
ala zarta 


1941 nyarán a szövetséges haderők rosszul álltak a háborúban. A 
németek a jelek szerint előre értesültek a brit Királyi Légierő 
bombatámadásairól, és Hermia Mount, a katonai hírszerzés elemzője 
gyanította, hogy a németek kifejlesztettek egy tökéletesített radar- 
rendszert, erre azonban nem talált bizonyítékot. 

Aztán az Északi-tengeren túlról, a nácik által megszállt 
Dániából meglepő üzenet érkezett... 


KEN FOLLETT 
A HORNET UTJA 


Prológus 


A KÓRHÁZ folyosóján falábú ember ment végig. Erős testalkatú, köpcös, 
harmincas férfi szürke öltönyben és fekete cipőben. Szaporán haladt, de 
lépteinek ritmusa — kop-kopp, kop-kopp — elárulta, hogy egyik lábára 
sántít. Fegyelmezetten merev arcvonásai mintha valami mély érzelmet 
próbáltak volna leplezni. 

A folyosó végéhez érve megállt az ügyeletes nővér asztala előtt. — 
Hoare repülő százados? 

A nővér kikereste a nevet a nyilvántartásból. — Balra az utolsó ágy. 

A férfi sarkon fordult, és elindult az átjárón a kórterem vége felé. Az 
ágy melletti széken ülő alakot pillantott meg barna köntösben, aki hátat 
fordítva, az ablakon kinézve cigarettázott. 

— Bart? — szólította meg a látogató tétován. 

A férfi felállt a székről, és megfordult. A feje be volt pólyázva, bal karja 
sínben, de az arca mosolyra derült. Hasonlított a látogatóhoz, csak fiatalabb 
és magasabb volt. — Szia, Digby. 

Digby átölelte és erősen magához szorította az öccsét. — Azt hittem, 
meghaltál — mondta. Aztán sírva fakadt. 


— EGY WHITLEYVEL repültem — mesélte Bart. Az Armstrong Whitworth 
Whitley nehézkes bombázó volt. 1941 tavaszán a brit légierő 
bombázókülönítménye összesen hétszáz géppel, köztük száz Whitleyvel 
rendelkezett. — Egy Messerschmitt tűz alá vett bennünket, több találatot 
kaptunk — folytatta Bart. — De alighanem fogytán volt az üzemanyaga, mert 
ahelyett, hogy elintézett volna, lefordult rólunk. Na, gondoltam, ezt 
megúsztuk. Csakhogy kezdtünk süllyedni. Kiderült, hogy a Messerschmitt 
mind a két motorunkba beletrafált, és az Északi-tengerre kell letennem a 
gépet. 

Digby immár száraz szemmel ült a kórházi ágyon, és nézte öccse arcát, 
réveteg tekintetét. 

- — Szóltam a többieknek, hogy  lökjék ki a hátsó 
nyílásfedelet, . kapaszkodjanak a  válaszfalba, és készüljenek a 
kényszerleszállásra — mondta Bart. A Whitley ötfős személyzettel repült, 


idézte emlékezetébe Digby. — Amikor százötven méter alá értünk, gázt 
adtam, de nem tudtam szintbe hozni a gépet, és teljes erővel 
belecsapódtunk a vízbe. Elveszítettem az eszméletemet. 

Mostohatestvérek voltak nyolc év korkülönbséggel. Digby tizenhárom 
éves volt, amikor meghalt az édesanyja; az apja azután újra nősült, egy 
özvegyet vett el, akinek már volt egy fia. Digby az első pillanattól fogva 
pártfogásába vette kisöccsét. Mindketten odavoltak a repülőgépekért, és 
arról ábrándoztak, hogy pilóták lesznek. Digby, aki motorbalesetben 
elveszítette a jobb lábát, mérnöknek tanult, és repülőgép-tervező lett, Bart 
azonban valóra váltotta gyermekkori álmát. 

— Mikor magamhoz tértem, füstszagot éreztem. A gép még a víz színén 
lebegett, égett a jobb szárnya. Éjszaka volt, vaksötét, de a lángok fényénél 
valamennyire — láttam.  Hátramásztam a törzsben, megtaláltam a 
mentőcsónakot, kiszuszakoltam a hátsó nyíláson, és utána ugrottam. 

Halkan beszélt. — Rajtam volt a mentőmellény, pillanatok alatt feljöttem 
a felszínre. Szerencsére a gumicsónak ott volt az orrom előtt. Meghúztam a 
zsinórját, fel is fújódott rendben, de sehogy sem bírtam belekecmeregni. 
Nem értettem, miért nincs hozzá elég erőm. . . Nem tudtam, hogy kifordult a 
vállam, eltört a csuklóm, és megrepedt három bordám. Végül aztán 
felbukkant Jones és Croft, akik a farokba kapaszkodtak, amíg az el nem 
merült. Egyikük sem tudott úszni, de valahogy bemásztak a csónakba, és 
engem is beemeltek. Pickering nyomtalanul eltünt. Gondolom, ott van 
valahol a tenger mélyén. 

— És az ötödik? — kérdezte Digby. 

— John Rowley akkor még élt. Hallottuk a kiáltásait. Én elég kába 
voltam, de Jones és Croft próbált arrafelé evezni, ahonnan a hang jött. — 
Megcsóválta a fejét. — El sem tudod képzelni, milyen nehéz volt abban az 
erős hullámverésben. A lángok már kialudtak, úgyhogy nem sokat láttunk, 
közben süvöltött a szél. Jones ordítozott, Rowley meg visszakiabált neki, de 
a csónakot gyakran felkapta és megpördítette a hullám, úgyhogy mindig 
másfelől jött a hangja. És egyre halkabban, mert már nagyon kihülhetett. 
Végül aztán elhallgatott. 

Digby azon kapta magát, hogy visszafojtja a lélegzetét, mintha még a 
levegővétellel sem akarná háborgatni ezt a borzalmas emléket. 

— Nem sokkal napkelte után ránk talált egy német tengeralattjárókra 
vadászó torpedóromboló. — Bart kinézett az ablakon, de a zöld 
hertfordshire-i táj helyett másik színtér lebegett a szeme előtt. — Óriási 
mázlink volt — szögezte le. 


Egy darabig szótlanul ültek, aztán Bart kérdezett. — Végül sikeres volt 
az akció? Senki sem hajlandó elárulni, hányán tértek vissza. 

— Katasztrofális — felelte Digby. 

— Mi van a századommal? 

— Jenkins őrmester és legénysége épségben visszajött. Arasaratnam 
repülőtiszt is. És Riley őrmester gépe úgyszintén. 

— A többiek? — kérdezte Bárt. 

Digby válaszképpen csak a fejét ingatta. 

— De a századomból hat gép vett részt a bevetésen! 

— Tudom. A tiéteken kívül még kettőt lelőttek. Nincsenek túlélők. 

— Tehát Creighton-Smith meghalt. És Billy Shaw. És... — Elfordította a 
fejét. 

— Sajnálom. 

Bart hangulata a kétségbeesésből dühbe váltott át. — Mit ér a 
sajnálkozás? — csattant fel a hangja. — A halálba küldenek bennünket! Az ég 
szerelmére, Digby, te részt veszel ezekben a döntésekben, végtére is a 
kormánynak dolgozol. 

— Igen, a miniszterelnök munkatársa vagyok. — Winston Churchill 
előszeretettel vett maga mellé embereket a magánszektorból; így került 
Digby mint neves repülőgép-tervező a miniszterelnök tanácsadói közé. 

— Akkor legalább annyira a te hibád, mint bárki másé. Úgyhogy ne 
beteglátogatásra fecséreld az idődet, hanem menj, és csinálj valamit. 

— Csinálok — felelte Digby higgadtan. — Az én feladatom kideríteni, 
vajon mi lehet az oka, hogy azon a bevetésen a repülőgépeink felét 
elveszítettük. 

— A fenébe is, szerintem árulás, méghozzá a legfelső szinten. Vagy 
valami idióta repülő marsall elhencegett a klubjában a másnapra tervezett 
támadással, miközben egy náci csapos a pult mögött jegyzetelt. 

— Ez sem kizárt. 

— Ne haragudj — mondta Bart. — Nem téged hibáztatlak. Csak 
elragadott a hév. 

— Komolyan, van valami elképzelésed, miért lőnek le ennyi gépet? 
Több mint egy tucat bevetésben vettél részt. Mire gyanakszol? 

— Őszintén szólva kémkedésre — válaszolta Bart. — Mire Németország 
fölé érünk, már számítanak ránk. Tudják, hogy jövünk. 

— Ezt a feltételezést mire alapozod? 

— A vadászgépeik ott várnak a légtérben. Tudod, milyen nehéz a 
védelmet ilyen pontosan megszervezni, hogy a vadászszázad idejében 


felszálljon, eljusson abba a körzetbe, ahol felbukkanhatunk, és holdfénynél 
megtaláljon bennünket. Ez az egész olyan sokáig tart, hogy elvileg bőven 
lenne időnk ledobni a bombáinkat és visszafordulni, mielőtt még 
észrevesznek. De mégsem ez a helyzet. 

Digby bólintott. Bart tapasztalata egybevágott azzal, amit a többi 
megkérdezett pilótától hallott. 

— Az az érzésem, hogy a Luftwaffe a felhőkön keresztül is követni tud 
bennünket — folytatta Bart. — Lehet, hogy van a fedélzeten valamilyen 
szerkezetük, amellyel akkor is képesek meghatározni a helyzetünket, amikor 
nem vagyunk láthatók. 

Digby megcsóválta a fejét. — Nagy erőkkel próbálunk kifejleszteni egy 
ilyen eszközt, és biztos vagyok benne, hogy az ellenség is dolgozik rajta, de 
egyelőre messze járunk a sikertől, ők pedig meggyőződésünk szerint még 
ott sem tartanak, ahol mi. — Digby felállt. — Vissza kell mennem a 
Whitehallba. — Megszorította Bart ép vállát. — Maradj veszteg, és gyógyulj 
meg. 

— Azt mondják, néhány hét, és újra repülök. 

— Éppenséggel nem örülök neki. 

Már indult volna, de Bart nem hagyta annyiban. — Egy ilyen bevetés 
után nekünk többe kerül pótolni az elvesztett gépeket, mint amennyibe az 
ellenségnek kerül helyrehozni a bombáink okozta kárt. 

— Kétségtelenül. 

— Akkor miért csináljuk? Mi értelme a bombázásnak? 

— Mi mást tehetnénk? — kérdezett vissza Digby. — A nácik uralják 
Európát: Ausztriát, Csehszlovákiát, Hollandiát, Belgiumot, Franciaországot, 
Dániát, Norvégiát. Olaszország a szövetségesük, Spanyolország szimpatizál 
velük, Svédország semleges, a Szovjetunióval pedig paktumot kötöttek. A 
kontinensen nincs haderőnk. Csakis így tudunk harcolni ellenük. 

Bart bólintott. — Szóval a légierő az egyetlen eszközünk. 

— Ahogy mondod -— helyeselt Digby. — Ha a bombázások megszűnnek, 
a háborúnak vége, és Hitler győzött. 


A MINISZTERELNÖK 4 máltai sólyom című filmet nézte az Admiralitás 
vetítőjében. Ebben az ötven üléssel ellátott teremben szokták levetíteni a 
bombatámadásokról készült felvételeket, illetve a nagyközönségnek szánt, 
forgalmazás előtt álló propagandaanyagokat. Olyan éjszakákon, amikor 
túlságosan gondterhelt vagy feszült volt ahhoz, hogy lefeküdjön aludni, 


Churchill letelepedett az első sor egyik ülésére, és egy pohár brandyvel a 
kezében belefeledkezett a legújabb hollywoodi varázslatba. 

A belépő Digbyt sűrű szivarfüst fogadta. Churchill egy székre mutatott. 
Digby leült, és várt, míg a film utolsó néhány perce is lepereg. Amikor a kis 
fekete sólyomszoborral a háttérben futni kezdett a vége főcím, Digby 
beszámolt főnökének, hogy a Luftwaffe a jelek szerint előre értesül az angol 
légierő bombázókülönítményének támadásairól. 

Churchill néhány percig a vetítővászonra meredve emésztette a 
hallottakat, majd megkérdezte: — Mi erről a légierő véleménye? 

— A kötelékrepülés hibájának tartják. Elméletileg ha a bombázók zárt 
kötelékben repülnek, fegyverzetük az egész égboltot lefedi, vagyis minden 
ellenséges vadászgépet a felbukkanás pillanatában le tudnak lőni. 

— És maga mit szól ehhez? 

— Badarság. A kötelékrepülés sohasem volt hibátlan. Valami más lehet 
a háttérben. Az öcsém szerint kémtevékenység. 

— Az eddig elfogott kémek mind elég amatőr módon dolgoztak, persze 
nyilvánvalóan ezért buktak le. Elképzelhető, hogy a jobb képességűek 
kicsúsztak a kezünk közül. 

— A németek talán műszaki áttörést értek el. 

— A titkosszolgálat értékelése szerint a németek messze mögöttünk 
járnak a radarfejlesztésben. 

— Ön bízik az értékelésükben? 

- — Nem. —-  Kigyulladtak — a mennyezetlámpák. Churchill 
elegáns öltözékben volt. Arcára kiült a fáradtság. Mellényzsebéből 
összehajtogatott, vékony papírlapot húzott elő, és átnyújtotta Digbynek. — 
Itt van valami, amin el lehet indulni — mondta. 

Digby szemügyre vette a papírlapot. A Luítwafle egyik megfejtett 
rádióüzenete állt rajta németül és angolul. Arról szólt, hogy a Luftwaffe 
stratégiája az éjjeli vadászgépekkel Freya információjának köszönhetően 
kimagaslóan sikeresnek bizonyult. A Freya mindkét nyelvben ismeretlen 
kifejezés volt. — Mit jelent ez? — kérdezte Digby. 

— Magára vár, hogy kiderítse. — Churchill felállt, és belebújt 
a kabátjába. — Jöjjön, kísérjen vissza. 

Átmentek az épületen, kiléptek a felvonulási térre, majd a szögesdrót 
kerítés kapuján át az utcára értek. Az elsötétítés miatt csak a holdfény 
világította meg útjukat. 

A Horse Guards Parade-en keresztül a Storeys Gate 1.-hez sétáltak. 
A Downing Street 10. hátsó traktusát megrongálta egy bomba, ezért 


Churchill . a  — miniszterelnöki  rezidenciáról átköltözött a közeli 
kormányépüketbe, a háborús kabinet tanácstermei fölötti lakásba. Az épület 
bejáratát bombabiztos fal védte. 

— Ennek véget kell vetni — mondta Churchill — Ha így folytatjuk, 
karácsonyra elfogynak a bombázóink. Tudni akarom, ki vagy mi ez a Freya. 

— Utánanézek. 

— Égetően sürgős. 

z Értettem, uram. 

— Jó éjszakát — búcsúzott a miniszterelnök, és belépett a kapun. 


Egy 


1941 MÁJUSÁNAK utolsó napján különös jármű tűnt fel a Dánia nyugati 
partján fekvő Morlunde utcái. 

A Nimbus oldalkocsis motorkerékpár már önmagában is szokatlan 
látvány volt, hiszen senki sem juthatott benzinhez, kivéve az orvosokat, a 
rendőröket és persze a Dániát megszállva tartó német katonaságot. Ennek a 
Nimbusnak a benzinmotorját azonban gőzgépre cserélték. Az oldalkocsiból 
kivették az ülést, helyébe kazánt és kéményt tettek. Az erőforrás elég 
alacsony teljesítményű volt, úgyhogy a jármű óránként legfeljebb harmincöt 
kilométeres sebességre volt képes. 

A nyergében Harald Olufsen ült, tizennyolc éves, nyurga fiatalember, 
aki tejfehér bőrével és magas homlokából hátrafésült kese hajával úgy nézett 
ki, mint egy zakóba bújtatott viking. Egy évig spórolt a Nimbusra, aztán 
mindjárt másnap, hogy megvette, a németek bevezették a benzinkorlátozást. 
Harald nem látott a méregtől. Milyen jogon teszik ezt velem?, dühöngött 
magában. De őt úgy nevelték, hogy ne panaszkodjon, hanem inkább 
cselekedjen. 

Egy újabb évébe került átalakítani a motorkerékpárt, tanítási 
szünetekben pepecselt vele, miközben az egyetemi felvételire is készült. Ma, 
a kollégumból hazaérkezve a pünkösdi szünetre, délelőtt fizikaegyenleteket 
magolt, délután pedig rozsdás fűnyíró lánckerekét szerelte át a moteljára. 
Most, hogy a Nimbus tökéletesen működött, egy bár felé tartott, hogy 
dzsesszt hallgasson. 


Harald imádta a dzsesszt. Persze az amerikai muzsikusok voltak a 
legjobbak, de dán követőiket is érdemes volt meghallgatni. 

Néha jó dzsesszt lehetett hallani Morlundéban. Nemzetközi kikötőjébe 
a világ minden tájáról érkeztek tengerészek. 

Amikor azonban Harald megállt a dokknegyedben, a bár előtt, látta, 
hogy ajtaja zárva, ablakain a redőnyök leeresztve. Nem tudta mire vélni a 
dolgot. A bár volt az egyik legnépszerűbb szórakozóhely a városban, és 
ilyenkor, szombat este nyolckor itt már mindig nagy nyüzsgés szokott lenni. 
Csak ült, és bámulta a kihalt épületet. Egy járókelő megállt mellette, és 
szemügyre vette a motorját. — Miféle masina ez? 

— Gőzhajtású Nimbus. Tud valamit erről a bárról? 

— Az enyém. Na és milyen üzemanyaggal megy? 

— Bármivel, ami ég. Én tőzeget használok. — Az oldalkocsi végében 
levő kupacra mutatott. 

— Tőzeget? — nevetett a férfi. 

— Hogyhogy zárva tart? 

— A nácik betiltották a helyet, mert néger zenészeket léptettem fel. 

Harald még sohasem látott színes bőrű muzsikusokat, de a 
hanglemezeiket hallgatva tudta, hogy ők a legjobbak. — A nácik ocsmány 
disznók — jegyezte meg dühösen. Tönkretették az estéjét. 

A bár tulajdonosa jobbra-balra nézett az utcán, vajon hallotta-e ezt 
valaki. Dániában a német uralom nem jelentett terrort, mégis kevesen 
szidalmazták nyíltan a nácikat. De nem járt arra senki. A tekintete visszatért 
Haraldra. — Remélem, néhány hét múlva újra kinyithatok. Csak meg kell 
ígérnem, hogy kizárólag fehér muzsikusok játszanak nálam. 

Harald megnyitotta a gőzszelepet. — Dzsessz négerek nélkül? — 
Lekicsinylőn rázta a fejét. — Ez olyan, mintha az éttermekből kitiltanák a 
francia séfeket. — Levette lábát a fékpedálról, és a motor lassan elindult vele 
a kikötő felé. 

Az apja lelkipásztor volt Sandén, egy kis szigeten, néhány 
kilométernyire a parttól. A komp ott állt a mólónál, és Harald egyenesen 
ráhajtott. Tele volt utasokkal, akiket szinte egytől egyig ismert. Egy jól 
öltözött házaspár — őróluk nem tudta, kifélék — valószínűleg a szigeten lévő 
szálloda éttermében készült vacsorázni. 

Az utolsó percben egy német gyártmányú Ford szedán is felhajtott a 
kompra. Harald tudta, kié a kocsi: Axel Flemmingé, a szigeti szálloda 
tulajdonosáé. Flemmingék nem voltak jóban Harald családjával Axel 
Flemming úgy vélte, hogy természetszerűleg ő a szigetlakok közösségének 


vezetője, Olufsen tiszteletes viszont maga kívánta betölteni ezt a szerepet. 
Harald azon tűnődött, vajon miként juthatott benzinhez Flemming. 

A tenger háborgott, sötét felhők gyülekeztek az égen. Vihar közeledett. 
Harald elővette a városból magával hozott újságot. A Valóság című illegális 
lap volt, amely dacolt a megszálló hatalommal. A dán rendőrség nem 
üldözte, K oppenhágában nyíltan olvasták az emberek. Az itteniek azonban 
óvatosabbak voltak, és Harald úgy hajtotta félbe az újságot, hogy ne 
látsszon a cím, miközben átfutja a vajhiányról szóló cikket. Dánia évi sok 
ezer tonnás vajtermelésének zömét most Németországba szállították, így a 
dánok csak nagy nehézségek árán jutottak vajhoz. Ilyen jellegű cikkek a 
cenzúrázott, hivatalos sajtóban sohasem láttak napvilágot. 

A sík sziget egyre közelebb került. Tizenkilenc kilométer hosszú és 
másfél kilométer széles volt, mindkét végében egy-egy faluval. A régebbi 
települést a sziget déli csücskénél halászkunyhók alkották, meg egy templom 
a hozzá tartozó paplakkal. Itt volt az a régóta elhagyatottan álló tengerészeti 
iskola is, amelyet a németek elfoglaltak, és katonai támaszponttá alakítottak 
át. A szálloda és a nagyobb házak az északi oldalon voltak. A sziget 
belsejében jobbára csak homokdűnéket és bozótot lehetett találni, a parti 
részen azonban tizenöt kilométer hosszú homokos föveny húzódott. 

Ahogy a komp közeledett a sziget északi végénél lévő dokkhoz, Harald 
esőcseppeket érzett az arcán. A jól öltözött házaspárt a parton a szálloda 
bricskája várta. Harald úgy döntött, hogy átmotorozik a szigeten, és a part 
mentén hajt haza. Félúton járt a kikötő és a szálloda között, amikor 
masinájából kifogyott a gőz. A motor benzintankját használta víztartálynak, 
és most kiderült, hogy az nem elég nagy. Szereznie kell egy húszliteres 
kannát, amelyet majd az oldalkocsiba tesz. De addig is szüksége lesz 
legalább annyi vízre, amennyivel eljut hazáig. 

Közel s távol egyetlen ház látszott, és az Axel Flemmingé volt. 
Rivalizálásuk . ellenére Olufsenék és Flemmingék beszélő viszonyban 
maradtak: a Flemming család vasárnaponként eljárt a templomba. Ezzel 
együtt Haraldot kínosan érintette volna, ha a haragosaiktól vagyis 
Flemmingéktől kénytelen segítséget kérni. Ezért nem a bejárati ajtón 
kopogott, hanem a ház hátuljához ment. A személyzet egyik férfi tagja éppen 
a Fordot állította be a garázsba. — Jó napot, Gunnar — szólította meg 
Harald. — Kaphatnék egy kis vizet? 

— Csak tessék — felelte a férfi barátságosan. — Ott van a csap 
az udvaron. 


Harald talált egy vödröt, és megtöltötte. — Visszament a 
motorbiciklijéhez, beleöntötte a vizet a tankba. Úgy festett, sikerül elkerülnie 
a találkozást a család tagjaival Amikor azonban visszavitte a vödröt az 
udvarra, ott találta Peter Flemminget. 

A harmincéves, dölyfös, magas termetű Peter, akin jól szabott 
tweedöltöny feszült, Axel fia volt. A két család viszályát megelőzően őt meg 
Harald bátyját, Amét jó barátokként ismerték. Most Koppenhágában 
lakott, valószínűleg az ünnepekre látogatott haza. 

Peter a Valóságot olvasta. Felpillantott az újságból, és meglátta 
Haraldot. — Te meg mi járatban vagy itt? — csodálkozott. 

— Szervusz, Peter. Egy kis vízért jöttem. 

— Gondolom, ez a szemét a tiéd. 

Harald a zsebéhez kapott. Akkor eshetett ki belőle az újság, amikor 
lehajolt a vödörért. 

Peter látta a mozdulatot, és felfogta a jelentését. — Ugye tudod, hogy 
börtönbe kerülhetsz, amiért ilyesmit tartasz magadnál? 

Az ő szájából ez korántsem hangzott üres fenyegetésnek, mivel Peter 
rendőrnyomozó volt. — A városban mindenki olvassa — védekezett Harald. 

— Ez itt nem Koppenhága — közölte vele Peter komoran. 

Harald tudta, hogy Petemek kapóra jött az alkalom: most 
megszégyeníthet egy Olufsent. És mégis habozik. Harald sejtette, hogy 
miért, és ki 15 mondta: — Nevetséges volna, ha letartóztatnál Sandén egy 
iIskolást olyasmiért, amit a lakosság fele nyíltan vállal. 

Peter látnivalóan nem tudott dönteni. Egyfelől megalázhatja Haraldot, 
másfelől viszont gúny céltáblájává válhat. — Senkinek sincs joga megszegni a 
törvényt. 

— Kinek a törvényét? A miénket vagy a németekét? 

— A törvény az törvény. 

Harald egyre magabiztosabbá vált. Ha Peter le akarná tartóztatni, nem 
állna le vitatkozni vele. — Ezt csak azért mondod, mert apádnak jó sok pénzt 
hoz, hogy a nácik remekül érzik magukat a szállodájában. 

A hely valóban nagy népszerűségnek örvendett a német tisztek 
körében. — A te apád meg közben lázító hangú prédikációkat tart — vágott 
vissza Peter dühösen. Való igaz, a lelkipásztor a nácik ellen hangolta a 
hívőket; , Jézus zsidó volt? hangoztatta többször is. — Vajon tudja-e — 
folytatta Peter —, mekkora bajt okoz, ha fellázítja a népet? 

— Biztos vagyok benne, hogy tudja. A keresztény vallás alapítója maga 
is afféle bajkeverő volt. 


— Hagyjuk a vallást. Nekem itt a földön kell rendet tartanom. 

— A pokolba a renddel, amikor megszálltak bennünket! — robbant ki 
Harakdból az indulat. — Milyen jogon diktálnak nekünk a nácik? Az egész 
átkozott bandát ki kell söpörnünk az országból! 

— Ne gyűlöld a németeket, ők a barátaink — figyelmeztette Peter. 

- Nem gyűlölöm a németeket. Nekem is vannak német 
unokatestvérei. —-  Olufsen tiszteletes húga annak idején egy 
sikeres hamburgi fogorvoshoz ment férjhez. — A németek többet 
szenvednek a náciktól mint mi — tette hozzá Harald. Joachim bácsi 
zsidó volt, és noha kikeresztelkedett, a nácik megtiltották neki, hogy árjákat 
is kezeljen. Miután így tönkretették a praxisát, tavaly letartóztatták, és a 
bajorországi Dachauba küldték. 

— Az emberek maguk keresik a bajt — mondta Peter. — Apádnak nem 
lett volna szabad hagynia, hogy a húga zsidóhoz menjen feleségül. — Az 
újságot a földre hajítva bement a házba, és bevágta maga után az ajtót. 
Harald lehajolt, és felvette a lapot. 

Amint elindult vissza az út felé, szakadni kezdett az eső. A moteljához 
érve látta, hogy elaludt a láng. Megpróbálta újragyújtani, de miután a zuhogó 
esőben húsz percen át hiába küszködött vele, feladta. Kénytelen leszek 
gyalog hazamenni, gondolta. 

Eltolta a motort a fél kilométernyire lévő szállodáig, leállította a 
parkolóban, majd elindult a parton. Ebben az évszakban a hosszú skandináv 
estéket csak tizenegy óra felé váltotta fel az éjszaka, ma azonban felhős volt 
az égbolt, és az eső miatt rosszabbak voltak a látási viszonyok. Harald 
ruhája hamarosan teljesen átázott. 

Erős volt és szívós, de kétórányi gyaloglás után már fáradtan, vacogva 
és rosszkedvűen ért a német támaszpontot körülvevő kerítéshez. Még 
majdnem öt kilométert kell megtennie, hogy a bázist megkerülve eljusson az 
amúgy csak néhány száz méternyire lévő házukhoz. 

Apály idején a parton ment volna tovább, mert ez a rész hivatalosan ke 
volt zárva, az őrök úgysem látták volna meg. Csakhogy most dagály volt, és 
a kerítés benyúlt a vízbe. Átvillant az agyán, hogy az utolsó szakaszt úszva 
teszi meg, de aztán elvetette a gondolatot. Ilyen rossz időben, ráadásul 
kimerülten, veszélyes lett volna bemerészkednie a tengerbe. A kerítésen 
viszont át tud mászni. 

A vonuló felhők között elő-előbukkant a hold vékony sarlója, sápadt 
fényt vetve az eső áztatta vidékre. Harald előtt kétméteres drótkerítés 


magasodott, a tetején dupla szögesdróttal. Negyven méterrel odébb a 
kerítés kis erdőn vágott keresztül. Ott fogok átmászni, állapította meg. 

Harald tudta, mi van a kerítésen túl. A múlt év nyarán maga is dolgozott 
az építkezésen, akkor még nem sejtve, hogy katonai támaszpont lesz. 
Mindenkinek azt mondták, új parti őrállomás épül. Aztán amikor elkészültek 
az építkezéssel, a dánokat egytől egyig elküldték, és németeket hoztak a 
helyükbe, ők szerelték be a technikát. Mindenesetre Harald ismerte a 
helyet. Az egykori tengerészeti iskolát felújították, és mellette kétoldalt 
felhúztak egy-egy új épületet. Ezek elég távol estek a parttól, ráadásul 
errefelé sok volt az alacsony bokor, amely elrejti őt szem elől. Csak arra 
kell ügyelnie, össze ne fusson egy járőrrel. 

Az erdőnél felmászott a kerítésre, óvatosan átemelte lábát a szögesdrót 
fölött, és lehuppant túloldalon a puha, nedves homokdűnére. Átvágott a 
támaszponton, amilyen gyorsan csak tudott, mindig közel maradva a 
bokrokhoz. Elhaladt egy magas építmény mellett, amelyről a félhomályban is 
meg tudta állapítani, hogy fényszórókkal ellátott őrtorony. Innen szükség 
esetén az egész területet meg lehetett világítani, de amúgy a támaszponton 
sehol sem pislákolt fény. 

Tülevelű fák kis csoportján keresztülbújva egy mélyedésbe ért, 
amelynek a legalján valamilyen építmény állt. Közelebb érve látta, hogy 
fejmagasságig érő, körkörös betonfal fölötte pedig valami mozog. Halk 
zümmögést is hallott, olyat, mint egy villanymotoré. Ezt nem akkor építették, 
amikor még ő is itt dolgozott. Megpróbálta kivenni a részleteit. A betonfal 
fölötti tárgy hatalmas, négyzet alakú fémrács volt. Úgy forgott, mint a 
körhinta, néhány másodpercenként téve meg egy kört. 

Harald elcsodálkozott. Ilyen szerkezetet még életében nem látott, és a 
benne lakozó mérnök lenyűgözve állt a látvány előtt. Vajon mire való ez?, 
töprengett. És miért forog körbe? A hang csak annyit árult el neki, hogy 
valamilyen motor forgatja ezt a valamit. Kizárt dolognak tartotta, hogy 
lőfegyver; legalábbis nem a hagyományos fajta, hiszen nincs csöve. 
Leginkább arra gondolt, hogy a rádiózáshoz lehet köze. 

Ekkor, nem messze tőle, valaki köhögött. 

Harald ösztönösen reagált. Felugrott, karját átvetette a fal peremén, és 
felhúzódzkodott, lassan leereszkedve a belső oldalon. Egy hosszú, feszült 
pillanat múlva lába elérte a betonpadlót. Biztosan egy őr járt arra. Harald a 
falhoz tapadva várta a pillanatot, amikor a ráeső fénycsóva elárulja. 

De nem történt semmi. Mindenesetre egy darabig még mozdulatlan 
maradt, csak a tekintete járt ide-oda. A rács alsó széléről mintha vastag 


kábelek vezettek volna a gödör túlsó oldalához. Biztosan ezekkel adják 
vagy veszik a rádiójeleket, gondolta. 

Néhány perc elteltével aztán felmászott a fal tetejére, és körbekémlelt a 
zuhogó esőben. Járőr sehol. Lecsusszant a falról, és elindult a dűnék között. 

Amikor a holdat eltakarták a felhők, a sötétben egyenesen 
nekigyalogolt egy deszkapalánknak. Meglepetésében és ijedtségében fojtott 
káromkodás szakadt ki belőle. A következő másodpercben rájött, hogy a 
gazdátlan csónakháznak ütközött, amely egykor a tengerészeti iskolához 
tartozott. Ment tovább, míg el nem érte a túloldali kerítést. Azon átjutva 
indult tovább hazafelé. 

Először a templomhoz érkezett. A tenger felőli oldalon a négyzet alakú 
ablakokból világosság szűrődött ki. El nem tudta képzelni, ki lehet odabent 
szombat este, ezért benézett. A hosszú, alacsony mennyezetű templomban a 
padsorok előtt fából ácsolt szószék állt. Oltár nem volt. A falakon csak 
néhány bekeretezett szöveg függött. 

A dánok a vallás terén nem dogmatikusak, a nemzet túlnyomó része az 
evangélikus egyház híve. Mintegy száz éve azonban Sande halásznépe egy 
szigorúbb felekezet tanításait követte. Az utóbbi harminc esztendőben 
Harald apja tartotta előttük magasra a hit fáklyáját, a maga megalkuvást 
nem ismerő, puritán életével mutatva példát, hetenkénti prédikációival újra 
meg újra megacélozva gyülekezete eltökéltségét. Az ő lobogó hite azonban 
a fiát hidegen hagyta. Amikor Harald odahaza volt, az apja iránti tapintatból 
eljárt ugyan istentiszteletre, de a lelke mélyén nem volt hívő. 

Most, ahogy benézett az ablakon, muzsika hangja ütötte meg a fülét. A 
bátyja, Arne ült a zongoránál, és dzsesszdallamokat játszott. Harald 
elmosolyodott. Lám, Arne is hazajött az ünnepekre. Szórakoztató és művelt 
bátyja társaságában legalább nem lesz unalmas a hosszú hétvége. 

Harald belépett. Arne anélkül, hogy felpillantott volna, azon nyomban 
zsoltárra váltott. Hallotta, hogy nyilik az ajtó, és azt hitte, az apja jön. A 
tiszteletes ki nem állhatta a dzsesszt, az ő templomában nem volt helye ilyen 
zenének. — Csak én vagyok — szólalt meg Harald mosolyogva. 

Arne megfordult. A barna katonai egyenruháját viselte. Huszonnyok 
éves volt, tíz évvel idősebb az öccsénél. Oktatóként dolgozott a hadsereg 
Koppenhága közelében lévő repülőiskolájában. Mivel a németek minden 
dán katonai tevékenységet leállítottak, az ő gépeik is csak a legitkább 
esetben szállhattak fel. 

— Először azt hittem, az öreg az. — Arne szeretetteljesen végigmérte 
Haraldot. — Egyre jobban hasonlítasz rá. 


Csakugyan így volt. Ame anyjuk sötét haját és gesztenyebarna szemét 
örökölte, míg Harald kese hajú volt, mint az apjuk, kék szemében 
ugyanazzal az átható tekintettel, amellyel a lelkipásztor engedelmességre 
késztette nyáját. 

— Játszom neked valamit — mondta Harald. Arne átadta a helyet a 
zongora mellett. — Egy lemezen hallottam, amelyet az iskolába hozott be egy 
srác. Mads Kirke, ismered? 

— Poul bajtársam unokaöccse. 

— Úgy van. Szóval ráakadt erre az amerikai zongoristára, akit Clarence 
Pine Top Smithnek hívnak. — Harald tétovázott. — Mit csinál az öreg? 

— A holnapi prédikációját írja. 

— Akkor jó. — A zongorázás nem hallatszott át az ötven méterrel odébb 
lévő papiakba. Harald belekezdett a Pine Top s Boogie-Woogie-ba, és a 
helyiséget betöltötték a magával ragadó dallamok. Nem tudott ülve maradni, 
úgyhogy felpattant, és a billentyűk fölé hajolva játszott, az utolsó akkord 
végén pedig felkiáltott angolul, mint Pine Top a lemezen: — That s what Im 
talkin" about! 

—-— Nem rossz! — jegyezte meg Ame nevetve. — Menjünk ki, 
hadd gyújtsak rá. 

Álltak a templomajtóban, a kis védőfedél alatt, hogy ne ázzanak. A 
homokos tér túloldalán látszott a sötét papiak. A konyhaajtóba vágott 
ablakon fény szűrődött ki. Arne elővett egy cigarettát. 

— Hallottál valamit Hermia felől? — kérdezte Harald. A bátyja egy angol 
lányt jegyzett el, akit több mint egy éve nem látott, amióta a németek 
megszállták Dániát. 

— Próbáltam írni neki. Megtudtam a brit konzulátus göteborgi címét. — 
A dánok küldhették levelet a semleges Svédországba. — Volt annyi eszem, 
hogy a borítékon ne tüntessem fel a konzulátus nevét, de a cenzorok sem 
hülyék. A parancsnokomtól kaptam vissza a levelet, aki azt mondta, még 
egy ilyen próbálkozás, és hadbíróság elé állítanak. 

Harald kedvelte Hermiát. A lányt első pillantásra félelmetesnek találta 
színésznői szépségével és közvetlen modorával, de mert úgy kezelte őt, mint 
férfit és nem, mint Arne kisöccsét, csakhamar a szívébe zárta. — Még mindig 
feleségül akarod venni? 

— Igen, feltéve, hogy életben van. De az is lehet, hogy már meghalt a 
londoni bombázásokban. 

— Hát igen, nehéz lehet, hogy nem tudod, mi van vele. 

Arne bólintott, majd megkérdezte: — Na és te? Van valami újság? 


Harald vállat vont. — A korombeli lányokat nem érdeklik az iskolás 
fiúk. — Könnyed hangon mondta ezt, pedig valójában bántotta a dolog. Volt 
már része egy-két fájdalmas elutasításban. 

— — Gondolom, olyasvalakivel akarnak randizni, akinek van 
némi költőpénze. — Arne eldobta a csikket. — Gyere, beszélgessünk 
az öreggel. 

— Csak még azt akarom kérdezni. . . 

— Igen? 

— Mi a helyzet a seregben? 

— Teljes csőd. Nem tudjuk védeni a hazánkat, felszállási engedélyt is 
csak elvétve kapunk. A nácik mindenütt győztek. Már csak az angolok 
tartanak ki, de szerintem ők sem sokáig. 

— Valaki csak szervez ellenállási mozgalmat, vagy nem? 

Arne megvonta a vállát. — Ha így volna, és tudnék róla, akkor sem 
árulhatnám el neked. — Aztán, mielőtt Harald szólhatott volna, Arne 
eliramodott a zuhogó esőben a konyha felé. 


Kettő 


HERMIA MOUNT az ebédjére meredt — kormosra sült kolbász, híg 
krumplipüré, szétfőött káposzta —, és lelki szeme előtt megjelent az a 
koppenhágai tengerparti kisvendéglő, ahol háromfajta heringet szolgáltak fel 
salátával, savanyúsággal, ropogós kenyérrel és jófajta világos sörrel. 

Dániában nőtt fel. Apja angol diplomata volt, aki szolgálati ideje java 
részét skandináv országokban töltötte. Hermia a koppenhágai angol 
követségen dolgozott, először titkárnőként, majd asszisztensként a 
haditengerészeti attasé mellett, aki az MI6, a katonai hírszerzés embere volt. 
Amikor az apja meghalt és az anyja visszatért Londonba, Hermia 
Koppenhágában maradt, részben a munkája miatt, részben pedig azért, 
mert egy dán pilótával, Arne Olufsennel járt jegyben. 

Azután 1940. április 9-én Hitler megszállta Dániát. Négy 
aggodalommal teli nap múltán Hermiát más angol tisztviselőkkel együtt 
különvonat vitte Londonba. 


Harmincévesen Hermia lett az MI6 dán referense. A szolgálat zömét a 
londoni központból áthelyezték Bletchley Parkba —, egy nagy kastélyba, a 
fővárostól nyolcvan kilométerre levő falu határában. Bádogtetejű barakk 
szolgált kantin gyanánt. Hermia örült, hogy itt nem kell rettegnie a 
bombázásoktól, de nem bánta volna, ha London valamelyik francia éttermét 
Is idemenekítették volna. 

Villáját kelletlenül a szájához emelve leerőltetett a torkán egy falat 
krumplipürét. Amikor felpillantott, nagyjából vele egykorú férfit látott 
közeledni, aki egy csésze teát tartott a kezében, és észrevehetően sántított. 
— Szabad ez a hely? — kérdezte vidáman, és válaszra sem várva leült a 
Hermiáéval szemközti székre. — Digby Hoare vagyok. Hallomásból 
Ismerem. 

Hermia felvonta a szemöldökét, és így szólt: — Tessék csak, nyugodtan, 
ne zavartassa magát. 

A hangjából kicsendülő irónia hatástalan maradt. A férfi mindössze 
annyit mondott: — Köszönöm. 

Hermia látta már egyszer-kétszer. Rakoncátlan, sötét hajával nem volt 
kimondott férfiszépség, de kék szeme és Humphrey Bogart-osan csontos 
arca megnyerő benyomást keltett. — Melyik osztályon van? — kérdezte a 
férfitól. 

— Tulajdonképpen Londonban dolgozom. 

Nem válaszolt a kérdésemre, állapította meg Hermia. Félretolta a 
tányérját. 

— Nem ízlik a koszt? — kérdezte a férfi. 

— Miért, magának ízlik? 

- Tudja, mit? Hallottam olyan pilóták beszámolóit, akiket 
Franciaország fölött lőttek le, és valahogy hazakerültek. Mi itt úgy vagyunk 
vele, hogy szűkölködünk, de a franciák szó szerint éhen halnak. Ilyen 
történetek után nekem minden falat jólesik. 

— Az, hogy szűkölködünk, még nem mentség a főzni tudás teljes 
hiányára — jegyezte meg Hermia. 

A férfi elmosolyodott. — Mondták, hogy magának felvágták a nyelvét. 

— Tényleg? És még mit mondtak? 

— Hogy egyformán jól tud angolul és dánul. Gondolom, ezért maga a 
dán referens. 

— Nem ezért, hanem mert háború van. Korábban az MI6-nál nő soha 
nem vihette többre titkárnősködésnél. Tudja, egy-két éve még nem voltunk 
képesek az elemző gondolkodásmódra. De amióta kitört a háború, az 


agyunk figyelemre méltó változáson ment keresztül, és olyan munkákra is 
alkalmasnak bizonyultunk, amelyeket korábban csak férfiakkal lehetett 
elvégeztetni. 

A férfi jó humorérzékkel fogadta Hermia szavait. — Ezt magam is 
észrevettem — mondta. — Mindig történnek csodák. 

— Na és miért érdeklődött utánam? 

— Két okból. Először is, mert maga gyönyörű. 

Ezzel sikerült meglepnie. Nem sok férfi mondta a szemébe, hogy 
gyönyörű. Inkább olyan bókokat hallott, hogy csinos, vagy néha azt, hogy 
feltűnő. Hosszú, ovális arca volt, de simára fésült sötét hajával, kissé 
duzzadt szemhéjával és nagy orrával nem tartozott a kimondott szépségek 
közé. — És mi a másik ok? 

A férfi oldalvást sandított. Az asztaluknál még két idősebb nő ült, és bár 
élénken társalogtak, fél füllel nyilván Digby és Hermia beszélgetését is 
hallgatták. — Egy perc, és megmondom — válaszolta. — Mit szólna egy kis 
sétához? 

— Felejtse el. 

A férfi egy pillanatra meghökkent. Aztán visszatért arcára a mosoly, és 
így folytatta: - Mondja meg nyíltan, ne kíméljen. 

Hermia is elmosolyodott. — Jegyben járok valakivel. 

— És ki az a szerencsés fickó? 

— Pilóta a dán légierőnél. 

A két idősebb nő felállt az asztaltól, és távozott. Digby előhúzott a 
zsebéből egy papírlapot, átnyújtotta Hermiának, és halkan, de nyomatékkal 
megkérte: — Legyen szíves ezt elolvasni. — Egy ellenséges rádióadás 
megfejtett szövege volt. — Ugye nemcsak dánul, hanem németül is tud? 

Hermia bólintott. — Dániában minden iskolás gyermek tanul németül, 
valamint angolul és latinul. — Egy pillantást vetett a szövegre. — Információ 
Freyától? 

— Ez az, amit nem tudunk hová tenni. Ilyen szó, hogy Freya, nincs a 
németben. Gondoltam, talán valamelyik skandináv nyelven jelent valamtt. 

— Freya a viking Venus, a szerelem istennője. 

— Aha! — Digby töprengő arckifejezéssel nézett maga elé. —Igen, ez is 
valami, de nem jutunk vele messzire. 

— Miről van szó? 

— Túlságosan sok bombázót veszítünk. 

Hermia összevonta a szemöldökét. — Olvastam az újságban a legutóbbi 
nagy légitámadásunkról. Azt írták, rendkívül sikeres volt. 


Digby szótlanul nézett rá. 

— Vagy úgy — mondta Hermia. — Nem mondják meg az igazat 
a sajtónak. Mekkora volt a veszteségünk? 

— Ötvenszázalékos. 

— Te jó ég. . . — Hermia elfordította a tekintetét. — Ha így folytatjuk. . . 

— Ahogy mondja. 

Hermia ismét az üzenetre pillantott. — Ez a Freya valami kém? 

— Az én feladatom, hogy kiderítsem. Meséljen még arról az istennőről. 

Hermia emlékezetébe idézte, mit tanult az iskolában a skandináv 
mitológiáról. — Freyának van egy értékes nyakéke, amelyre az istenek 
örszeme vigyáz. . . Azt hiszem, Heimdal a neve. 

— Őrszem. Ez illik a képbe. 

— Lehet, hogy Freya kém, aki hozzáfér a légitámadásokkal kapcsolatos 
információkhoz. 

— De lehet valamilyen szerkezet is, amely észleli a közeledő 
repülőgépeket, mielőtt még látni lehetne őket — mondta Digby. 

- — Hallottam ilyen  szerkezetekről bár fogalmam sincs, 
hogyan működnek. 

—  Háromféleképpen működhetnek: az inírasugárzás, a  lézer- 
és radarelv, illetve a rádiós kutatás és mérés elvének az alapján. 
Az infravörös detektor a gép  moteljánahk vagy esetleg 
égéstermékének hősugárzását érzékeli. A radar a felderítő berendezés által 
kibocsátott és a repülőgépről visszaverődő optikai rezgéshullámokat észleli. 
A radar ugyanezt teszi rádióhullámokkal. 

— — Eszembe jutott még valami. Heimdal éjjel-nappal akár 
száz kilométerre 15 ellát. 

— Ez inkább gépre, semmint emberre utalhat. — Digby kihörpintette a 
teáját, és felállt. — Ha eszébe jut valami Freyával kapcsolatban, kérem, 
tudassa velem. 

— Természetesen. Hol lehet önt elérni? 

— A Downing Street 10.-ben. 

— Értem. — A cím kellő hatást gyakorolt Hermiára. — Viszontlátásra. 

— Viszontlátásra. 

Egy darabig csak ült, és nézte a távolodó férfit. Érdekes beszélgetés 
volt. Digby Hoare-on látszott az elszántság, hogy felderíti ezt az ügyet: 
nyilván magát a miniszterelnököt is aggasztja a bombázók elvesztése. Vajon 
a Freya fedőnév csupán véletlen egybeesés, vagy a szálak Skandináviába 
vezetnek? 


Belekotorta szinte érintetlen ebédjét a kukába, és kiment a barakkból. 
A nagy, zöldellő tisztást, ahol a cédrusfák között kis tó is volt hattyúkkal, 
elcsúfitották a több száz fős londoni állomány szálláshelyéül szolgáló 
kunyhók. Átment a parkon a főépületbe, egy díszes, vörös téglás 
viktoriánus kastélyba. 

A tágas előcsarnokból a volt cselédszárnyon lévő irodájába, egy 
parányi, L alakú szobába sietett. Az íróasztalán Koppenhágából érkezett 
csomag várta. 

Miután Hitler lerohanta Lengyelországot, Hermia  kémhálózatot 
szervezett Dániában. Poul Kirke, a vőlegénye egyik barátja volt a csoport 
vezetője. Maga köré gyűjtött néhány fiatalembert, akik meg voltak 
győződve róla, hogy csak úgy tudnak harcolni a szabadságukért, ha 
együttműködnek az angolokkal. Ez a magát Éjjeliőröknek nevező csoport 
katonai információkat juttatott el az angol hírszerzéshez. 

A Hermia asztalán heverő csomag egy köteg jelentést tartalmazott a 
németek katonai pozícióiról Dániában. Ezeket a sifrírozó-szobában már 
átírták neki. Mellékelve volt továbbá egy példány a Valóság című illegális 
újságból. A csomagot egy svéd közvetítő csempészte ki Dániából, és adta 
át az MI6 emberének a stockholmi angol követségen. Hermia bosszúsan 
ráncolta a homlokát. Nem szerette, ha az ügynökei a hírszerző munka 
mellett olyasmibe is beleártják magukat, ami felkeltheti a hatóságok 
figyelmét. 

Az Éjjeliórök kapcsán aggódva gondolt a vőlegényére. Arne nem 
tartozott a csoporthoz. Jelleménél fogva nem illett közéjük. Gondtalan 
életöröm áradt belőle, Hermia ezért is szeretett bele, de az ilyen 
nemtörődöm ember alkalmatlan a konspirációs munkára. Hermia belátta, 
hogy még abban sem biztos, vajon Arnéban megvan-e a kellő bátorság. A 
sílejtőókön nem ismert félelmet — egy norvég hegységben találkoztak —, ez 
azonban más típusú veszélyt rejt, mint amilyeneket a földalatti mozgalom. 

Úgy zúgott bele, idézte fel magában, ahogy a síelő leszáguld a pályán: 
egy kis lökés indulásnak, aztán a hirtelen gyorsulás, és mire észbe kaphatott 
volna, már torkában dobogó szívvel, nyaktörő sebességgel süvített, tudva, 
hogy képtelen megállni. 

Felvetődött benne, hogy megpróbálhatna az Éjjeliórök révén üzenetet 
küldeni Arnénak. Poul Kirke is a repülőiskolában dolgozik, és ha Arne még 
ott van, naponta találkoznak. Persze amatőr dolog volna egy kémhálózatot 
személyes üzenet közvetítésére használni, de Hermiát nem ez tartotta vissza, 
hanem a gondolat, hogy esetleg veszélybe sodorja vőlegényét. A titkos 


üzenetek néha az ellenség kezébe kerülnek. Hermia érdeklődése adott 
esetben Arne halálos ítéletét jelentheti Ahogy ült az íróasztalánál, 
egyre jobban mardosta az Arne miatti szorongás. 

Írt egy üzenetet a svéd közvetítőnek, amelyben felszólította, hogy 
maradjon ki a propagandaháborúból, és kizárólag üzenetek továbbításával 
foglalkozzon. Aztán legépelte a beszámolókban szereplő katonai adatokat: 
egy példány a főnöknek, indigós másolatok a többi ügyosztálynak. 


A JANSBORG SKOLE háromszáz évesen büszke volt a korára. Eredetileg az 
iskola egy templomból és egy melléképületből állt, ahol a fiúk étkeztek, 
aludtak és tanultak. Mostanára vörös téglás épületekből álló komplexummá 
terebélyesedett. 

Harald Olufsen a refektóriumból a tornaterem felé tartva összefutott az 
igazgató feleségével, aki éppen kilépett a házukból, és a fiút megpillantva 
rámosolygott. 

— Jó reggelt, Mia — köszönt neki Harald illedelmesen. 

Az igazgatót mindig Heisnek szólították, az első számú vezetőt jelölő 
ógörög szóval, a feleségét pedig Miának, amely ugyanennek a szónak a 
nőnemű alakja. Az iskolában öt éve beszüntették ugyan a görögtanítást, de 
ez a hagyomány tovább élt. 

Harald következő órája matematika lett volna, ma azonban látogatót 
vártak, az iskola egyik öregdiákját, aki a Rigydagban, a dán parlamentben 
szülővárosa képviselője lett. A tanulók mindannyian a tornateremben 
gyülekeztek, hogy meghallgassák. Harald szívesebben matekozott volna. 

Felvillanyozta a felfedezés, hogy a kvantumfizika alapjait egy dán tudós, 
Niels Bohr tette le. Harald számára a periódusos rendszer Bohr-féle 
értelmezése, amely a kémiai folyamatokat a bennük részt vevő elemek 
atomszerkezetével magyarázza, a világegyetem működésének helytálló és 
teljesen kielégítő leírását adta. Rajongott Bohrért, és fizika szakra készült a 
Koppenhágai Egyetemen, ahol a tudós tanított. 

Az oktatás persze pénzbe kerül. Miután Harald apja olyan hivatást 
választott, amely garantálta, hogy világéletében szegény marad, nagyapjuk 
az unokáira hagyta a vagyonát. Ebből az örökségből telik majd egyetemi 
tanulmányokra 15. 

Harald belépett a tornaterembe. Az alsó tagozatosok már szépen sorba 
rakták a padokat. Harald hátul ült le, Josef Duchwitz mellé. Josef alacsony 
termetű volt, és a vezetékneve úgy hangzott, mint az angol , duck" (kacsa), 
ezért ráragasztották a latin Anaticula (kiskacsa) becenevet. Ez aztán az évek 


során Tikre rövidült. A két fiú nagyon eltérő környezetből jött — Tik tehetős 
zsidó szülők gyermeke volt —, ettől függetlenül az iskolában jó barátok 
lettek, és mindvégig azok maradtak. Néhány pillanat múlva Mads Kirke 
telepedett Harald mellé. Mads híres katonacsaládból származott. Poul, az 
unokabátyja, Arne pilótatársa volt a repülőiskolán. A három barát reál 
tagozatra járt. 

Hess érkezett a látogatóval, és a fiúk udvariasan felálltak. A magas, 
vékonydongájú, szelid természetű Heist mintha feszélyezte volna tulajdon 
tekintélye, amely nem abból fakadt, hogy tartottak tőle, hanem inkább 
kedvelték. Amikor mindenki leült, Heis bemutatta az országgyűlési 
képviselőt, Svend Aggert, aki a német megszállásról kezdett beszélni. 

Harald emlékezetébe idézte azt a tizennégy hónappal ezelőtti napot, 
amikor az egész kezdődött. Az éjszaka közepén arra riadt fel, hogy 
repülőgépek zúgnak fölöttük. Másnap reggel a német hadsereg lerohanta 
Dániát, de mert az ő iskolájuk Koppenhágán kívül volt, csak egy év múlva 
láttak megszálló katonákat. Náluk nemhogy bombázás nem volt, de még 
lövöldözés sem. 

Dánia huszonnégy órán belül kapitulált Németország előtt. — A 
későbbiekben beigazolódott, hogy ez bölcs döntés volt — mondta a szónok. 
— Királyunk a trónján maradt. — Mads Kirke megvetően horkantott. Harald 
egyetértett vele. X. Keresztély király szinte mindennap kilovagolt, hogy 
Koppenhága népe láthassa, de ez nem volt több üres gesztusnál. 

— A német jelenlét mindent egybevetve a javunkra vált — vonta lk 
végkövetkeztetését a szónok. — Dánia bebizonyította, hogy a függetlenség 
részleges — elvesztése — nem szükségképpen vezet elviselhetetlen 
megpróbáltatásokhoz és viszályhoz. Ebből az a tanulság, fiúk, hogy adott 
esetben inkább becsületünkre válik engedelmeskedni mint hebehurgya 
módon lázadni — mondta, azzal leült. 

Heis udvariasan tapsolt, a hallgatóság követte a példáját. — Tessék, fiúk 
— szólt az igazgató van valakinek kérdése a vendégünkhöz? 

Mads abban a szempillantásban talpra ugrott. — Uram, Norvégiát 
ugyanaznap támadták meg, mint Dániát, a norvégok azonban két hónapig 
harcoltak a németek ellen. Nem az következik ebből hogy mi gyávák 
vagyunk? — A közönség soraiból egyetértő moraj hallatszott. 

— Ugyan már, ez naivitás — legyintett Agger. Harald bosszantónak találta 
a képviselő pökhendiségét. — Norvégia tele van hegyekkel és fjordokkal, 
míg Dánia sik vidék jó úthálózattal Egy hatalmas, gépesített hadsereg ellen 


nem lehet megvédeni Ha harcolunk, az csak fölösleges vérontással járna, 
de a végeredményen mit sem változtatna. 

Mads ezt nem állta meg szó nélkül. — Kivéve, hogy akkor emelt fővel 
járhatnánk. — A többiek megtapsolták. 

— Nono, Kirke! — szólt elnézően az igazgató. — Megértem, hogy ez 
nagyon bántja magát, de akkor se legyen modortalan. — Körülnézett a 
teremben. — Van kérdés Agger képviselő úr parlamenti munkájával 
kapcsolatban? 

Tik állt fel. — Nem érzi magát bábnak? Elvégre itt a németek az urak. 

— Országunkat továbbra is a dán parlament irányítja — felelte Agger. — 
Saját rendőrségünk és hadseregünk van. 

— De abban a pillanatban, hogy a Rigsdag olyan határozatot hoz, amely 
a németeknek nem tetszik, feloszlatják a parlamentet, és lefegyverzik a 
rendőrséget meg a hadsereget — érvelt Tik. — Úgyhogy maguk egy bohózat 
szereplői. 

— Megkérem, hogy viselkedjen, Duchwitz — mondta Hess. 

— Semmi baj — szólt Agger. — Szeretem az őszinte véleményalkotást. 
Duchwitznak össze kellene vetnie — az — itteni  — viszonyokat 
a  franciaországiakkal — A németekkel való  együttműködésünknek 
köszönhetően a dán nép életkörülményei sokkal jobbak, mint máskülönben 
lennének. 

Haraldnak ez már sok volt. Felállt. — És mi lesz, ha a nácik idejönnek, 
hogy elhurcolják Duchwitzot? Akkor is baráti együttműködést javasol? 

— Miért akarnák elhurcolni Duchwitzot? 

— Ugyanazért, amiért a hamburgi bácsikámat elvitték: zsidó származása 
miatt. 

Aggeren most először látszott ingerültség. — A németek tiszteletben 
tartják a dán zsidóságot. 

— Eddig — vágott vissza Harald. — És ha meggondolják magukat? 
Akkor ölbe tett kézzel nézzük, ahogy elkapják Tikét? Vagy inkább 
készüljünk fel rá, és szervezzünk ellenállást? 

— Az a legobb, ha az ilyen dilemmákat eleve elkerüljük, mégpedig úgy, 
hogy együttműködünk a megszálló hatalommal. 

-— De mi lesz, ha nem válik be a számítása? Amikor Tik 
ajtaján dörömbölnek az éjszaka közepén, akkor már késő lesz erről 
vitatkozni. 

Egy pillanatig úgy tűnt, hogy Heis Haraldot is jó modorra inti, de aztán 
szelíden csak annyit mondott: — Érdekes, amit hallottunk. Hasznos 


beszélgetés volt. Köszönjük vendégünknek, hogy ellátogatott hozzánk. — 
Tenyerét összeverve jelezte, hogy ideje tapsolni. 

Harald nem hagyta magát. — Válaszoljon a kérdésemre! — kiáltotta. — 
Szervezzünk ellenállást, vagy hagyjuk, hogy a nácik azt csináljanak, amit 
akarnak? 

A teremben feszült csend lett. — Azt hiszem, jobb, ha most távozik — 
mondta Heis. 

Haraldban forrt a tehetetlen düh. Minden szempár őrá sze- geződött, 
miközben elindult kifelé, majd becsapta maga mögött az ajtót. 


PETER FLEMMING ébresztőórája reggel fél hatkor csörgött. Felkapcsolta a 
lámpát. Inge hanyatt fekve, nyitott szemmel, kifejezéstelen arccal a plafont 
bámulta. 

Peter felkelt, kiment koppenhágai lakásuk konyhájába, feltett a 
tűzhelyre egy adag zabkását. Aztán tálcát vett elő, megvajazott egy szelet 
rozskenyeret, és pótkávét főzött. 

Derülátó hangulatban találta a reggel, és a következő pillanatban 
tudatosodott benne az oka. Tegnap áttörést ért el az ügyben, amelyen 
dolgozott. Az állambiztonsági rendőrség  detektívfelügyelőjeként a 
szakszervezeti aktivistákat, kommunistákat, külföldieket és más lehetséges 
bajkeverőket kellett szemmel tartania. A főnöke, Frederik Juel főfelügyelő 
okos ember volt, de lusta. Gyakran idézte kedvenc latin mondását: — 
Ouieta non movere, vagyis feleslegesen nem kell bolygatni a dolgokat. 

Az elmúlt tizennégy hónapban bővült a feladatkörük, miután a 
megfigyelendők listájára felkerültek a német megszállás ellenzői is. 
Mindeddig azonban az ellenállás egyetlen jele az illegális újságok, mint 
például a Valóság megjelenése volt. Juel ezeket ártalmatlannak tartotta, sőt 
úgy vélte, afféle biztonsági szelepként talán még hasznosak is, és nem volt 
hajlandó lecsapni a kiadókra. Ez a hozzáállás felbőszítette Petert. Micsoda 
dolog ez, bűnözőket hagyni, hogy háborítatlanul folytassák a 
törvénysértést?, dühöngött magában. Walter Braun tábornok, Juel 
összekötő tisztje a megszálló hatalom részéről, ugyancsak rossz szemmel 
nézte Juel tétlenségét, de egyelőre kerülte a vele való összetűzést. 

Előző este Peter megtudta, hogy a Valóság példányait Svédországba is 
átcsempészik. Eddig tartotta magát fönöke  utasításához, hogy ne 
avatkozzanak be, most azonban remélte, hogy a lap külföldre jutásának híre 
Juelt is kizökkenti semmittevéséből. Egy svéd nyomozó, akivel Peter baráti 


viszonyt ápolt, telefonált neki, és elmondta, hogy szerinte az újságot a 
Lufthansa Berlin és Stockholm között közlekedő, Koppenhágában is 
leszálló gépén juttatják ki az országból Ez volt az az áttörés, amely 
bizakodással töltötte el Petert. 

Amikor megfőtt a zabkása, bevitte a tálkkát a hálószobába. Segített 
Ingének felülni, majd kanállal etetni kezdte. 

Egy éve, miközben Peter és Inge a tengerpart felé autózott, egy 
fiatalember a vadonatúj sportkocsijával beléjük rohant. Peter, akinek a 
balesetben mindkét lába eltört, viszonylag hamar felépült. Ingének azonban 
a koponyája sérült meg, és már soha többé nem lesz a régi. 

A másik autó volánjánál ülő férfi, Finn Jonk kirepült az ülésből, és egy 
bokorban landolt sértetlenül. Nem volt jogosítványa — egy korábbi balesete 
miatt a hatóság bevonta és ittasan vezetett. A Jonk család nagymenő 
védőügyvédet bérelt fel, akinek sikerült elérnie, hogy az ügyben egy évig 
nem tűztek ki tárgyalást, vagyis Finnt nem vonták felelősségre, amiért egy 
életre "megnyomorította Ingét. Peter számára személyes tragédiájuk 
túlmutatott önmagán: azt példáztaa, hogy a modem társadalomban 
szégyenletes módon megtorlatlan maradhat a bűn. 

Amikor Inge befejezte a reggelit, Peter kitámogatta a vécére, majd 
megfürdette, végül felöltöztette. Sárga pamutszövet ruhát adott rá. Azután 
megfésülte a haját; közben mindketten az asszony tükörképét nézték. 
Csinos volt, és a balesete előtt arcára gyakran kacér mosoly ült ki, amelyhez 
szégyenlős tekintet párosult. Most kifejezéstelen arccal meredt maga elé. 

Petert az apja próbálta rávenni, hogy helyezze el Ingét egy 
szanatóriumban. A férfinak ehhez nem volt elég pénze, de Axel állta volna a 
költségeket. Peter azonban úgy érezte, kötelessége gondozni a feleségét. 

Bevitte Ingét a nappaliba, és leültette az ablak elé. A rádiót 
bekapcsolva hagyta, és visszament a fürdőszobába borotválkozni. 

A tükörből arányos arc nézett vissza rá, de barna szeme karikás volt a 
fáradtságtól. 

Borotválkozás után felöltözött, felcsatolta pisztolytáskáját, benne a 
7,65 mm-es Waltherrel. Aztán a konyhában állva megevett három szelet 
száraz kenyeret, megspórolva a hiánycikknek számító vajat Ingének. 

Az Inge mellé felfogadott ápolónőnek nyolcra kellett volna jönnie, de 
csak negyed kilenckor érkezett meg, úgyhogy Peter késve indult munkába. 
Felugrott a belváros felé közlekedő villamosra, és a Politigaarden előtt szállt 
le. Saját részlegébe belépve Tilde Jespersen rendőrnyomozó üdvözölte. A 
fiatalasszony, egy rendőrkolléga özvegye, volt olyan kemény és dörzsölt, 


mint bármelyik férfi a testületnél. Kék szemével, hullámos szőke hajával, 
apró, de formás termetével szemrevaló volt. — Elakadt a villamos? — 
kérdezte együtt érző hangon. 

— Nem. Inge ápolónője késett. Mi a helyzet? 

— Braun tábornok van bent Juelnél. Magát várják. 

Micsoda balszerencse, hogy Braun éppen aznap jön ide, amikor 
késve érkezem, gondolta Peter, miközben Juel szobája felé sietett. 

Juel a Braun iránti udvariasságból németül beszélt. — Hol járt mostanáig, 
Flemming? — vonta kérdőre Petert. — Már jó ideje várjuk. 

— Elnézést kérek — mondta Peter ugyancsak németül. Nem indokolta 
meg késését: úgy tartotta, aki ad a méltóságára, az ne mentegetőzzék. 

Braun tábornok tábori egyenruhában volt, oldalán pisztolytáska. — 
Nézze csak meg ezt, Flemming úr — mondta. Különféle újságokat terített 
szét Juel íróasztalán, mindegyik úgy volt hajtva, hogy a dániai vajhiányról 
szóló cikk legyen fölül A Joronto Globe, a Washington Post és a Los 
Angeles Times egy-egy példánya mellett ott volt az általuk átvett cikket 
elsőként közlő Valóság is. 

Ismét Juel szólalt meg. — A legtöbb esetben tudjuk, kik készítik az 
efféle újságokat. Lekapcsolhatnánk mindet, de én inkább amellett vagyok, 
hogy hagyjuk őket békén, és tartsuk rajtuk a szemünket. Aztán ha 
felrobbantanak egy hidat, tudjuk, kiket kell letartóztatnunk. 

— Ez akkor volna elfogadható — mondta Braun —, ha a tevékenységüket 
Dániára korlátoznák. Csakhogy ez a cikk bejárta a világsajtót! Berlinben 
nagyon dühösek miatta. 

Peter megörült ennek a fordulatnak. — Én már dolgozom az ügyön — 
mondta. — Ezek az újságok a Reuterstől kapták a sztorit, az pedig 
Stockholmból adta le. Arra gyanakszom, hogy a Valóságot átcsempészik 


Svédországba. 
— Bravó! -— mondta Braun lelkesen. — De maga szerint 
hogyan csempészik át? 


Peter habozott; szerette volna más forrásból is megerősíteni a kapott 
értesülést, Braun tábornokon azonban látszott a türelmetlenség. — Kaptam 
egy fülest. Egy stockholmi nyomozó barátom diszkréten körülszimatolt a 
távirati irodánál. Szerinte az újság azzal a Lufthansa géppel érkezik, amelyik 
ítt is leszáll. 

Braun izgatottan bólogatott. — Tehát ha minden felszálló utast 
megmotozunk, kezünkben lesz a legfrissebb szám. Ma is van járat? 


— Igen, néhány óra múlva indul. 

— Akkor mire várunk? 

— Szabad javasolnom valamit, tábornok úr? Állítsunk össze egy 
csapatot nyomozókból és német tisztekből, de ők csak az utolsó pillanatban 
induljanak innen. Hadd gyűljenek össze az utasok. Én egyedül elmegyek a 
Kastrup repülőtérre, és feltűnés nélkül intézkedem. Amikor az utasok 
feladták a poggyászukat és beszálláshoz készülődnek, akkor lecsapunk. 

Braun szája erőltetett mosolyra húzódott. — Attól tart, hogy némi 
feltűnést keltene, ha egy német különítmény masírozna be a repülőtérre? 

— Egyáltalán nem erről van szó, tábornok úr — felelte Peter 
rezzenéstelen arccal. — Fontos, hogy ön és az emberei velünk jöjjenek, ha 
netán német állampolgárokat kell kérdőre vonni. 

Braun arca megmerevedett. — Helyes — mondta. Az ajtóhoz ment. — 
Hívjanak fel, amikor a csapatuk indulásra kész. — Azzal távozott. 

— Dicséret illeti, amiért kinyomozta a csempészútvonalat —mondta Juel. 
— De helyesebb lett volna, ha először velem és nem Braunnal közti. 

— Elnézést, uram — felelte Peter. 

— Rendben van — mondta Juel — Állítson össze egy osztagot, aztán 
merjen a repülőtérre, és telefonáljon nekem, amikor az utasok beszálláshoz 
készülődnek. 

Juel szobájából kilépve Peter visszament Tilde asztalához. — Ma 
délelőtt razziát tartunk a repülőtéren — közölte vele. — Bent Conradot, Peter 
Dreskrt és Knut Ellegardot viszem. És maga is jöjjön velünk, hátha nőt kell 
megmotoznunk. 

— Természetesen. 

Peter az ajtóhoz lépett. — Előremegyek a Kastrupra. 

A részleg egyik fekete Buickjával kihajtott a városból, át a hídon 
Amager szigetére. A Kastrup repülőtér néhány alacsony épületből állt, 
amelyek az egyetlen kifutópálya mellett sorakoztak. Peter Christian 
Vardénak, a repülőtéri őrszolgálat parancsnokának irodája előtt parkolt le. 
Bement, felmutatta rendőrigazolványát, és közölte Vardéval: — Különleges 
biztonsági ellenőrzést hajtunk végre a mai stockholmi járaton. Az akció 
Braun tábornok jóváhagyásával történik. Senki se értesüljön róla. Megvan a 
felszálló utasok listája? 

Varde átnyújtott Peternek egy papírlapot. Négy név szerepelt rajta: két 
dán férfié, egy dán nőé és egy német férfié. 

— Lépjen kapcsolatba a pilótával és mondja meg neki hogy 
a Kastrupon ma senki sem hagyhatja el a fedélzetet — utasította Peter. 


— Rendben. 

— Hol vannak most az utasok? 

— A jegy- és poggyászkezelőnél. 

— Mielőtt felvinnék a poggyászt a gépre, kutassák át. Van még valami, 
ami berakodásra vár? 

— Kávé és szendvicsek az útra. És persze üzemanyagot kell tankolni. 

— Az ételt és italt vizsgálják meg. A tankolást az egyik emberem fogja 
figyelemmel kísérni. 

— Értem. — Varde kiment, hogy eljuttassa az üzenetet a pilótához. 

Miután az utasok bejelentkeztek, Peter egy telefonfülkéből felhívta 
Juelt, és jelentette, hogy minden előkészületet megtettek a razziához. 

Kinézett az ablakon, és látta, hogy a hárommotoros Junkers Ju-52 
éppen a terminál felé gurul. Amikor megállt, a személyzet kinyitotta az 
ajtaját, és ledobta a repülőgép kerekeinek rögzítésére szolgáló féktuskókat. 

A négy utas — egy német ezredes, két dán üzletember és egy ősz hajú 
dáma — Varde irodájában várakozott. 

Befutott Juel és Braun a Peter által kiválasztott négy nyomozóval. 
Miközben Tilde egy másik helyiségben megmotozta az idős hölgyet, a 
három férfit megkérték, hogy vegyék le felsőruházatukat. Az ezredest Braun 
tapogatta végig, a dánokat Conrad őrmester. Semmit sem találtak náluk. 

Az utasok átmehettek az indulási oldalon levő váróba, de még nem 
szánhattak fel a gépre. A poggyászuk ott sorakozott a terminál előtt. Bent 
Conrad mindegyiküktől elkérte a kulcsot, és a bőröndöket Juel és Braun 
előtt Peter kutatta át. Nem talált sem újságot, sem bármi gyanúsat. 

Peter elővette zsebéből a tollkését, felhasította vele az öreg hölgy drága 
kofferének selyembélését, de legnagyobb csalódására ott sem volt elrejtve 
semmi. Egyre idegesebb lett. Elnyisszantotta az ezredes katonai 
vászonzsákjának zsinegét, beletúrt — semmi. Felpillantva látta, hogy Juel, 
Braun és a nyomozók mind őt nézik. 

Juel bágyadtan megjegyezte: — Elképzelhető, hogy téves volt az 
információja. 

Peter azonban még nem végzett. — Lássuk az élelmiszert. 

Sorra kinyitotta a termoszokat, és kiöntötte belőlük a kávét. 
Összevissza turkált a szendvicsek között. Döbbenten tapasztalta, hogy itt 
sincs semmi. 

— Kezdjék a tankolást — mondta. — Figyelni fogom. 

Egy tartálykocsi gördült a Junkershez. Átszivattyúzták az üzemanyagot, 
majd visszacsavarták a tanksapkákat. 


— Az utasok beszállhatnak — mondta Peter, amikor megszégyenülten 
visszakullogott a váróba. 

Juel, Braun és a nyomozók Peterrel együtt megvárták, míg a négy 
dühös utas beszáll. A földi kiszolgáló személyzet tagjai kivették a kerekek 
alólés feldobták a gépre a féktuskókat, aztán becsukódott a Junkers ajtaja. 

A repülőgép már gurulni kezdett, amikor Peternek hirtelen sugallata 
támadt. — Állítsák meg! — szólt Vardénak. 

Varde Braun tábornokhoz fordult. — Uram, az utasam. . . 

— Állítsák meg! — ismételte Peter. 

Varde esdekelve nézett Braunra. Braun pillanatnyi habozás után 
biccentett: — Hajtsa végre a parancsot. 

Varde felvett egy telefont. 

— Flemming, ajánlom, hogy ezúttal ne tévedjen — mondta Juel. 

A repülőgép ráfordult a kifutóra, majd egy teljes kört megtéve 
visszaérkezett. Kinyílt az ajtó, ledobták a féktuskókat. 

Peter a nyomozók élén kiment az épület előtti betonkifutóra, ahol két, 
overallt viselő férfi ékelte be a tuskókat. — Adja ide azt a féktuskót — szólt 
Peter az egyikhez. 

A férfi riadtan engedelmeskedett. A tuskó egyszerű, mintegy harminc 
centiméter magas fa háromszög volt — súlyos és tömör. 

— A másikat is — mondta Peter. 

A szerelő azt is odanyújtotta. Ugyanolyannak látszott, mint amaz, 
csakhogy könnyebb volt. Peter a háromszög egyik szára mentén elhúzható 
fedelet talált. Kinyitotta. A belsejében viaszosvászonba göngyölt csomag 
lapult. 

A szerelő sarkon fordult, és nekiiramodott. 

— Kapják el! — kiáltotta Peter, és Tilde elgáncsolta az előtte elfutó férfit, 
aki orra bukott. 

Az egyik nyomozó rávetette magát, talpra rángatta, és hátracsavarta a 
karját. 

— Tartóztassák le a társát is — mondta Peter, miközben kigöngyölte a 
viaszosvásznat. A Valóság két példánya volt benne. Átnyújtotta Juelnak, 
várakozó tekintettel nézve főnökére. 

— Szép munka volt, Flemming — mondta Juel kelletlenül. 

Peter elmosolyodott. — Csak a kötelességemet végzem, uram. — 
Bólintott Tildének. — Vigyék be mindkét szerelőt kihallgatásra. 

A csomagban volt még egy paksaméta csupa ötbetűs, ám egytől egyig 
értelmetlen szóval telegépelve. Nem volt nehéz rájönni, hogy ezek kódolt 


üzenetek. 
Peter odaadta a paksamétát Braunnak. — Azt hiszem, kémhálózatra 
bukkantunk, tábornok úr. 


Három 


SZOMBATON Harald Olufsent és Tik Duchwitzot Tik szülőfalujának, 
K irstenslotnak a vasútállomása előtt kétlovas hintó várta. 

Áthajtottak a falun, el az egyetlen fogadó mellett, majd a település 
széléhez érve lefordultak az útról. Előttük, a fasor végén mesébe illő kastély 
magasodott. 

Harald kissé megszeppent. Tudta, hogy a Duchwitz család gazdag — 
végtére is Tik apja bankár —, de erre nem volt felkészülve. Vajon hogy illik 
viselkedni ilyen helyen?, töprengett. 

A hintó a főbejárat előtt állt meg. Harald, kezében kis bőröndjével, 
márványpadlójú előcsarnokba lépett. Bármerre tekintett, mindenhol antik 
bútorokat, szobrokat és festményeket látott. Tik felvezette a széles lépcsőn 
egy hálószobába. — Ez az én szobám -mondta. Itt nem voltak festmények, 
csak olyasmi, ami egy tizennyolc éveshez illik: futball-labda, kép Marlene 
Dietrichről, klarinét és a Lancia Aprilia sportkocsi reklámplakátja. 

Harald felemelt egy bekeretezett fényképet. A négy évvel ezelőtti Tikét 
örökítette meg egy vele egykorúnak látszó lánnyal. — Nocsak, a barátnőd? 

— Az ikertestvérem, Karen. 

A lány a képen magasabb volt Tiknél. — Nyilván nem egypetéjű ikrek 
vagytok, ahhoz túlságosan szép. Hol tanul? 

— A Dán Királyi Balettintézetben. — Tik kinyitotta a belső ajtót, amely 
egy másik hálószobába vezetett. Harald követte. — Ez lesz a tiéd, ha 
megfelel. 

— Remek — mondta Harald, miközben az ágyra tette a bőröndjét. 

— Gyere, köszönjünk be anyámhoz. 

Harald végigment Tik nyomában az emeleti folyosón. Tik bekopogott 
az egyik ajtón. — Fogadsz látogatóba érkezett úriembereket, anya? 

— Gyere be, Josef— válaszolta egy hang. 


Tik után Harald is belépett Duchwitzné budoárjába. Anya és fia között 
szembetűnő volt a hasonlóság: az asszony is alacsony termetű volt, a szeme 
ugyanolyan barna, mint Tiké. Negyven körül járhatott, de fekete haja már 
őszült. 

Tik bemutatta Haraldot, aki meghajlás kíséretében kezet fogott az 
asszonnyal. Duchwitzné hellyel kínálta őket, és az iskoláról kérdezősködött. 

Egy idő után így szólt: — Most merjetek, készüljetek a vacsorához. — A 
fiúk visszamentek Tik szobájába. Harald szorongva megkérdezte: — Ugye a 
vacsorához nem kell átöltözni? 

— Ez az iskolai zakó nyakkendővel jó lesz. — Harald nem is tudott volna 
mást felvenni. Ez volt a teljes ruhatára, leszámítva a téli pulóverét meg a 
nyári sortját. — Szeretnél előtte megfürödni? 

— Jó lenne. 

A fürdő után belebújt ingébe és iskolai nadrágjába, átment Tik 
szobájába, és az öltözőasztal fölötti tükör előtt fésülködni kezdett. Ekkor 
egy lány lépett be kopogtatás nélkül az ajtón. — Szia! — mondta. — Ezek 
szerint te vagy Harald. 

Ő volt az a lány, akit a fényképen látott. Fehér bőrű, zöld szemű, 
göndör, vörös hajú. Hosszú, sötétzöld ruhát viselt. Egy sportoló könnyed 
lendületével haladt át a szobán. — Jól mondom? Te vagy Harald? 

— Igen — nyögte ki nagy nehezen. Roppantul zavarta, hogy mezítláb van. 
— Te pedig Tik testvére vagy. 

— Tik? 

— Így hívjuk Josefet az iskolában. 

— Engem meg Karennek hívnak, és nincs becenevem. 

Tik jött be a fürdőszobából maga köré csavart törülközőben. —Mi az, 
csak így betörsz az urak magánszférájába? — vonta kérdőre a húgát. 

— Csak így — hagyta helyben Karén. — Innék egy koktélt, és addig nem 
szolgálják fel, amíg nincs jelen legalább egy férfi. Egyébként hogy vagy, te 
fekete szemű törpe? 

— Jól, bár még jobban volnék, ha már letudtam volna a vizsgákat. 

— És mi lesz, ha megbuksz? 

— Akkor majd a bankban dolgozom. Apa valószínűleg ragaszkodni fog 
hozzá, hogy legalul kezdjem. 

— Nem fog megbukni — biztosította Ingét Harald. 

— Gondolom, te is okos vagy, mint Josef — felelte Inge. 

— Igazság szerint sokkal okosabb — mondta Tik. 


Harald ez ellen nem tudott volna őszintén tiltakozni. Bátortalanul 
megkérdezte: — Milyen a balettintézetben? 

— Mintha az ember félig a hadseregben, félig meg börtönben töltené az 
idejét. 

Harald Karenre nézett. Nem tudta eldönteni, vajon közülük valónak 
tekintse-e vagy inkább isteninek. A testvérével úgy évődött, mint egy 
gyerek. Ettől függetlenül rendkívül méltóságteljes volt. És a legszebb lány, 
akivel valaha találkozott. 

— Nem ártana cipőt húznod — jegyezte meg Tik Haraldnak. 

Harald visszavonult a szobájába, és befejezte az öltözködést. 

Mire újra átment Tikhez, a barátja nagyon elegáns fekete zakóban, 
fehér ingben és fekete nyakkendőben feszített. Harald kicsit szégyellte az 
iskolai egyenruháját. 

Karennel az élen lementek a földszintre. Egy terembe léptek, ahol több 
nagy szófa és egy hangversenyzongora állt, a kandalló előtt a szőnyegen 
pedig éltes korú kutya hevert. Fekete ruhás fiatal nő megkérdezte Haraldtól, 
mit kér inni. — Ugyanazt, amit Josef— válaszolta. Odahaza a paplakban nem 
tartottak szeszes italt, és Harald nem tudta pontosan, mi az a koktél. 

Lehajolt, és megsimogatta a hosszú szőrű vizslát. A kutya kinyitotta a 
szemét, és a farkát csóválva nézett Haraldra. 

Ekkor belépett Tik apja, aki annyira hasonlított a kutyára, hogy Harald 
kis híján elnevette magát. Magas, vékony férfi volt göndör, már őszülő vörös 
hajjal. Harald felállt, kezet fogtak. 

— Örülök, hogy megismerhetlek — mondta Duchwitz úr. — Josef folyton 
rólad beszél. Mi a helyzet az iskolában a náciellenes kirohanásod után? 

— Bármilyen különös, de nem kaptam büntetést — válaszolta Harald. — 
Viszont Heis tartott nekem egy kiselőadást arról , hogy mennyivel 
meggyőzőbben képviselhettem volna az álláspontomat, ha mindvégig higgadt 
maradok. 

— Maga 55 jó példával járt elöl azzal, hogy nem kezdett kiabálni veled — 
mondta Duchwitz úr mosolyogva. 

Harald megkérdezte vendéglátóját: — Duchwitz úr, maga nem tart a 
náciktól? 

— Tartok tőlük. De úgy látszik, a németek minket elsősorban dánnak 
tartanak és csak másodsorban zsidónak. 

— Eddig legalábbis így volt — szólt közbe Tik. 

— Nem holmi szatócsok vagyunk — mondta Karen. — A miénk Dánia 
legnagyobb bankja. Mit tehetnének egy ilyen családdal? 


Harald ezt ostobaságnak vélte. — A nácik bármit megtehetnek, ennyit 
mostanára már igazán megtanulhattál volna — szólt lekicsinylőn. 

— Csakugyan? — vágta rá Karen hűvösen, és Harald tudta, 
hogy szavaival megbántotta a lányt. 

Ebben a pillanatban Duchwitzné asszony is csatlakozott hozzájuk, és a 
beszélgetés a Dán K rrályi Balett legújabb előadására, a Les Syiphides-re 
terelődött. 

— Imádom a zenéjét — jegyezte meg Harald. A rádióban hallotta. 

— Láttad a balettet? — kérdezte Duchwitzné. 

— Nem. Hogy őszinte legyek, még sohasem voltam színházban. 

— Akkor Karennek el kell vinnie téged — mondta az asszony. 

— Anya, borzasztóan elfoglalt vagyok — tiltakozott Karén. — 
Helyettesítésre kell betanulnom egy fontos szerepet. 

Haraldot bántotta az elutasítás; olybá vette, hogy ez a büntetése, amiért 
az imént, amikor a nácikról beszéltek, leintette K arent. 

A szolgálólány jelentette, hogy kész a vacsora. Leültek az étkezőben 
egy hosszú asztalhoz, és zöldséglevest ettek, majd báránysültet. Bőven jutott 
mindenkinek, jóllehet az élelmiszert jegyre adták.  Duchwitzné 
magyarázatképpen elmondta, hogy a birtokuknak köszönhetően nagyrészt 
önellátók. 

Étkezés közben Karen, Harald számára kétségbeejtő módon, egyetlen 
szót sem szólt hozzá. Ő volt a legelragadóbb lány, akit életében látott, és 
máris sikerült maga ellen fordítania. 

Vacsora után visszamentek a szalonba. Karen a teraszon elszívott egy 
cigarettát. Haraldot lenyűgözte, hogy a lány máris micsoda nagyvilági dáma: 
koktélt iszik és dohányzik. 

Amikor Karen visszajött, Duchwitz úr a zongora elé ült. A felesége is 
odalépett, és megállt mögötte. — Beethoven? — szólt a férfi kérdőn, mire az 
asszony bólintott. Egy német dalt adtak elő. Harald álmélkodva hallgatta, és 
a végén tapsolt. 

— Énekelj még valamit, anya — kérte Tik. 

— Jó, de akkor neked is játszanod kell. 

Tik behozta a klarinétját, és előadott egy altatódalt Mozarttól. Duchwitz 
úr következett egy Chopin-keringővel a Les Sylphides-ből, Karen pedig 
lerúgta a cipőjét, és bemutatta az egyik táncot, amit betanult. A végén 
mindannyian Haraldra néztek. 

Rájött, hogy tőle is előadást várnak. — Komolyzenében nem vagyok 
valami jó — szabadkozott. 


-— Ugyan már - mondta Tik. — Azt mondtad, zongorázol 
apád templomában. 

Harald leült a zongorához. Lutheránus zsoltárokkal mégsem 
szórakoztathatok egy művelt zsidó családot, gondolta. Belekezdett a 
Pine Top s Boogie-Woogie-ba. Bal kézzel a lüktető ritmusú basszuskíséretet 
játszotta, jobbal a disszonáns biuesdallamot. Néhány másodperc alatt elmúlt 
a lámpaláza, és a refrénszerű részeknél angolul énekelt: — Everybody, 
boogie-woogie! —, akárcsak Pine Top. 

Amikor befejezte, Duchwitz úr olyan savanyú képet vágott, mintha 
vackorba harapott volna. Még Tik is feszengett. — Nos, ami azt illeti — 
szólalt meg Duchwitzné asszony -—, ilyesmi itt még sohasem hangzott el. 

Harald rádöbbent, hogy hibát követett el. Duchwitzék kifinomult ízlésű 
emberek, de éppen ezért tele vannak előítéletekkel. — Belátom, hogy nem a 
legjobb választás volt — ismerte el. 

— Bizony nem — helyeselt Duchwitz úr. 

Karen a szófa mögül nézte Haraldot. Találkozott a tekintetük, és 
Harald nagy meglepetésére és örömére a lány rákacsintott. 


VASÁRNAP REGGEL Harald, amint felébredt, rögtön Karenre gondolt. 
Remélte, hogy láthatja, a lány azonban nem volt ott a reggelinél. Utána 
Harald és Tik sétálni indult a birtokon. 

A hosszú fasor végétől nem messze volt egy romos kolostor. 
Szétnéztek a kerengőben, ahol egykor a szerzetesek sétáltak. A cellák most 
kerti szerszámok tárolóhelyiségéül szolgáltak. — Van, ami már évtizedek óta 
itt hever — mondta Tik, egy rozsdás kerékre bökve. 

Beléptek a valamikori templomba, amely most lomtár volt. Girhes 
macska nézett rájuk jedten, majd kimenekült az üvegezetlen ablakon át. 
Harald vászonponyvával letakart autót pillantott meg. Felemelte a ponyvát, 
és látta, hogy alatta csillogó- villogó Rolls-Royce áll. — Apádé? — kérdezte. 

— Igen. Addig áll itt, amíg nem lehet benzint kapni. 

A sarokban falikút és csap. A fal mellett, egymásra rakott ládákban régi 
játékok. 

A túlsó sarokban pedig egymotoros repülőgép pihent szárnyak nélkül. 

Harald érdeklődve vette szemügyre. — Mi ez? 

— Ez egy Hornet Moth, az angol De Haviland gyárban készült. Apám 
vette évekkel ezelőtt. Jókat repültünk vele, amikor még új volt. 

Harald megérintette a legalább kétméteres propellert. A gép kissé 
oldalra dőlve állt, láthatóan sérült volt a fűtöőműve. A géptörzs valamilyen 


vászonból készült, itt-ott felhasadt. Harald észrevette, hogy a gépnek mégis 
van szárnya — méghozzá ezüstszínű dupla szárnya —, csak ezek csuklósán 
kapcsolódtak a törzshöz, és hátra voltak hajtva. 

Az oldalsó ablakon bekukkantott a kabinba. Két ülés volt benne 
egymás mellett, faborítású műszerfal, középen Y alakú botkormánnyal, 
amelyet mindkét ülésről lehetett kezelni. 

— Vezetted már? — kérdezte Harald. 

— Én nem — felelte Tik —, de Karen annak idején vett órákat. Gyere, 
menjünk. 

Harald elképzelte, amint átrepül a kastély fölött. Akár egy óra hosszat 
is elnézegette volna a gépet, de Tik menni akart. 

A kolostor mögé kerülve elindultak egy erdei ösvényen. A kastélyhoz 
nagy gazdaság tartozott. — Még mielőtt megszülettem, bérbe adták a 
Nielsen családnak — magyarázta Tik. A tanyaházhoz vezető földúton overallt 
viselő fiatalemberrel találkoztak, aki egy traktor mellett állva a motort 
babrálta. 

Tik kezet rázott vele. — Szervusz, Frederik, mi a baj? 

— A motor felmondta a szolgálatot. 

— A barátom, Harald ért mindenféle motorhoz. 

— Nem bánnám, ha megnéznéd, Harald. 

Harald a motor fölé hajolt, és egy darabig tanulmányozta. — Mi 
történik, amikor megpörgeted? 

— Megmutatom. — Frederik meghúzott egy kart. — Azt hiszem, új 
üzemanyag- szivattyú kéne bele. De egyik gépünkhöz sem tudunk 
pótalkatrészt szerezni. 

Harald összevonta a szemöldökét, és kétkedőn ingatta a fejét. Érezte a 
gázolaj szagát, amiből arra következtetett, hogy a szivattyú működik, csak 
az üzemanyag nem jut el a hengerekig. Benyúlt, és megrángatta a 
csavaranyát. Az egész szelep a kezében maradt. — Itt a hiba — mondta. — 
Ebben az anyában elkopott a csavar, ezért folyik el az üzemanyag. Van 
nálad egy darab drót? 

Frederik a zsebébe kotort. — Csak ez a madzag. 

— Ideiglenesen az is megteszi. — Harald visszadugta a szelepet a helyére, 
és hozzákötötte az üzemanyagszűrő kiömlőcsövéhez. — Most próbáld meg. 

Frederik meghúzta a kart, és a motor beindult. — A mindenségit! — 
álmélkodott. — Megjavítottad. 

— Madzag helyett majd dróttal rögzítsd — mondta Harald. 

— Köszönöm. — Fred felmászott a traktor ülésére, és elhajtott. 


— Nem sokat vacakoltál — jegyezte meg Tik elismeréssel. 

Harald vállat vont, aztán visszaballagtak a kastélyhoz. Az udvaron 
Harald meglepetésére Poul Kirkét pillantotta meg, Mads osztálytársuk 
unokatestvérét és az ő bátyja, Arne barátját. Poul rövidnadrágban volt, 
mellette a falnak támasztva bicikli állt. Harald korábban többször találkozott 
Poullal, úgyhogy most megállt vele beszélgetni, míg Tik bement. 

— Itt dolgozol? — kérdezte Poul Haraldtól. 

— Nem, látogatóba jöttem. Még nincs vége a tanításnak. 

— Úgy tudom, a farmon felvesznek diákokat aratómunkára. Mit tervezel 
nyárra? 

— Még nem döntöttem el. Tavaly Sandén dolgoztam egy építkezésen, 
az új német támaszponton. 

Ez felkeltette Poul érdeklődését. — Miféle támaszpont van ott? 

— Azt hiszem, valami rádióállomás. Mielőtt a 
berendezéseket felszerelték, az összes dánt elbocsátották. — Harald éppen 
megkérdezte volna, mit keres Poul Kirstenslotban, amikor megkapta rá 
a választ. Karen közeledett feléjük a kastély oldalszárnya felől, kerékpárt 
tolva. 

— Jó reggelt, Harald — mondta, majd Poulhoz lépett, és megpuszilta. — 
Szia. 

Harald arra számított, hogy egy órát Karen társaságában tölthet majd. 
A lány azonban biciklitúrára indul Poullal, aki nyilvánvalóan a kedvese. 

Poul megfogta Karen kezét. — Mehetünk? 

— Felőlem igen. 

Nyeregbe pattantak, és Harald csak nézett utánuk, amint távolodtak a 
napsütötte fasorban. 


HERMIA MOUNT bíztosra vette, hogy hamarosan elbocsátják. A Kastrup 
repülőtéren elfogtak két dánt, akik az MI6-nak dolgoztak. Most őrizetben 
vannak, nyilván vallatják őket. Ez súlyos csapás volt az Éjjeliőrök 
hálózatára. 

Hermia egy évtizedet töltött a szolgálatnál, úgyhogy tudta, mi a dolgok 
menete. A főnöke, Herbert Woodie igazi bürokrata a régi időkből, nyilván 
bűnbakot keres. Woodie sohasem békétit meg a gondolattal, hogy egy nővel 
kell együtt dolgoznia, úgyhogy örömest leváltja. 

Csakhogy az MI6-nál senkinek sem volt annyi közvetlen tapasztalata 
Dániáról, mint neki. Emellett Digby Hoare látogatása is megerősítette, hogy 
milyen fontos a munkája. A németek repülögép- felderítő rendszere az ő 


javukra döntheti el a háborút. Minél többet gondolkodott rajta Hermia, 
annál valószínűbbnek tűnt számára, hogy a probléma nyitja Dániában lehet. 
A dán nyugati part ideális helyszín olyan riasztó állomásnak, amely a 
Németország felé közeledő bombázókat figyel. A posztján kell 
maradnia. Ami azt jelenti, hogy túl kell járnia a főnöke eszén. 

— Ez rossz hír — jegyezte meg Woodie, amikor Hermia megállt az 
íróasztala előtt. 

— Ha egy kém lebukik és kivallatják, annak mindig vannak veszélyei — 
mondta Hermia. — Jelen esetben azonban úgy érzem, nem nagy a kockázat. 

Woodte rámordult: — Lehet, hogy vizsgálat indul az ügyben. 

Hermiának összeszorult a gyomra. A vizsgálat azt jelenti, hogy Woodie- 
nak bűnbakot kell találnia. — A két letartóztatott ember semmit sem tudhat — 
mondta. — Az Éjjeliőrök közül valaki átadta nekik az újságokat, ők pedig 
elrejtették. 

— Kitől kapták az újságokat? 

— Matthies Hertz hadnagytól. Ő most elrejtőzött. És a letartóztatottak 
senki mást nem ismernek a hálózatból. 

— De hogyan jutott el hozzájuk a dán rendőrség? 

— Azt hiszem, a svéd oldalon történt valami hiba. 

— Vagy úgy. — Woodie szeme felcsillant. Svédország semleges, nem 
őhozzá tartozott. — Foglaljon helyet, Miss Mount. 

— Köszönöm — mondta Hermia. — A svéd közvetítő illegális újságokat 
juttatott el a Reuters stockholmi irodájához, és ez feltünhetett a németeknek. 
Ön kezdettől fogva szigorúan elrendelte, hogy ügynökeink ne folytassanak 
propagandamunkát. — Ez hízelgés volt: Woodie szájából soha nem hallott 
ilyesmit. 

A főnök azonban bölcsen bólogatott. — Úgy van. 

— Én ezt jól az agyukba véstem, de mégis megtörtént a baj —folytatta 
Hermia. — Írjak egy feljegyzést, amelyben hivatkozom az ön utasítására és 
arra a közleményre, amelyben ezt a szabályt a svéd partnerek tudomására 
hoztam? 

— Jó ötlet. 

— Új módszert kell találnunk, amellyel kijuttatjuk az információt 
Dániából. 

Woodie-nak fogalma sem volt róla, miként lehetne megszervezni egy 
másik csempészakciót. — Hát igen, ez komoly fejtörést okoz — jegyezte meg 
riadtan. 


— Szerencsére van egyéb lehetőségünk is, mégpedig a vonat, amely a 
dániai Elsinore-ból a svédországi Helsingborgba átkelő hajójárathoz 
csatlakozik. Belevehetném a feljegyzésembe, hogy ön jóváhagyta ezt az új 
tervet. 

— Rendben. 

Hermia tétovázott. — És a... vizsgálat? 

— Tudja, nem vagyok biztos benne, hogy szükség lesz rá. A maga 
feljegyzése minden kérdésre választ ad. 

Hermia próbálta leplezni elégedettségét. Ezek szerint mégsem rúgják ki 
sz Értem, uram. 

— Amúgy mit csinálnak most az Éjjeliőrök? 

— Éppen arra akarom kérni őket, hogy nézzenek körül, nincs-e valami 
jele, hogy a németek nagy hatótávolságú repülőgép-felderítő rendszert 
fejlesztettek ki. 

— Ne tegye! Ha az ellenség megtudja, hogy ez iránt érdeklődünk, arra 
gyanakodnak majd, hogy mi már rendelkezünk vele. 

— De uram. . . Nem elképzelhetetlen, hogy már kifejlesztették. 

— Megnyugtathatom, nem ez a helyzet. 

— Az az úr a Downing Streetről, aki a múlt héten ttt járt, mintha másként 
vélekedett volna. 

— Szigorúan bizalmas ugyan, de elmondom magának, hogy az M16 
különbizottsága nemrég foglalkozott a radarkérdéssel, és arra jutott, hogy az 
ellenségnek még legalább tizennyok hónap kell ilyen rendszer 
megalkotásához. 

Hermia elmosolyodott. — Ez tényleg megnyugtató — füllentette. 

— Gondolom, uram, ön is benne volt a bizottságban. 

Woodte bólintott. — Ami azt illeti, én voltam az elnöke. 

— Köszönöm, hogy eloszlatta az aggodalmamat. Akkor elkészítem a 
feljegyzést. 

Hermia visszament az irodájába. Megtartotta az állását, és megtudta a 
nagy hatótávolságú repülőgép- felderítő rendszer nevét: radar. Viszont 
kiderült, hogy Woodie nem engedélyezi számára a vizsgálódást az ügyben. 

Persze Woodie engedélye nélkül is utána fog nézni az ellenséges 
radarnak. Csak még azt nem tudta, mit üzenjen az Éjjeliőröknek. Több 
információra van szüksége, mielőtt eligazítja Poul Kirkét. És Woodie-tól ezt 
nem kapja meg. 

Leült az íróasztalához, felemelte a telefonkagylót, és beleszólt: 

— Kapcsolja a Downing Street 10, -et. 


DIGBY HOARE-RAL a Trafalgar térre beszéltek meg találkozót. Hermia a 
Nelson-oszlop tövében állt, és nézte, amint a férfi a White-hall felől átjön az 
úton. Kezet fogtak, majd sétálni kezdtek a Soho felé. 

Hermia azt gondolta, betérnek egy kocsmába inni valamit, Digby 
azonban egy francia étterembe kalauzolta. Mellettük jobbról-balról üres 
asztalok álltak, úgyhogy nyugodtan beszélgethettek, senki sem hallotta őket. 

Hermia azonnal a tárgyra tért. — A dániai ügynökeim segítségével ki 
akarom deríteni, van-e a németeknek radarjuk. 

Digby összevont szemöldökkel nézett rá. — A kérdés ennél 
bonyolultabb. Most már kétségtelen, hogy nekik is van radarjuk, nemcsak 
nekünk. De az övék sokkal hatékonyabb, mint a miénk. . . 

— Ó — mondta Hermia döbbenten. — Woodie-tól úgy értesültem... 
Mindegy. 

— Arra keressük a választ, mitől olyan jó a rendszerük. 

— Értem. — Hermia az új információ birtokában átgondolt egykét 
dolgot. — Ezzel együtt valószínű, hogy a berendezések egy része Dániában 
van. 

— Nekem ss logikus választásnak tűnik. A Freya fedőnév Skandináviára 
utal. 

— Akkor mit keressenek az embereim? 

— Ezt nehéz megmondani — ráncolta a homlokát Digby. — Nem tudjuk, 
hogy néz ki a berendezésük. Erre gondol, ugye? 

— Feltételezem, hogy rádióhullámokat bocsát ki. És a jelnek jókora 
távolságot kell megtennie, különben a riasztás nem elég korai. 

— Igen — bólintott Digby. — Az egész semmit sem ér, ha a rádiójel nem 
tesz meg legalább nyolcvan kilométert. 

— Nem tudnánk fogni ezeket a jeleket? 

A férfi meglepetten felvonta a szemöldökét. — Dehogynem, 
rádióvevővel. Okos gondolat... Nem is értem, ez miért nem jutott eszébe 
senkinek. 

— Össze tudnának rakni ilyen jelek fogására alkalmas vevőkészüléket? 

Digby elgondolkodott. — Nyilván hordozható készülékre lenne szükség. 

-  Férjen el egy bőröndben, és teleppel működjön, hogy 
bárhol használható legyen. 

— Elképzelhető. Van Welwynben egy szakembergárda, ők bizonyára 
össze tudnának rakni valamit. 


Kihozták az ételt. Hermia tenger gyümölcsei frikasszét rendelt, amely 
friss volt és remekül fűszerezett, úgyhogy jó étvággyal fogott hozzá. 

Néha elkapta Digby tekintetét, és mindig ugyanazt látta a férfi 
szemében: a csodálat és a vágy keverékét. Ettől megrémült. Ha a férfi 
beleszeret, az csak bonyodalmakhoz és csalódáshoz vezethet. Ugyanakkor 
nemcsak zavaró, hanem hízelgő is volt, hogy egy férfi ilyen leplezetlenül 
kívánja. Egyszer érezte, hogy elpirul, erőnek erejével Arnéra gondolt, amitől 
mindjárt hűvösebben tudott viselkedni Digbyvel. 

Mire elfogyasztották az ételt, és kiléptek a vendéglőből, már sötét este 
volt, bár világított a telihold. Miközben átsétáltak a St. James parkon, 
egyszer csak felhő takarta el a holdat, mire Digby Hermiához fordult, és 
megcsókolta. A lány önkéntelenül is elismeréssel adózott neki ezért a gyors, 
határozott lépésért. Mielőtt elfordulhatott volna, a férfi szája a szájára 
tapadt. Tudta, hogy fel kellene háborodnia, de megdöbbenésére viszonozta 
a csókot. 

Egy percig hevesen csókolóztak, aztán Digby keze Hermia mellére 
tévedt, és ez megtörte a varázst. Hogy élvezhetem Digby csókját, amikor 
Arnét szeretem?, hatolt el a tudatáig a kérdés. Tenyerét a férfi mellkasának 
feszítette, és eltolta magától. — Ennyi elég — szólt határozottan. 


1940. ÁPRILIS 9-ÉN, amikor Hitler megtámadta Dániát, körülbelül kétszáz 
dán hajó volt kint a tengeren. Aznap a BBC dán nyelvű adásában újra meg 
újra felszólították a hajók legénységét, hogy inkább a szövetségesek 
valamelyik kikötője felé vegyék az irányt, mintsem egy leigázott országba 
térjenek vissza. Mintegy ötezer tengerész élt a felajánlott menedékjoggal. 
Legtöbbjük Anglia keleti partján kötött ki, és a háború alatt folytatták a 
hajózást. 

Hermia úgy döntött, hogy elmegy Stokebyba, abba a tengerparti 
városba, ahol már két alkalommal is járt, hogy elbeszélgessen az ottani dán 
halászokkal. Utazása céljáról most annyit mondott Herbert Woodie-nak, 
hogy szeretné felülvizsgálni és ellenőrizni a főbb dán kikötőkről meglévő, ám 
kissé már elavult térképett. Ezt Woodie habozás nélkül elhitte neki. 

Digby Hoare-nak mást adott elő. Két nappal a londoni találkozásuk 
után Digby beállított Bletchleybe egy bőrkofferrel, amelybe szépen be volt 
pakolva a rádióvevő. Megmutatta Hermiának, hogyan működik. 

Hermia eredetileg úgy tervezte, hogy a vevőkészüléket eljuttatja az 
Éjjeliőrökhöz, de aztán eszébe jutott egy kézenfekvőbb megoldás. A 
radarberendezés jelei valószínűleg ugyanolyan könnyen foghatók tengeren, 


mint szárazföldön. Közölte Digbyvel, hogy a készüléket egy halászhajó 
kapitányának adja át, akit megtanít a használatára. Digby helyeselte a tervet. 
Az elgondolás jónak tünt, csakhogy Hermia nem szívesen adott volna át 
másnak ilyen fontos feladatot. 

Pénteken vonatra szállt, úgy öltözve, mint aki a tengerre készül, 
nadrágban, csizmában és bő pulóverben. Nyolckor ért Stokebyba, és az 
állomásról egyenesen a kikötőbe ment. Ott megtudta, hogy a dán kapitány, 
akivel már beszélt, hajnalban kihajózik az Északi-tengerre. Hermia 
elmagyarázta neki, hogy szeretne a dán partok közelébe jutni, mert le akar 
hallgatni egy német rádióadást. A kapitány nem kérdezősködött, minden 
további nélkül beleegyezett, hogy elviszi Hermiát. 

Másnap hajnalban Hermia és a négytagú személyzet felszállt a 
Morganmand fedélzetére. A kelő nap sugarainál kis hajójukkal átlavíroztak 
a kikötőbejáratot védő aknazáron. 

Szép idő volt, de amint elhagyták a part védelmét, másfél méteres 
hullámokkal találkoztak. 

Amikor a hajó megközelítette a dán partokat százhúsz kilométerre, 
Hermia felvitte a fedélzetre a hordozható vevőkészüléket. Rácsatlakoztatta a 
telepre, és megkönnyebbülten látta, hogy a számlapok kivilágosodnak. Egy 
darab dróttal az árbochoz rögzítette az antennát, aztán feltette a fejhallgatót. 

Ide-oda csavargatta a frekvenciakeresőt. Elsőre semmit sem hallott, 
ami radarjel lehetett volna. Két órán át figyelte a hullám-hosszokat. A 
legvalószínűbb hely egy radarállomás számára a dán partvidék déli csücske 
volt, közel a német határhoz. 

Végül, amikor már sokadszor ment végig a frekvenciákon, mintha zenei 
hangot hallott volna. Visszatekerte a gombot, kereste az iménti helyet. 
Légköri zavarok, aztán megint ugyanaz a hang. A hullámhossz 2,4 méter 
volt. Ezt feljegyezte a kis füzetbe, amelyet a Digbytől kapott bőröndben 
talált. 

Most az irányt kellett megállapítania. A rádióvevőn talált egy 1-től 360- 
ig kalibrált kijelzőt, amely a rádiójel forrását mutatta. Digby nyomatékkal 
hangsúlyozta, hogy ezt a tájolót egy vonalba kell hozni a hajó 
hossztengelyével. Így lehet a haladási irány és a mutató által jelzett értéknek 
az alapján kiszámítani, honnan érkezik a jel. 

Az egyik matróz meghatározta a hajó irányát és helyzetét. Hermia felírta 
ezeket a számokat, majd újra ráállt a furcsa hangra. 

Miután ismételten meghatározták a hajó helyzetét és haladási irányát, 
Hermia bement a kormányosfülkébe, és keresett egy térképet. Megjelölte 


rajta a felj;egyzett két értéket, és mindkét helyzetből egyenes vonalat húzott 
a rádiójel irányába. A két vonal a part közelében, Sande szigeténél 
metszette egymást. 

— Te jó ég — fohászkodott Hermia. — Odavalósi a vőlegényem. 

— Sande? — szólt a kapitány. — Azt a helyet ismerem. Néhány éve 
jártam ott, versenyautók gyorsasági tesztjét néztem meg. 

Pár perc múlva Hermia újabb tájolást végzett. A rádiójel most gyenge 
volt, de a térképre rajzolt harmadik vonal háromszöget alkotott a másik 
kettővel, és Sande szigete nagyrészt ezen a háromszögön belül helyezkedett 
el. 

Hermia diadalmámorban úszott. Bejött az, amire számított. 

Most el kell küldenie Poul Kirkét vagy valaki mást a csoportból 
Sandéra, hogy nézzen körül. Amint visszaér Bletchleybe, rejtjelezett 
üzenetet küld. Alig várta, hogy elmondhassa Digbynek. 


Négy 


HARALD OLUFSEN elkönyvelte magában, hogy ilyen csodálatos gépet, mint 
a Tiger Moth, még sohasem látott. Úgy nézett ki, mint egy felszállni készülő 
szitakötő, egymotoros volt, krémszínűre festett légcsavarral és két nyitott 
pilótaüléssel. 

A Jansborg Skole végzősei a vodali katonai repülőiskolában töltötték a 
napot. Arne és Poul Kirke kalauzolta őket. A hadsereg 
toborzóprogramjának részeként nyílt napot tartott, nem volt ugyanis könnyű 
meggyőzni a tehetséges fiatalokat, hogy olyan légierőhöz jelentkezzenek, 
amelynek semmi dolga. 

A tizenöt fiú bejárta a légibázist, és előadást hallgatott. Most pedig 
türelmetlenül várták a nap fénypontjaként beígért egyéni repülőgyakorlatot. 
A füvön öt Tiger Moth sorakozott. A német megszállás kezdete óta a dán 
katonai gépek nem repülhettek, de a mai gyakorlatra kivételesen megkapták 
a felszállási engedélyt. 

Poul Kirke vette át a szót. — Nézzetek be a pilótafülkébe —mondta. — 
Mindig az alsó szárny fekete járócsikján legyen a lábatok. 


Tik Duchwitz ment elsőnek. Poul magyarázni kezdett neki. —Baloldalt 
látsz egy ezüstszínű gázkart, amely a sebességet szabályozza, illetve egy zöld 
trimmelőkart, amely a magassági kormányt állítja. 

Harald maradt utolsónak. Neheztelt Poulra, amiért olyan pimasz 
könnyedséggel elkerekezett Karen Duchwitzcal Kirstenslot-ban, de 
érdeklődése erősebbnek bizonyult a sértődöttségénél. 

Mikor lelépett a szárnyról, Poul megkérdezte: — Na, mit szólsz hozzá? 

Harald vállat vont. — Elég egyszerűnek látszik. 

— Akkor te repülsz elsőnek — mondta Poul vigyorogva. 

A többiek nevettek, Harald azonban egyáltalán nem bánta a dolgot. 
Bementek a hangárba, és pilótaruhát húztak. Harald bosszúságára Poul 
mindenáron segíteni akart neki. 

Amikor elkészültek, az első öt látogató, egy-egy pilótával párban, 
visszament a mezőre. Harald szeretett volna a bátyjával felszállni, de Poul 
megint őt szemelte ki magának. 

Egy szerelő feltöltötte a gép üzemanyagtartályát. — Felszállás előtt 
mindig megvizsgáljuk a gépet — mondta Poul. Megrugdosta a gumikat, 
megmozgatta a csűrőlapokat. — Említetted, hogy dolgoztál Sandén azon az 
új német támaszponton — mondta mintegy mellékesen. 

— Úgy van. 

— Mi volt a munkád? 

— Gödörásás, betonkeverés. 

Poul a repülőgép hátuljához lépett, és ellenőrizte, hogy rendben van-e a 
magassági kormány. — A múltkor azt mondtad, hogy szerinted rádióállomás 
van ott. Miből gondolod? 

— Láttam a berendezést. 

Poul éles pillantást vetett rá, és Harald most már tudta, hogy nem 
felületes kérdezősködésről van szó. — Lehet látni kívülről? 

— Nem. Az egész létesítmény be van kerítve, és őrzik, a rádiót pedig 
egy ligetbe rejtették, de egyik este az utat lerövidítve átvágtam a bázison. 
Láttam egy nagy, négyzet alakú antennát, olyan három és félszer három és 
fél méteres lehetett, és egy forgó alapon állt. 

A kezelő végzett a tankolással, és odaszólt: — Felszállásra kész, uram. 

Poul Haraldra nézett. — Indulhatunk? 

— Hová üljek, előre vagy hátra? 

— Mindig az oktató ül elöl. 

Harald bemászott a szük pilótafülkébe. 


Poul odahajolt hozzá, és megigazította a biztonsági hevederét. — Ezeket 
a gépeket oktatórepülésre tervezték, úgyhogy kettős kormányművel vannak 
felszerelve — mondta. — Repülés közben finoman tartsd rajta a kezedet és 
lábadat, hogy érezd, miként mozgatom. Majd szólok, mikor veheted át az 
irányítást. 

— Hogyan tartjuk a kapcsolatot? 

Poul sztetoszkóphoz hasonlatos, Y alakú gumicsőre mutatott. — Úgy 
működik, mint a hajókon használt szócső. — Megmutatta Haraldnak, hogyan 
tudja a sisakján lévő fülhallgatóhoz csatlakoztatni. Aztán bemászott az első 
ülésre. 

Miután a szerelő beindította a motort, hátralépett, és a propeller forogni 
kezdett. Harald hirtelen érezte, mennyire könnyű és törékeny a szerkezet. 

Amikor a propeller felpörgött, a szerelő kivette a kerekek elől a 
féktuskókat. Harald keze alatt megmozdult a  gázkar, a motor 
még hangosabban dübörgött, és a Tiger Moth fürgén gurulni kezdett 
a kifutón. Néhány másodperc múlva a botkormány lassan eltávolodott 
Harald térdétől A kis gép zötyögve és rázkódva egyre gyorsult, végül a 
talajról felszökkenve a levegőbe emelkedett. 

Mámorító érzés volt mind magasabbra szállni. Egyik oldalon lenézve 
Harald kis falut látott. Poul jobbra döntötte a gépet. Harald a műszerekre 
pillantott. Háromszáz méteres magasságban jártak. 

Amikor a gép egyenesbe és szintbejött, és a fordulatszám csökkent, 
Poul megkérdezte: — Fogod a kormánybotot? 

— Igen. 

— Nézd a horizontvonalat! Amikor elengedem a kormányt, azt akarom, 
hogy egyszerűen tartsd szintben a szárnyakat. 

— Rendben — mondta Harald idegesen. 

— Tiéd az irányítás. 

A repülőgép megingott és oldalra dőlt. Harald úgy érezte, 
menthetetlenül a földbe csapódnak. — Mi volt ez? — kiáltotta. 

— Csak egy széllökés. K orrigálj, de ne sokat. 

Harald a pánikot leküzdve a dőléssel ellenkező irányba tolta a 
kormánybotot. Aztán észrevette, hogy az orr megint magasabban van a 
kelleténél, és azt is visszaállította. 

— Jól van — mondta Poul. — Most próbáljunk egy fordulót. Lassan told 
a kart balra. 

Harald megtette. A repülőgép balra dőlt, és őt megint az az émelyítő 
érzés fogta el, hogy mindjárt kiesik. De a gép kanyarodni kezdett, és Harald 


mámoros izgalommal nyugtázta, hogy tényleg vezet egy Tiger Motht. 

Már háromnegyed kört megtettek, mikor Poul végre azt mondta: — 
Hozd egyenesbe! 

Harald jobbra tolta a kart, és a gép egyenesbe jött. 

— Látod a repülőteret? 

Harald először nem látta. Fogalma sem volt, hogy nézhet ki innen a 
magasból. 

Poul kisegítette. — Hosszú, fehér épületek sora egy zöld mező szélén. A 
propellertől balra nézd. 

— Látom. 

— Tarts irányba, úgy, hogy a repülőtér az orrtól balra essen. 

Harald mostanáig nem is gondolt az útvonalra. Éppen elég volt neki 
irányítania a gépet. 

— Emelkedsz — figyelmeztette Poul. — Egy hüvelyknyit engedd vissza a 
gázkart, és ahogy közeledünk az épületekhez, menj le háromszáz méterre. 

Harald csökkentette a gázt, és lassan előretolta a kormánybotot. 

— Ez az. Tartsd az irányt a leszállópálya felé. 

Harald látta, hogy éppen a hangárok felé haladnak. Az 
oldalkormánnyal korrigálva enyhe fordulót hajtott végre, és sikerült 
megcéloznia a leszállópályát. Csakhogy túlságosan magasan voltak. 

— Most visszaveszem az irányítást — mondta Poul. Levette a gázt, és a 
gép siklórepülésben közeledett a leszállópályához. Néhány másodperccel a 
landolás előtt lassan hátrahúzta a kormánybotot. A kerekek zötyögve földet 
értek. 

Poul leállította a motort, aztán kimászott. Harald némi nehézség árán 
kikapcsolta a biztonsági hevederét, és kilépett az ülésből. 

— Nagyon jól csináltad — dicsérte meg Poul. — Van hozzá tehetséged. 

— Csak azt sajnálom, hogy nem tudtam a leszállópályáig hozni. 

-— — A többiek közül aligha engedik bárkinek, — hogy 
megpróbálja. Menjünk, öltözzünk át. 

Miután Harald kibújt a pilótaruhából, Poul intett neki: — Gyere be az 
irodámba egy percre. — A kis helyiségben irattartó szekrény, íróasztal és két 
szék állt. 

— Lerajzolnád azt a rádióberendezést? — Poul ezt úgy mondta, mintha 
valami jelentéktelen apróságról volna szó. 

— Persze — felelte Harald. 

Poul kiment, Harald pedig rajzolni kezdett. Felidézte magában azt az 
esős éjszakát. Mikor végzett, a lap hátoldalára odarajzolta Sande térképét, 


megjelölve rajta a támaszpont helyét. 

Poul visszajött, alaposan szemügyre vette a rajzokat, majd így szólt: — 
Ez remek. Köszönöm. 

— Szívesen. 

Poul kinyitotta az irattartó szekrényt. A dossziékon címkék voltak. Egy 
Andersen, H. C. feliratút húzott ki a többi közül. Lévén Hans Christian 
Andersen a leghíresebb dán író, Harald úgy vélte, ez rejtekhely lehet. És 
csakugyan, Poul ebbe tette be a rajzlapot, majd visszacsúsztatta a dossziét a 
helyére. 

— Menjünk vissza a többiekhez — mondta, és az ajtóhoz lépett. — 
Német katonai létesítményeket lerajzolni büntetendő cselekmény. Az lesz a 
legjobb, ha senki nem tud róla. Még Arne sem. 

Harald bólintott. — Rendben van... egy feltétellel Ha őszintén 
válaszolsz a kérdésemre. 

Poul megvonta a vállát. — Jó, megpróbálhatom. 

— Ugye létezik ellenállási mozgalom? 

— Igen — felelte Poul komolyan. — És most már te is a tagja vagy. 


TILDE JESPERSEN virágillatú parfümje az asztal fölött átlibbenve ingerelni 
kezdte Peter Flemming orrát. A férfi elképzelte, milyen illatú lehet Tilde 
bőre, amikor leveti a blúzát. 

— Mire gondol? — kérdezte a nő. 

Peter legszívesebben megmondta volna neki, de eszébe jutott a 
felesége. Azt felelte: — Arra, ahogy elgáncsolta azt a menekülő szerelőt a 
repülőtéren. 

— Nemis gondolkodtam, csak kinyújtottam a lábamat. 

— Jó az ösztöne. Az a legjobb magában, Tilde, hogy nem játssza a 
tanácstalan nőt, aki helyett a férfiak majd elvégzik a munkát. 

Ezt a megjegyzést bóknak szánta, Tildének azonban nem tetszett. — 
Soha senkitől nem kértem segítséget — mondta önérzetesen. 

Jött a pincér. Smorrebrodot kértek sajttal és uborkával, és átnyújtották 
az élelmiszerjegyüket. 

Tilde megkérdezte Petertől: — Van valami haladás a kémügyben? 

— — Tulajdonképpen nincs. A repülőtéren őrizetbe vett két 
férft Hamburgba küldték, ahol a Gestapo alapos kihallgatásnak veti őket 
alá. Megadták a kapcsolatuk nevét, de az illető eltünt. 

— Akkor ez vakvágány. 


— Ahogy mondja. — Erről eszébe jutott egy másik elakadt ügy. — 
Vannak zsidó ismerősei? 

Tilde meglepettnek látszott. — Egy-kettő. Miért kérdi? 

— Listát készítek. 

— A zsidókról? Miért? 

— Az a dolgom, hogy szemmel tartsam a felforgató elemeket. 

— És a zsidók felforgató elemek? 

— A németek szerint azok. Az újonnan bevándorolt zsidókat könnyű 
felismerni. Fura ruhában járnak, sajátos akcentussal beszélnek, és 
legtöbbjük ugyanabban a néhány koppenhágai utcában lakik. De vannak 
ezrével olyan zsidók is, akiknek a családja évszázadok óta Dániában él. 
Ezek ugyanúgy néznek ki és ugyanúgy beszélnek, mint a dánok. Ha zsidó 
csoportok szervezkedni kezdenek a németek ellen, tudnunk kell, hol 
keressük a gyanús alakokat. Úgyhogy listát készítek róluk. 

— Hogyan? 

— Két beosztottam átnézi a telefonkönyvet, kiírják belőle a zsidó 
hangzású neveket. De én legszívesebben a zsinagógában tartanék razziát. 
Ott valószínűleg nyilvántartást vezetnek. 

Tildén látszott, hogy nem tetszik neki a dolog, de azért megkérdezte: — 
És miért nem teszi? 

— Juel nem ad rá engedélyt. 

— Szerintem igaza van. És ha a nácik összeterelik a zsidókat, és a 
németországi koncentrációs táborokba küldik őket? Akkor a maga listáját 
fogják használni! 

— Mindig fennáll a veszély, hogy egy adott információt nem az eredeti 
célra használnak. 

— Akkor nem volna jobb, ha hagyná a csudába azt az átkozott listát? 

Hogyan lehet ez a nő ilyen ostoba?, mérgelődött magában Peter. — 
Nem! — kiáltotta. — Szóval maga nem hajlandó együttműködni velem? 

— Rendőr vagyok, azt teszem, amit parancsol. 

Megérkezett az ételük. Néhány percig kínos csöndben falatoztak, aztán 
Tilde megkérdezte: — Mi a helyzet odahaza? 

— Ingével? Ugyanaz. 

— Nehéz lehet magának. 

— Még szerencse, hogy az apám ilyen nagylelkű. A fizetésemből nem 
telne ápolónőre. Intézetbe kellene adnom Ingét. 

Tilde nehezen értelmezhető pillantást vetett rá. Akár úgy is fel lehetett 
fogni, hogy nem tartaná rossz megoldásnak az intézetet. 


Ebéd után visszamentek a Politigaardenbe. Amint beléptek az épületbe, 
Frederik Juel köszönt rájuk. — Jöjjön velem, Flemming — mondta. — Braun 
tábornok magához rendelt bennünket. 

A Poltigaardentől csak rövid sétányira volt a főtér és a németek által 
birtokba vett Dagmarhus. Ott Walter Braun irodájába kísérték őket, egy 
sarokszobába, amely antik íróasztallal volt berendezve. 

A tábornok elégedett ábrázattal fogadta őket. — Megfejtettük az 
üzenetet, amelyet a féktuskóban találtak — mondta. 

— Komoly teljesítmény — dünnyögte Juel. 

Braun kinyitotta az asztalán levő dossziét. — Egy Éjjeliörök elnevezésű 
csoporttól származik. Mond maguknak valamit ez a név? 

— Utánanézek — felelte Peter. — Mit tartalmaz az üzenet? 

— A dániai katonai pozícióinkat részletezi — mondta Braun. — 
A légvédelmi ütegek elhelyezkedését —— Koppenhágában és 
környékén. Felsorolja, hogy mely német hajók fordultak meg a kikötőben 
az elmúlt hónap során, illetve mely ezredek állomásoznak  Arhus 
és Morlunde városában. Kézre tudja keríteni ezeket az embereket? 

— Nagyon bízom benne. 

Braun figyelme mostanára teljesen Peterre irányult, mintha Juel ott sem 
volna. — Gondolja, hogy ugyanazokról van szó, akik az illegális újságokat 
készítik? 

— Az újságok szerkesztőit megfigyelés alatt tartjuk. Azt hiszem, ez egy 
új szervezet, amellyel eddig még nem találkoztunk. 

— Hogyan kapja el őket? 

- Van a felforgató elemeknek egy csoportja, amelyet még 
nem térképeztünk fel: a zsidók. 

— Akkor intézkedjen — mondta Braun. — Merxjen el a zsinagógákba! 

— Jó ötlet — mondta Peter. — Lehet, hogy vezetnek nyilvántartást. 

Juel a tekintetével valósággal felnyársalta Petert, de egy szót sem szólt. 


A KÖZPONTBA visszaérve Peter gyorsan összeszedte a csapatát. 
Ugyanazokat a  nyomozókat választotta, akikkel a  Kastrupon 
Járt: Conradot, Dreslert, Ellegardot és Tilde Jespersent. A sárga 
téglás zsinagógához hajtottak. Ellegard pedig Peter utasítására lecövekelt a 
kapuban. 

A szomszédos zsidó szeretetházból öregember jött ki. Segíthetek 
valamiben? — kérdezte udvariasan. 

— Rendőrség — mondta Peter. — Magánál van a zsinagóga kulcsa? 


Az öreg arcára kiült a félelem. — Nálam. 

— Engedjen be minket. 

A férfi előhalászott a zsebéből egy kulcscsomót, és kinyitotta a kaput. 

— Mutassa a nyilvántartását! — utasította Peter a férfit. 

— Miféle nyilvántartást? 

— Biztosan nyilvántartják, hogy kik tartoznak a hitközséghez. 

— Nem... Itt minden zsidót szívesen látunk. 

Peter elképzelhetőnek tartotta, hogy a zsinagóga nem vezet 
nyilvántartást, de még valószínűbbnek vélte, hogy létezett lista, csak azt a 
német megszállás napján megsemmisítették. — Időnként biztosan írnak a 
tagoknak, értesítik őket az adományok felhasználásáról. 

— Hirdetményt szoktunk kifüggeszteni a közösségi központban — felelte 
a rabbi. 

— Vagy úgy — mondta Peter elégedett mosollyal. 

A közösségi központ másfél kilométerre volt egy nagy épületben. A 
vezetője, egy fiatalember lekezelő modorban közölte, hogy nem vezetnek 
név- és címlistát. 

A fiatalembert Ingemar Gammelnek hívták, és volt benne valami, ami 
töprengésre késztette Petert. Az íróasztalánál ülve nyugodtan nézte, amint 
felforgatják az irodáját. 

— Azt hiszem, megvan, amit keresünk, főnök — mondta Conrad, és egy 
iratrendezőt nyújtott át Petemek. 

A dossziéban hosszú oldalakon át nevek és lakcímek sorakoztak. — 
Kitűnő — mondta Peter. Átfutotta a lapokat, valami ismerősét keresett, de 
semmi sem tűnt fel neki. 

Gammel zakója az ajtóra csavarozott akasztón lógott. A belső 
zsebében Peter vékony kis noteszt talált. Belenézett. 

A szokványos bejegyzéseket találta: ebéd valakivel, anya születésnapja, 
felhívni Jorgent Wilder-ügyben. — Elárulná, ki az a Jorgen? — kérdezte. 

— Az unokatestvérem, Jorgen Lumpe — felelte Gammel. —Könyveket 
csereberélünk. 

— És Wilder? 

— Thornton Wilder, amerikai író. 

Peter a notesz végére lapozott. Egy névsort talált címekkel és néhol 
telefonszámokkal. Találomra kiválasztott egyet. — Hilde Bjergager... Ő 
kicsoda? 

— Egy ismerős lány — válaszolta Gammel higgadtan. 

Peter tovább faggatta. — Bertil Bruun? 


Gammel most sem jött zavarba. — Vele teniszezni szoktunk. 

— Poul Kirke? 

— Régi barátom. 

— Preben K lausen. 

— Képkereskedő. 

Gammelen most először látszott némi érzelem, de inkább 
megkönnyebbülés, mint bűntudat. Vajon úgy véli, hogy megúszott 
valamit?, töprengett Peter. Miért lehet fontos ez a képkereskedő? Vagy 
az előző név volt a találat? — Azt mondja, Poul Kirke régi barátja? 

— Együtt jártunk egyetemre. — Gammel hangja nyugodt volt, de a 
tekintetében félelem bujkált. 

Peter megint a noteszre pillantott. A telefonszám mellett N betű állt. — 
Mtt jelent ez? 

— Naestved. A naestvedi száma. 

— Mi a másik száma? 

— Nincs neki másik. 

— Akkor miért írta mellé az N-t? 

— Az igazat megvallva már nem emlékszem — válaszolta Gammel kissé 
ingerülten. 

Lehet, hogy igazat mond. De az is lehet, hogy az N azt jelenti: 
Nattevagter, vagyis Éjjeliőr. — Kirkének mi a foglalkozása? 

— Pilóta a légierőnél. 

— Aha. — Petemek már korábban is megfordult a fejében, hogy az 
Éjjeliőrök esetleg katonák. — Melyik bázison szolgál? 

— Vodalban. 

— Mintha az előbb Naestvedet mondott volna. 

— Az ott van Naestved mellett. 

— Harminc kilométerrel odébb van — mondta Peter Conradnak. — 
Tartóztassa le. 


Az INGEMAR GAMMELNÉL tartott házkutatás kudarccal végződött. Peter 
ebből arra következtetett, hogy Gammel jelentéktelen alak lehet a 
kémhálózatban, akinek csak az a dolga, hogy a megfigyeléseit továbbítsa a 
központnak. De ki lehet a kulcsember, aki összegyűjti és Angliába küldi az 
értesüléseket? Peter abban reménykedett, hogy talán Poul Kirke az. 

A repülőiskola, ahol Poul Kirke állomásozott, nyolcvan kilométerre volt 
Koppenhágától. Két rendőrségi Buickkal indultak útnak. Peter felkészült rá, 
hogy a hadsereg esetleg akadályozza a munkájában, ezért megkérte Braun 


tábornokot, rendeljen ki mellé egy német tisztet. Schwarz őrnagyot kapta, 
aki most az első kocsiban ült. 

Vodal füves repülőtér volt néhány alacsony épülettel. A hangárok előtt 
fél tucat Tiger Moth várakozott. Ahogy Peter kiszállt a kocsiból, 
megpillantotta Arne Olufsent, gyerekkori vetélytársát Sandén, amint barna 
egyenruhájában átballag a parkolón. 

Kiskorukban jó barátok voltak Arnéval, míg aztán tizenkét éve a két 
család össze nem veszett egymással. Axel Flemminget, Peter apját elítélték 
adócsalásért, mire Olufsen tiszteletes a gyülekezet előtt egy hétre 
kiközösítette. Ez a megaláztatás sokkal fájdalmasabban érintette Axelt, mint 
a pénzbüntetés. Peter akkor megfogadta, hogy ha az Olufsen család 
bármelyik tagja valaha törvényt sért, nem lesz számukra kegyelem. 

Óhatatlanul átvillant rajta, micsoda édes bosszú volna, ha kiderülne, 


hogy Arne is tagja a kémhálózatnak. 

Találkozott a tekintetük. — Peter! — kiáltott fel Arne. Látszott rajta, 
hogy meglepődött. 

— Szóval itt dolgozol? 


— Már amikor van mit. — Arne most is jókedvű volt, mint mindig. Ha 
terhelte valami a lelkiismeretét, jól leplezte. — Mi járatban vagy? — A német 
őrnagyra pillantott. — Veszélyes méreteket öltött a szemetelés? 

Peter nem értékelte Arne humorát. — Rutinnyomozás — felelte. — Hol 
találom a repülőtér parancsnokát? 

Ame egy alacsony épületre mutatott. — Ott a parancsnokság. Renthe 
őrnagyot keresd. 

Peter magára hagyta, és bement az épületbe. Renthe hórihorgas, 
kackiás bajuszú férfi volt. Peter bemutatkozott. — Azért jöttem, hogy 
kihallgassam az egyik emberét, Poul Kirke repülő századost. 

— Mi a probléma? — kérdezte a parancsnok. 

Peter tapintatosan füllentett: — Orgazdaság gyanúja merült fel vele 
szemben. 

— Ha katonát gyanúsítanak bűncselekménnyel, jobban szeretjük mi 
magunk kivizsgálni az ügyet. 

— Ez csak természetes. — Schwarz felé intett. — Német 
barátaink azonban azt akarják, hogy a rendőrség vizsgálja ki, úgyhogy 
most mellékes, ki mit szeretne. Kirke a bázison tartózkodik? 

— Éppen repül. 

— Azt hittem, a gépeiknek tilos felszállni. 


— Valóban ez a szabály, de vannak alóla kivételek. Holnap látogatók 
érkeznek — hozzánk a  Luítwaflétól. akik fel — akarnak szállni 
az oktatógépeinken, ezért mára engedélyt kaptunk 
gyakorlórepülésre. Amúgy Kirke néhány perc múlva földet ér. 

— Addig átkutatjuk a szállását. Hol a fekhelye? 

Renthe tétovázott. — , A" hálóterem, a kifutópálya túlsó végénél. 

— Van irodája vagy öltözőszekrénye? 

— Egy kis irodája van, innen a harmadik ajtó. 

— Akkor ott kezdjük. Tilde, maga jöjjön velem. Conrad, menjen ki a 
repülőtérre, és ott válj a Kirkét, míg vissza nem érkezik. Dresler és Ellegard, 
nézzenek körül az ,A"? hálóteremben. Parancsnok úr, köszönöm a 
segítségét. 

Peter és Tilde a folyosóra kilépve a Vezető repülőoktató feliratú 
ajtóhoz ment. A parányi helyiségbe íróasztal és irattartó szekrény volt 
bezsúfolva. Elsőként a szekrényben kezdtek kutatni. 

Tizenöt perc elteltével Tilde megjegyezte: — Ez különös. — Átnyújtott 
Petemek egy papírlapot. Gondos vázlatrajz volt egy nagyméretű, négyzet 
alakú antennáról, amely állványon állt, és fal vette körül. 

Tilde Peter válla fölött kukucskálva megkérdezte: — Maga szerint mi 
lehet ez? 

— Még sohasem láttam ilyesmit. Van hozzá mellékelve valami? 

— Semmi. — Tilde megmutatta az Andersen, H. C. feliratú üres dossziét. 

Peter felmordult. — Hans Christian Andersen... Ez már önmagában 
gyanús. — A lapot megfordítva egy sziget rajzát látta, melynek hosszú, 
keskeny alakzata ugyanolyan ismerős volt számára, mint Dánia térképe. — 
Ez Sande, ahol az apám lakik — mondta. Azt is észrevette, hogy a térképen 
meg van jelölve az új német katonai támaszpont helye. 

— Beletrafáltunk — mondta Peter halkan. 

Tilde szeme felragyogott. — Elkaptunk egy kémet. 

— Még nem — jegyezte meg Peter. — De már csak idő kérdése. 

Kimentek a parkoló gépek közelében álló Conradhoz. Peter egy 
közeledő repülőgépre mutatott, és így szólt: — Azt hiszem, ő lesz a mi 
emberünk. 

Egy Tiger Moth közeledett. Miközben ereszkedett a leszálláshoz, Peter 
arra gondolt, hogy Poul Kirke kétségkívül kém. Az iratszekrényben talált 
bizonyíték elegendő hozzá, hogy felakasszák. De mielőtt arra sor kerül, még 
sok mindent fog kérdezni Kirkétől. 


Az egyik rendőrségi Buick robogott a kifutópálya felé és állt meg nagy 
fékcsikorgással. Dresler ugrott ki belőle, miközben sárga füzetet lobogtatott 
izgatottan. — A rejtjelkulcs! — kiáltotta. 

Peter ideges pillantást vetett rá. Nem akart nagy felhajtást, nehogy Poul 
Kirke veszélyt sejtsen. 

A repülőgép landolt, és már a parkoló felé gurult. Peter látta Kirkét a 
nyitott pilótafülkében, de a következő pillanatban a gép motorja 
feldübörgött, a pilóta gázt adott, és a gép éles fordulatot vett. — A fenébe, 
meg akar lógni! — ordította Peter. 

A repülőgép felgyorsult, és egyenesen feléjük tartott. 

Peter előrántotta a pisztolyát. Élve akarta kézre keríteni Kirkét, de 
inkább lelövi, mint hogy kereket oldjon. 

A gép vége felemelkedett a földről, így láthatóvá vált Kirke feje és 
válla. Peter a sisakjára célzott, meghúzta a ravaszt, és mind a hét golyót 
kilőtte a tárból. Túl magasra célzott, csak az üzemanyagtartályt lyuggatta ki 
a pilóta feje fölött, de a repülőgép haladt tovább. 

A többiek hasra vágták magukat. 

Látva, ahogy a pörgő propeller közeledik felé, Peter is a földre vetette 
magát. Az alsó szárny centiméterekkel a feje fölött zúgott el. Felnézett. A 
repülőgép emelkedett. A golyók szemlátomást nem tettek benne kárt. Peter 
kudarcot vallott. 

Ekkor hirtelen hatalmas tűzcsóva csapott fel a pilótafülkéből. A lángok 
Iszonyatos gyorsasággal elborították Kirke fejét és vállát, hiszen a ruhája át 
volt áztatva benzinnel. Aztán Kirke teste előrezuhant, és a Tiger Moth 
zuhanórepülésbe ment át, végül belefúródott a talajba. 

Tilde egész testében remegett. — Ez borzalmas. . . Szerencsétlen ember. 

Peter átkarolta a vállát. — Hát igen — mondta. — És ami a legnagyobb 
baj, most már nem tudom kihallgatni. 


Ot 


DÁN NÉPZENEI és Néptánc Intézet, hirdette a felirat az épület bejáratánál, 
de ez csak a hatóságok megtévesztésére szolgált. Odalent az ablaktalan 
pincében dzsesszklub működött. 


A parányi színpadon fiatal nő ült a zongoránál, és balladákat dúdolt a 
mikrofonba. Lehet, hogy ez is dzsessz volt, de nem az a fajta, amiért Harald 
lelkesedett. Ő Memphis Johnny Madison fellépésére várt, aki színes bőrű 
volt, ámbár élete nagyobb részét Koppenhágában élte le, és valószínűleg 
sohasem járt Memphisben. 

Hajnali két óra volt. Este, lámpaoltás után Harald, Mads és Tik 
felöltözött, kisurrant a kollégium hálóterméből, és az utolsó vonattal bejött a 
városba. Kockázatos vállalkozás volt — súlyos következményekre 
számíthattak, ha kiderül —, de Memphis Johnny megért nekik ennyit. 

Harald jókedvét a gabonapálinka is fokozta. Arra gondolt, hogy tagja 
lett az ellenállási mozgalomnak. Amikor Poul beavatta a titokba, Harald azt 
mondta, hajlandó bármire, amivel a szervezet hasznára válhat. Poul azt 
felelte, megfigyelőként fogja igénybe venni a segítségét. Haraldot még 
mindig féltékenység mardosta, valahányszor Poul és Karen Duchwitz 
viszonyára gondolt, de az Ellenállás kedvéért elnyomta magában az érzést. 

A klibvezető kézbe vette a mikrofont, és bejelentette Memphis Johnny 
Madisont, akit óriási ováció fogadott. 

Johnny felment a pódiumra, leült a zongorához, és a mikrofonhoz 
hajolva megszólalt: — Elsőként a remek boogie-woogie-zongorista, Clarence 
Pine Top Srnith egyik szerzeményét adom elő. 

Megtapsolták, és Harald bekiabált: — Játszd, Johnny! 

Az ajtó közelében lökdösődés támadt, de Harald nem figyelt oda. 
Johnny belekezdett a számba, négy taktus után azonban hirtelen félbehagyta, 
mert egy német tiszt lépett fel a színpadra. 

Harald rémülten nézett körül, miközben a tiszt elrántotta a mikrofont 
Johnny elől. — Alsóbbrendű fajhoz tartozó előadók nem léphetnek fel. A 
klub be van zárva. 

— Ne! — kiáltotta Harald. — Ezt nem teheti, náci bunkó! — Hangját 
szerencsére elnyomta az általános zúgolódás. 

— Menjünk innen — jegyezte meg Tik. Karon ragadta Haraldot, és 
Madsszel együtt mentek ki az utcára. Úgy tervezték, hogy mire a többiek 
felébrednek, ők is ágyban lesznek. 

A városközpont felé indultak. A főbb útkereszteződéseknél a németek 
nyolcszögletű beton sarokköveket állítottak fel, középen annyi hellyel, hogy 
egy katona beférjen. Harald még mindig őrjöngött a klub bezárása miatt, és 
a náci uralomnak ezek az ocsmány mementói még inkább felbőszítették. Az 
egyik mellett elhaladva tehetetlen dühében belerúgott. 


— Azt beszélik, hogy az itt posztoló katonák tiroli nadrágban vannak, 
mert úgysem látszik a lábuk — jegyezte meg Mads. 

A következő pillanatban, amikor egy frissen felújított bolt előtt mentek 
el, Harald festékesdobozt pillantott meg. Keresett egy lécdarabot, és 
visszament a sarokkőhöz. Hallotta, hogy Tik figyelmeztető hangon mond 
valamit, de ügyet sem vetett rá. Gondosan rápingálta a betonra fekete 
festékkel: Ezen a nácin nincs nadrág. 

Harald hátralépett, és megszemlélte művét. Reggel koppenhágaiak ezrei 
mosolyognak majd a tréfáján. 

-— Na, mit szóltok hozzá? —- kérdezte. Körülnézett. Tik és 
Mads azonban eltűnt, helyettük két dán rendőr állt mögötte. 

— Nagyon vicces — mondta az egyikük. — Őrizetbe vesszük, jöjjön 
velünk. 

Harald az éjszaka hátralévő részét a Politigaardenben töltötte, a 
garázda — részegek fogdájában. Annyira bosszantotta tulajdon 
meggondolatlansága, hogy az álmosság messze elkerülte. Ahogy teltek az 
órák, megfájdult a feje, szomjúság gyötörte. De ennél is rosszabb volt a 
gondolat, hogy mi lesz, ha átadják a Gestapónak, és azok megkínozzák? 
Nem tudta, mekkora fájdalmat bír ki. A végén még elárulja Poul K irkét, és 
mindez egy ostoba tréfa miatt. Elképesztő, milyen gyerekesen viselkedett. 

Reggel nyolckor a fogdából kihallgatószobába vitték. Az íróasztalnál 
ülő őrmester géppel írt jelentést olvasott. — Jansborgi diák? — mondta. — 
Több esze 15 lehetne, fiatalember. Hol jutott szeszes italhoz? 

— Egy dzsesszklubban, uram. 

— Aztán véletlenül talált egy festékesdobozt. . . 

— Nagyon sajnálom. 

A rendőr hirtelen elvigyorodott. — Jól van, azért annyira nem kell 
odalennie. Ami azt illeti, elég jó vicc volt. Nincs rajta nadrág! — mondta 
nevetve. 

Harald nem tudta mire vélni a dolgot. — Most mi lesz velem? 

— Semmi. A rendőrség bűnözőket üldöz, nem tréfamestereket. — Az 
örmester a papírkosárba dobta a jelentést. — Menjen vissza a kollégiumba. 

— Köszönöm. — Harald alig tudta elhinni, hogy ilyen szerencséje van. 
Azon tűnődött, vajon vissza tud-e lopakodni az iskolába észrevétlenül. 

Az őrmester felállt. — Ajánlom magának, hogy ne kapjon rá az ivásra. 

— Nem fogok, uram — ígérte Harald buzgón. 

Az őrmester kinyitotta előtte az ajtót, de Haraldnak földbe gyökerezett 
a lába a rémülettől. Peter Flemming állt a küszöbön. 


— Mit óhajt, felügyelő úr? — kérdezte az örmester. 

Peter keresztülnézett rajta, és Haraldhoz intézte a szavait. — Nocsak, 
nocsak... Amikor végignéztem az éjszaka őrizetbe vettek listáját, azon 
töprengtem, vajon lehetséges-e, hogy a falra mázoló, részeg Harald OluSsen 
azonos a sandei lelkipásztor fiával. — Az őrmesterhez fordult. — Átveszem 
magától az ügyet. 

Az őrmester tétovázott. — A főfelügyelő úr úgy döntött, hogy 
vádemelési javaslat nélkül lezárjuk. 

— Azt majd meglátjuk. 

Harald kis híján sírva fakadt. — Mit akarsz tenni velem? 

Peter elmosolyodott. — Azt hiszem, visszakísérlek az iskolába. 


EGYENRUHÁS SOFŐR vezette rendőrautóval gördültek be a Jansborg Skole 
udvarára. Harald a hátsó ülésen ült. A kocsi a főbejárat előtt állt meg. Peter 
felmutatta rendőrigazolványát az iskolatitkárnak, aki őt és Haraldot Heis 
dolgozószobájába vezette. 

Peter hüvelykujjával Haraldra bökve megkérdezte: — Ő a maguké? 

A szelid Heisnek megrándult az arca. — Olufsen nálunk tanul. 

— Letartóztatták, mert megrongált egy német katonai őrhelyet. 

— Mélységes döbbenettel hallom — szólt Heis halálra váltan. 

— Őszintén szólva, nem szívesen tennénk feljelentést egy diákcsíny 
miatt. 

— Nos, örülök, hogy. . . 

— Másrészt azonban német barátaink kíváncsiak, vajon a 
vétkes elnyert-e méltó büntetését. 

— Ez érthető. 

Peter folytatta. — Az ügy kimenetele magától függ. Ha futni hagyjuk a 
fiút, kicsapja az iskolából? 

Harald átlátta, mire megy ki a játék. Peter azt akarta elérni, hogy 
Harald kihágása nyilvánosságra kerüljön. Csak az Olufsen család 
megszégyenítése érdekelte. 

— Ez azért túlságosan súlyos büntetés volna. . . 

— De még mindig enyhébb, mint a vádemelés és az esetleges elzárás. 

— Igen, valóban. A tanévnek hamarosan vége. Tanulmányi szempontból 
nem sokat ártok a fiúnak, ha most elbocsátom. 

— A németeknek viszont elégtétel lenne — mondta Peter. — Ha 
ön biztosít afelől hogy kicsapja Olufsent, szabadon bocsátom. 
Máskülönben visszaviszem a Politigaardenbe. 


Heis bűntudatos pillantást vetett Haraldra. — Úgy látszik, az iskolának 
voltaképpen nincs választása, igaz? 

— Igaz, uram. 

Hess Peterre nézett. — Hát jó, akkor kicsapom. 

Peter arcán elégedett mosoly terült szét. — Örülök, hogy ilyen simán 
megoldottuk a dolgot. — Kezet fogott Heisszel, és távozott. 

Harald érezte, ahogy ellazulnak az izmai. Megúszta. Odahaza persze 
elszabadul a pokol, de az a lényeg, hogy nem sodorta veszélybe az 
Ellenállást. 

Hess így szólt: — Rettenetes dolog történt, Olufsen. 

— Tudom, hogy nagy hibát követtem el. . . 

— Nem erről van szó. Azt hiszem, ismeri Mads Kirke unokatestvérét, 
Poult. Tegnap lezuhant a repülőgépével. 

— Néhány napja együtt repültünk ! 

Hess várt, mielőtt folytatta: — Sajnos, nem élte túl a balesetet. 


— MEGHALT? — kérdezte Herbert Woodie. — Hogyhogy meghalt? 

— Azt mondják, lezuhant a gépével — felelte Hermia. Bosszús volt és 
szétszórt. Digby Hoare-ral együtt Woodie irodájában ültek, a Bletchley 
Parkban. — Ma reggel érkezett az üzenet Jens Toks-vigtől, Poul egyik 
segítőtársától — folytatta Hermia. — Úgy állították be, mintha baleset történt 
volna, de valójában Poul a rendőrség elől menekült, és rálőttek a gépére. 

— Szerencsétlen — szólalt meg Digby. 

— Ismétlem, ma reggel kaptuk a hírt. Éppen magához készültem, hogy 
elmondjam, Woodtie úr, amikor hívatott — mondta Hermia. 

— Akkor most hogyan állunk? — kérdezte Woodie Hermiától. 

— Jens szerint az Éjjeliörök úgy döntöttek, hogy egy darabig meghúzzák 
magukat, és megvárják, meddig jut el a rendőrség a nyomozásban. Vagyis 
Dániában pillanatnyilag nincs információs forrásunk. 

— Ami átkozottul rossz színben tüntet fel bennünket — jegyezte meg 
Woodte. 

— Ez számít legkevésbé — mondta Digby. — A nácik rátaláltak egy 
sorsdöntően fontos fegyverre. Azt hittük, évekkel előttük járunk a 
radartechnikában, erre most kiderül, hogy nekik is van radarjuk, méghozzá 
jobb, mint a miénk! Nem érdekel, milyen színben tűnnek fel. Az a fő, hogy 
további információt szerezzünk. 

Woodie dühösnek látszott, de nem szólt semmit. — Mi van a többi 
hírszerző forrással? — kérdezte Hermia. 


— Mindent megpróbálunk. És találtunk egy újabb nyomot: a Luftwaffe 
megfejtett rádióadásaiban felbukkant a himmelbett szó. 

— Himmelbett? — ismételte Woodie. — Az mit jelent? 

— Így nevezik németül a mennyezetes ágyat — világosította fel Hermia. 

— Ennek semmi értelme — mondta Woodie mogorván, mintha erről is 
Hermia tehetne. 

— A szövegösszefüggés elárul valamit? — kérdezte Hermia Digbytől. 

— Nem sokat. Mintha valami olyasmiről lenne szó, hogy a radar egy 
himmelbettben működik. Nem értjük. 

Hermia döntésre jutott. — Én magam megyek Dániába. Jobban ismerem 
a terepet, mint bárki az MI6-nál. 

— Nevetséges — mondta Woodie. — Ilyen feladatokra nem vetünk be 
nőket. 

— De bizony bevetünk — tromfolta le Digby. Hermiához fordult. — Ma 
este indul Stockholmba. Én is magával tartok. 


MÁSNAP Hermia és Digby a stockholmi városházán, a Stadhuset-ben sétált 
fel-alá. A falakat díszítő mozaikokat bámulták, mintha turisták volnának, de 
valójában találkozóra jöttek. 

Néhány perc múlva kiléptek a Stadhusetből, áthaladtak egy árkádon, 
és bementek a Malaren-tó partján lévő parkba. Hermia hátrafordult, 
felnézett a vörös téglás épület tornyára, közben ellenőrizte, hogy az emberük 
továbbra is a nyomukban van-e. 

Az unott képet vágó, szürke öltönyös fiatalember nem is próbálta 
leplezni, hogy követi őket. Mikor Hermia és Digby limuzinja elindult az 
angol követségtől, fekete Mercedes 230-asával nyomban utánuk eredt. Míg 
a Stadhusetben nézelődtek, a szürke öltönyös is bement az épületbe. 

Az angol légügyi attasé elmondta, hogy a német ügynökök minden 
Svédországban tartózkodó brit állampolgárt folyamatos megfigyelés alatt 
tartanak. Le lehet őket rázni, de nem tanácsos: akik megtették, azokat 
kémkedés vádjával letartóztatták. 

Hermiának úgy kellett elillannia, hogy az , árnyék"? ebből semmit se 
vegyen észre. 

A megbeszélt terv szerint Hermia és Digby átsétált a parkon, hogy 
megnézze a városalapító Birger Jarl emlékművét. A díszsír túloldalán, annak 
takarásában svéd nő várta őket, hasonló magasságú és testalkatú, mint 
Hermia, ugyanolyan sötét hajjal. 

Hermia egy pillanatra megrettent. 


— Gyorsan — szólt oda a nő angolul. 

Hermia kibújt könnyű esőköpenyéből, lekapta piros svájcisapkáját, és 
átadta őket a nőnek, aki felvette. Hermia barna kendőt húzott elő a 
zsebéből, és úgy kötötte a fejére, hogy az arcát is takarja. 

A svéd nő ekkor belekarolt Digbybe, és kisétáltak az emlékmű 
takarásából. Hermia várt néhány percig, majd ő is előjött a síremlék mögül. 
Látta, amint Digby ék a túloldali kijárat felé tartanak, nyomukban az 
öltönyös férfival. A terv bevált. 

Társai egyenesen a Volvóhoz mentek, beültek és elhajtottak. A 
Mercedes utánuk. Szépen visszamennek az angol követséghez, a megfigyelő 
pedig majd jelenti, hogy a két látogató városnézéssel töltötte a délutánt. 

Hermia gyors léptekkel a belváros felé indult. 

Az elmúlt huszonnégy órában elképesztő gyorsasággal követték 
egymást az események. Hermia alig néhány percet kapott, hogy bepakoljon 
pár holmit a bőröndjébe, aztán Digbyvel együtt a skóciai Dundeeba vitték 
autóval Ma hajnalban, a légierő gépén megtették a háromórás utat 
Stockholmig. Az angol követségen ebédeltek, majd végrehajtották a tervet, 
amelyet a Bletchley és Dundee közötti úton eszeltek ki. 

Svédország semleges volt, így innen lehetett telefonálni Dániába. 
Hermia elhatározta, hogy megpróbálja felhívni a vőlegényét. A dán oldalon 
lehallgatták a beszélgetéseket, ezért nagyon meg kellett válogatni a szavat, 
de úgy, hogy mégis sikerüljön bevonnia Arnét az Ellenállásba. 

1939-ben, amikor megszervezte az Éjjeliőrök hálózatát, Arnét kihagyta 
belőle. Túlságosan nyílt és barátságos volt hozzá, hogy titkos akciókban 
vegyen részt. Hermia nem akarta veszélybe sodorni de most 
kényszerhelyzetbe került. Nem volt más jelöltje a feladatra. 

Befordult egy forgalmas utcába, és meg sem állt a pályaudvarig. Az lesz 
legkevésbé feltűnő, ha egy dán nő innen telefonál haza. 

Képtelenség, hogy a németek minden beszélgetést lehallgassanak. De 
olyan hívásra, amely külföldről érkezik egy dániai katonai támaszpontra, 
minden bizonnyal felfigyelnek, úgyhogy kénytelen lesz rejtett utalásokra 
hagyatkozni. 

A postahivatalban megvárta, amíg sorra kerül, majd közölte a 
kezelővel hogy Arne Olufsennel szeretne beszélni és megadta 
a repülőiskola számát. 

Feszülten várt a kapcsolásra. Furcsa lesz több mint egy év után újra 
beszélni Arnéval. Most a küldetése volt a legfontosabb, de azért arra is 


gondolnia kellett, vajon hogyan érez iránta Arne. Lehet, hogy már nem 
szereti. Mi lesz, ha elutasítóan beszél vele? 

Az egyik fülkéhez irányították. Felemelte a kagylót. — Halló? 

Arne szólt bele: — Tessék, ki beszél? 

Hermia oly régen hallotta a hangját, hogy alig emlékezett rá. Mély volt, 
és valahogy mindig nevetésre kész. Hermia előre megfogalmazta az első 
mondatát, most azonban egy pillanatig képtelen volt megszólalni. 

— Halló! — ismételte Arne. — Van ott valaki? 

Hermia nyelt egyet, és végül megszólalt: — Szia, Fogkefe, itt a te kis 
fekete cicád. — Azért hívta így Arnét, mert csókolózás közben a bajusza úgy 
szurkába, mint a fogkefe. Saját beceneve pedig a haja színére utalt. 

Most Arnén volt a sor, hogy a meglepetéstől elakadjon a szava. 

— Hogy vagy? — kérdezte Hermia. 

— Megvagyok -— felelte Arne kisvártatva. — Tényleg te vagy az? 

— Igen. — Hermia egyszeriben kibírhatatlannak érezte a semmitmondó 
beszélgetést. Rátért a lényegre: — Szeretsz még? 

Arne nem válaszolt rögtön. Hermia ezt úgy értelmezte, hogy a férfi 
érzései megváltoztak iránta. 

— Szeretlek — mondta ekkor Arne. — Borzasztóan hiányzol. 

Hermia behunyta a szemét. Szédült, a falnak kellett támaszkodnia. 

— Énis szeretlek — mondta. 

— Honnan hívsz? 

Hermia összeszedte magát. — Itt vagyok nem messze. 

Arne figyelmét nem kerülte el a kitérő fogalmazás. — Jó, értem. 

A következő mondat 55 előre eltervezett volt. — Emlékszel a várra? 

— Mármint a romokra? — kérdezte Arne. — Hogyne emlékeznék. 

— Találkozhatnánk ott? 

— Innen elég hosszú út. . . 

— Nagyon fontos lenne. Mikor lesz legközelebb kimenőd? 

— Szombaton. 

A telefonkezelő közbeszólt, hogy tíz másodperc múlva bontja a vonalat. 

Hermia gyorsabban kezdett beszélni. — Szombaton ott leszek. Ha nem 
tudsz eljönni, mindennap visszamegyek oda, amíg csak tehetem. 

— Ugyanezt ígérem én is. 

— Vigyázz magadra. Szeretlek. 

— Szeretlek. . . 

A vonal elnémult. Hermia fizetett a pultnál, és a boldogságtól 
kótyagosan kilépett a kapun. Arne még mindig szereti Két nap, és újra 


látja. 

A várrom, amelyről beszéltek, Hammershus volt a balti-tengeri dán 
üdülőszigeten, Bornholmon. Egy hetet töltöttek a szigeten 1939-ben, és egy 
nyári estén a romoknál szerelmeskedtek. 

Arne a koppenhágai komppal megy, ami hét-nyolc órás utat jelent, 
vagy repülővel körülbelül egyórásat. A sziget a dán szárazföldtől százhatvan, 
Svédország déli partjától viszont csak harminckét kilométerre fekszik. 
Hermia majd talál egy halászbárkát, amely megteszi vele azt a rövid utat. 
Nem maga miatt aggódott, hanem a vőlegényét fenyegető veszélyen járt az 
esze. Végtére is mint az angol titkosszolgálat ügynöke fog találkozni 
Arnéval, és arra fogja kérni, hogy kémkedjen nekik. 

Ha Arnét elkapják, az életével fizet. 


KÉT NAPPAL a rendőrségi ügye után Harald hazautazott. 

Heis engedélyezte számára ezt a két napot, hogy levizsgázhasson. 
Megkapja az érettségi bizonyítványát, az évzáró ünnepségen azonban már 
nem vehet részt. De nem is ez volt a fontos, hanem az, hogy a 
továbbtanulása nem került veszélybe. Az egyetemen Niels Bohrhoz járhat 
majd fizikát tanulni. 

Két nap alatt Mads Kirkétől megtudta, hogy Poul halála nem egyszerű 
baleset volt. A hadsereg hírzárlatot rendelt el, de Poul pilótatársai annyit 
elmondtak a családnak, hogy a rendőrség kiszállt a bázisra, és lövöldözésre 
került sor. Harald biztosra vette, hogy Poult megölték az Ellenállásban 
végzett tevékenysége miatt. 

Harald azonban jobban félt az apjától mint a rendőrségtől Az 
unalomig ismerte már ezt az utat keresztül Dánián a keleti parti Jansborgtól a 
nyugati partvidék mentén fekvő Sande szigetéig. Egész napos bumlizást 
jelentett, Harald most mégis azt kívánta, bárcsak hosszabb volna. 

Amikor végül késő este betoppant a papiakba, csak az édesanyját 
találta otthon. Letette a bőröndjét, és megpuszilta az asszonyt. 

— Apád nincs idehaza. Ove Borkinghoz ment, beteg szegény. — Ove 
öreg halász volt. 

Harald, látva anyja bánatos arcát és könnybe lábadt szemét, azt 
mondta: — Sajnálom, hogy bánatot okoztam nektek, anya. 

— Apád le van sújtva. Miért tetted? 

Harald nem tudott válaszolni. 

Az anyja szendvicseket készített neki vacsorára. Éjfélig fenn maradtak, 
akkor az asszony így szólt: — Lehet, hogy apád egész éjszaka ott marad. 


Eredj lefeküdni. 

Harald sokáig hánykolódott álmatlanul. Kereste az okát, vajon mitől 
retteg ennyire. Az apja szörnyű haragra tudott gerjedni, csakhogy Haraldot 
nem volt könnyű megfélemlíteni. Sőt inkább hajlamos volt dacolni és lázadni. 
Hajnaltájt jött álom a szemére. 

Egy órát sem aludt, amikor ki vágódott a szobája ajtaja, és az apja 
rontott be. Ráförmedt: — Hogy tehetted ezt? 

Harald pislogva felült. 

— Mi járt a fejedben? MI szállt meg? 

Harald nem akart az ágyban lapítani, mint egy gyerek. Ledobta magáról 
a takarót, és felkelt. A meleg miatt egy szál alsónadrágban aludt. 

— Vegyél magadra valamit, te kölyök. 

- Ha zavar az alsónemű látványa, nem lépj be egy 
hálószobába kopogtatás nélkül. 

— Ne mondd nekem, hogy a saját házamban kopogtassak. Hogyan 
hozhattál ilyen szégyent magadra, a családodra és az iskoládra? 

Harald felhúzta a nadrágját, és szembefordult az apjával. 

— Mi van? — tombolt a tiszteletes. — Válaszolsz végre? 

— Bocsánat. Azt hittem, szónoki kérdés volt. 

Az apja most már valósággal őrjöngött. — Pimaszkodni mersz? Én is a 
Jansborgba jártam, te nagyokos. 

— Nem pimaszkodom. Csak nem vagyok biztos benne, hogy érdekel a 
válaszom. 

A tiszteletes felemelte a kezét, mintha meg akarná ütni Haraldot, aztán 
leengedte. — Rendben van, hallgatlak. Mit tudsz felhozni a mentségedre? 

— Bánom, hogy bemázoltam azt az őrhelyet, mert gyerekes hecc volt. 

— Ez a legkevesebb. 

— Bánom, hogy szégyent hoztam az iskolára. Bánom, hogy berúgtam, 
mert másnap reggel pocsékul éreztem magam tőle. És legjobban azt bánom, 
hogy fájdalmat okoztam anyámnak. 

— Hát az apádnak? 

Harald megcsóválta a fejét. — Te a sértett büszkeséged miatt haragszol 
rám, de nem hinném, hogy egy percig is aggódtál miattam. 

— — Büszkeségem? —- hördült fel az apja. -— Igyekeztem a 
fiaimat tisztességes, istenfélő embernek nevelni, de úgy látszik, rajtad ez nem 
fogott. Letartóztattak. A mi családunkból még soha senki nem került 
fogdába. Bemocskoltad a nevünket. Most mit kezdjek veled? 


- — Csak néhány napot mulasztottam az iskolából Az 
egyetemi előkészítő anyagát itthon is át tudom venni. 

— Nem — mondta az apja. — Ezt nem úszod meg ilyen könnyen. 

Haraldnak szörnyű sejtelme támadt. — Hogy érted? 

— Nem mégy egyetemre. Nem foglak Koppenhágába küldeni, hogy 
tovább fertőzd a lelkedet szesszel meg dzsesszmuzsikával. 

— De felvettek. 

— És a tandíjadat is fizetik? 

— Nagyapa hagyott pénzt a taníttatásomra — felelte Harald. 

— De ennek a pénznek a kezelését rám bízta. Én pedig nem adom arra, 
hogy éjszakai mulatókban verd el. 

Harald szóhoz sem jutott. Ez volt az egyetlen büntetés, amely igazán fájt 
neki. — Mindig hangoztattad, milyen fontos a tudás. 

— A tudás nem pótolhatja a jámborságot. Öltözködj! Vegyél fel tiszta 
inget! Munkába állsz. 


LÓHÁTON INDULTAK a sziget túlsó vége felé. A lovuk, őrnagy széles hátú ír 
herélt volt, elég erős, hogy mindkettőjüket elbírja. A kikötőhöz érve 
megvárták a kompot, átkeltek a szárazföldre, és  felkaptattak a 
domboldalon. Esbjerg főterén álltak meg. A boltok még zárva voltak, de a 
tiszteletes bekopogott a rövidáru-kereskedésbe. A tulajdonos nyitott ajtót, 
Ottó Sejr, a sandei templom segédlelkésze. 

Beléptek, és Harald körülnézett. Üvegszekrényeket látott, bennük 
színes gyapjúgombolyagokkal. 

Mit keresek itt? 

Kimondatlan kérdésére apja adta meg a választ. — Sejr testvérünk 
szívességből felfogad maga mellé. Segédre van szüksége. 

Harald csak döbbenten bámult az apjára, egy szót sem tudott kinyögni. 

Sejr apró emberke volt, kopasz, bajuszos. Harald kisgyerek kora óta 
ismerte. Fellengzős volt, rosszindulatú és ravasz. Vastag mutatóujjával 
integetve így szólt: — Dolgozz keményen, figyelj oda, légy szófogadó, és 
hasznos mesterséget tanulhatsz, fiatal barátom. 

A tiszteletes hálálkodva kezet rázott Sejrrel, és távozóban odaszólt 
Haraldnak: — Munka után egyenesen hazajössz. Este találkozunk. — Miután 
Harald nem válaszolt, kilépett az ajtón. 

— Helyes — mondta Sejr. — Nyitás előtt még van időd felsöpörni. A 
septűt a faliszekrényben találod. 


Harald munkához látott. Fél kézzel tartotta a nyelet, mire Sejr rászólt: — 
Fogd rendesen azt a partvist, te fiú! 

Harald engedelmeskedett. 

Kilenc órakor Sejr kitette a Nyitva táblát. — Ha azt akarom, hogy te 
szolgáld ki a vevőt, majd szólok, te pedig előrelépsz — mondta. — De az első 
néhány vevőnél csak figyeld, hogyan csinálom. 

Harald nézte, ahogy Sejr elad egy hatdarabos tűkészletet egy 
öregasszonynak. Következőnek negyvenes, elegánsan öltözött nő lépett az 
üzletbe, aki két méter fekete szalagot vásárolt. Haraldon volt a sor, hogy 
kiszolgáljon. A harmadik vevő szigorú arckifejezésű asszonyság volt, és egy 
gombolyag fehér pamutot kért. 

Sejr odavetette Haraldnak: — Balra a legfelső fiók. 

Harald megtalálta a gombolyagot, elvette az asszonytól a bankjegyet, 
és visszaadta az aprót. 

Ólomlábakon vánszorgott az idő. Sejr leltározott, megrendeléseket írt, 
telefonált; Haraldnak csak annyi volt a dolga, hogy ott álljon és várja a 
következő vásárlót. Bőven maradt ideje töprengeni. Azzal töltse az életét, 
hogy  háziasszonyoknak  pamutgombolyagokat ad el? Nem, ez 
elképzelhetetlen. 

Délfelé már úgy volt vele, hogy a nyarat sem lesz képes ilyen munkával 
tölteni. Ebédidőre tudta, hogy ez nemcsak az első, hanem az utolsó napja itt. 
Amint Sejr átfordította a táblát a Zárva felirattal kifelé, Harald közölte: — 
Sétálok egyet. 

— Csak egy óra az ebédidő — figyelmeztette Sejr. 

Harald leballagott a domboldalon, és felszált a kompra. Átkelt 
Sandéra, és a part mentén elindult a papiak felé. A végtelen tengert nézve 
furcsa sírhatnékja támadt. Egy idő után már tudta is az okát. 

Ma elhagyja ezt a helyet. 

Nem muszáj ugyan ezt a ráerőltetett munkát végeznie — de ha 
ellenszegül az apjának, nem maradhat vele egy fedél alatt. Mostantól saját 
magáról kell gondoskodnia. 

A paplakhoz érve látta, hogy a ló nincs a legelőn. A konyhai ajtón ment 
be a házba. Anyja rémült tekintettel fogadta. Harald adott neki egy pusztt, 
de nem kezdett magyarázkodni. 

A szobájába ment, és becsomagolt a bőröndjébe, ugyanúgy, mint 
amikor a kollégiumba indult vissza. Anyja megállt a hálószoba ajtajában, 
onnan nézte szomotú arccal. — Hová mégy? — kérdezte. 

— Nem tudom. 


Eszébe jutott a bátyja. Átment apjuk dolgozószobájába, felvette a 
telefont, és hívta a repülőiskolát. Amikor Arne végre előkerült, Harald 
beszámolt a történtekről. 

— Az öreg túljátssza a szerepét — jegyezte meg Arne. — Most hová 
készülsz? 

—  Kirstenslotba, Tik Duchwitzhoz. De ne áruld el apának. 
Nem akarom, hogy utánam jöjjön. 

— Az öreg Duchwitztól is megtudhatja. 

Ez igaz, tűnődött Harald. — Majd a régi kolostorban alszom — felelte. — 
Tik apja nem fogja tudni, hogy ott vagyok. 

— És mit eszel? 

— Talán sikerül munkát kapnom a farmon. 

— Ha bármire szükséged van, csak telefonálj. Sok szerencsét, öcsi. 

Alighogy Harald letette a kagylót, hazaérkezett az apja. — Miért nem 
vagy az üzletben? 

— Nem érzem elhivatottnak magam a rőfösszakmára. 

— Nem tudhatod, mire vagy hivatott. 

— Az khet. — Harald faképnél hagyta az apját, és kiment a házból a 
műhelybe. Begyújtott a motorja tűzszekrényébe, és megrakta az oldalkocsit 
tőzeggel. Azután visszament a szobájába, és fogta a bőröndjét. 

Az apja útját állta. — Hová mégy? 

— Azt inkább nem mondom meg. 

— Megtiltom, hogy elmenj. 

— Apa, mindent elkövetsz, hogy meghiúsítsd a továbbtanulásomat. 
Tartok tőke, többé nincs jogod megmondani, mit tehetek és mit nem. 

A tiszteletesen látszott, hogy vérig sértődött. Haraldba belenyilallt a 
bűntudat. Nem szívesen látta ilyen állapotban az apját, de félt, hogy ha 
enged a lelkiismeret- furdalásának, talán meginog az elszántsága, és akarata 
ellenére itt marad. 

Ezért aztán kiment a házból. Felszíjazta bőröndjét a motor hátuljára, 
nyeregbe ült, és kihajtott a műhelyből. Anyja futott felé az udvaron, arcán 
könnyek csorogtak. 

— Apád szeret téged, Harald. Ugye megérted? 

— Igen, anyám, azt hiszem, megértem. 

— Adj hírt magadról! Tudni akarom, hogy jól megy-e a sorod. — Az 
anyja arcon csókolta. — Ígérd meg. 

— Megígérem — mondta, azzal elhajtott. 


Hat 


PETER FLEMMING. levetköztette a feleségét. Az asszony mozdulatlan 
bábként állt a tükör előtt, miközben a férje kikapcsolta a ruháját. 

Inge ma is ugyanolyan szép volt, mint annak idején a nászéjszakájukon. 
Akkor mosolygott, most viszont teljesen kifejezéstelenül meredt maga elé. 

Peter felakasztotta az asszony ruháját, majd levette róla a melltartót is. 
Lehúzta a lábáról a cipőt, aztán a harisnyatartót és a harisnyát. Virágokkal 
hímzett fehér hálóingbe bújtatta. A virágminta jól állt neki, csinos volt ebben 
a hálóingben. Az ajkán mintha halvány mosoly rezdült volna. 

Peter bevitte a hálószobába, és maga is pizsamát húzott, de mert még 
nem volt álmos, visszament a nappaliba elszívni egy cigarettát. Inge 
mozdulatlanul, nyitott szemmel feküdt. 

Peter a nappaliban rágyújtott, majd hirtelen ötlettől vezérelve a 
pohárszékhez lépett, elővette a pálinkásüveget, és töltött magának egy 
pohárkával. Miközben iszogatott és eregette a füstöt, átgondolta az elmúlt 
hét eseményett. 

Két kémet is leleplezett, csakhogy Poul Kirke meghalt, mielőtt 
kiszedhette volna belőle társai nevét, Ingemar Gammelt pedig a Gestapo 
sem tudta vallomásra bírni. 

Peter kikérdezte Poul parancsnokát, szüleit, barátait, még Mads 
unokatestvérét is, de semmire sem jutott velük. Nyomozókat állított Arne 
OluSenre, ő azonban egész héten mást sem tett, csak a szolgálati feladatait 
látta el, méghozzá kifogástalanul. Az ügy, amely pedig olyan ígéretesen 
indult, egyelőre megfeneklett. Peter azon tűnődött, hogyan tovább, amikor 
kopogtatást hallott. 

A kandallópárkányon álló órára pillantott. Fél tizenegy volt, váratlan 
látogatáshoz már késői időpont. Amikor kinyitotta az ajtót, Tilde Jespersen 
állt odakint. 

— Jöjjön be! Elnézést az öltözékemért. 

Tilde a pizsamára sandítva elmosolyodott. — Elefántos. Soha ki nem 
találtam volna. 

Peter szégyenkezve tessékelte be a nappaliba. 

Tilde leült. — Hol van Inge? 

— Már ágyban. Megkínálhatom pálinkával? 

— Köszönöm. 


Peter hozott egy tiszta poharat, és töltött mindkettőjüknek. 

— Arne Olufsen Koppenhágában van — mondta Tilde. — Jegyet váltott 
holnapra a Bornholmra induló kompra. 

Peter keze megállt a levegőben. — Bornholm? — ismételte halkan. A dán 
üdülősziget nagyon közel van a svéd partokhoz. Itt a fordulat, amire várt? 

— Persze lehet, hogy csak szabadságra megy — jegyezte meg Tilde. 

— Úgy van. Ámbár az sem kizárt, hogy Svédországba akar szökni. — 
Peter felhajtotta az italát. — Most ki tartja szemmel? 

— Dreskr. Negyedórája váltott engem. 

Peter nyugalmat erőltetett magára. — De miért akarná Olufsen elhagyni 
az országot? 

— Talán észrevette, hogy figyeljük. Vagy éppenséggel kémkedni megy 
Bornholmra. Esetleg találkozója van ott valakivel Kirke halálával 
valószínűleg megszakadt az összekötő lánc. 

- Nem vagyok meggyőződve róla, de csak egyféleképpen 
szerezhetünk bizonyosságot. Szóljon Dreslemek, hogy ő is szálljon fel arra a 
kompra. 

— Olufsen kerékpárral van. Dresler is szerezzen egyet? 

— Igen. Maga pedig foglaljon helyet kettőnknek a holnapi repülőgépre. 
Mi leszünk ott elsőként. 

Tilde felállt. — Rendben. 

Peter nem akarta, hogy Tilde máris elmenjen, mivel élvezte, hogy egy 
csinos nővel beszélgethet. Követte az előszobába. — Találkozunk a 
repülőtéren — mondta Tilde. 

— Igen. — Peter megfogta a kilincset. — Tilde. . . 

A nő semleges arckifejezéssel nézett rá. — Tessék. 

— Még meg sem köszöntem. Remek munkát végzett. 

— Jó éjt. — Megérintette Peter arcát, de nem mozdult. 

Peter előrehajolt, és hirtelen a nő szájára tapasztotta az ajkát. 

Tilde szenvedélyesen viszonozta a csókot. Peter meglepődött, de csak 
egy pillanatra, aztán ő is szabadon engedte a vágyát. 

A szeme sarkából mozgást látott. Inge állt a hálószobaajtóban. Arca 
most is kifejezéstelen volt, de a tekintete rájuk szegeződött. Peterből furcsa, 
zokogásszerű hang szakadt ki. 

Tilde kibontakozott az öleléséből, kinyitotta az ajtót, és kilépett a 
folyosóra. Az ajtó becsapódott mögötte. 


A BORNHOLMI REPÜLŐJÁRAT reggel kilenckor indult Koppenhágából, a 
menetidő egy óra volt A gép egy kis repülőtéren szállt le másfél 
kilométernyire a sziget legnagyobb településétől, Ronnétól. Petert és Tildét a 
helyi rendőrkapitány várta, aki autót bocsátott a rendelkezésükre. 

Az álmos kisváros utcáin több volt a ló, mint a gépkocsi. Délután Peter 
és Tilde a kikötőhöz hajtott, ott várták a kompot. Egyikük sem hozta szóba 
az előző éjszakát, de Peter nagyon is érzékelte Tilde testi közelségét. 
Ugyanakkor Ingét sem feledhette, a fájdalmas látványt, ahogy ott állt a 
hálószobaajtóban, és maga volt a megtestesült szemrehányás. 

Kikötött a komp, az utasok sorban jöttek le a hídról. 

— Ott van — mutatta Tilde. 

Peter is kiszúrta az egyenruhás, kerékpárját toló Arne Olufsent. — Na 
és Dresler? 

— Mögötte a negyedik. 

— Látom. — Peter feltette a napszemüvegét, és beindította a motort. 

Arne nyeregbe ült, és karikázni kezdett a macskaköves úton, Dresler 
biciklin követte, Peter és Tilde pedig mögöttük ment az autóval. A városból 
kiérve néhány kilométeren át rajtuk kívül senki sem Járt arra, úgyhogy Peter 
kénytelen volt messze lemaradni. Időnként gyorsított, aztán amikor feltünt 
előttük Dresler, újra visszavette a tempót. 

- Ez így nem lesz jó -— jegyezte meg Tilde. — Biztosan 
észrevesz bennünket. 

Peter bólintott. Tildének igaza volt, neki azonban támadt egy ötlete. — 
Sokat elárul róla, hogy mit tervez, amikor észrevesz. 

A nő kérdőn nézett rá, de ő nem kezdett magyarázkodni. 

Rátaposott a gázpedálra. Ahogy bevett egy kanyart, megpillantotta 
Dreslert az útpadkán, előtte száz méterre Arnét, aki egy kerítésfalon ült, és 
cigarettázott. Peter továbbhajtott, és egy kilométerrel odébb betolatott egy 
dűlőútra. 

Néhány perc múlva elkarikázott előttük Arne, majd kisvártatva Dresler 
15. Peter ismét ráhajtott az országúira. Négy-öt kilométert megtéve egy 
keresztúthoz értek. Dresler ott állt az elágazásban, és tanácstalanul forgatta 
a fejét. Arne nyomtalanul eltünt. 

Dresler odajött, és a kocsi ablakához hajolt. — Ne haragudjon, főnök. 
Nem tudtam tartani vele a tempót. Lerázott. 

— Talán eleve így tervezte. Nyilvánvalóan ismeri az utat — jegyezte meg 
Tilde. 

— Ez Jó hír — mondta Peter. 


Tilde értetlenül nézett rá. — Hogyhogy? 
— Aki kereket old, annak biztosan van takargatnivalója. Ez azt jelenti, 
hogy jól gondoltuk: Arne Olufsen kém. 


HARALD ÉLETE romokban hevert. Terveit keresztülhúzták, a jövője 
kilátástalan volt. Ám ahelyett, hogy búnak eresztette volna a fejét, azon járt 
az esze, milyen jó lesz újra találkozni Karen Duchwitzcal. 

Dánia kis ország, de az óránkénti harminc kilométeres sebességgel, 
amire motorja képes volt, Haraldnak másfél napjába került székében 
átszelnie. Szombaton késő délután érkezett meg Kirstenslotba. Bár alig 
várta, hogy láthassa Karent, nem a kastély felé fordult, hanem áthajtott a 
birtokon, és megkereste azt a farmot, ahol Tikkel már jártak. 

Leállította a motorját, és előkerítette a gazdát, aki a tanyaház hátsó 
verandáján pipázgatott. — Jó estét, Nielsen úr! — köszönt. 

— Adjon isten! — felelte Nielsen tartózkodóan. — Mi járatban? 

— Harald Olufsen vagyok. Dolgozni szeretnék, és Josef Duchwitz azt 
mondta, magánál van lehetőség nyári munkára. 

— Nincs pénzem idénymunkásokat fizetni. 

— Dolgozom ellátásért — mondta Harald kétségbeesetten. 

Nielsen alaposan végigmérte. — Nem, így sem tudom alkalmazni. 
Sajnálom, fiam. Jöjjön, kikísérem a kapuig. 

A gazda valószínűleg azt feltételezi, hogy szorult helyzetemben a 
lopástól sem riadok vissza, gondolta Harald. Az udvarra érve Nielsen 
megpillantotta a motort, amelynek kéménye gőzfelhőket eregetett. — Hát ez 
meg mi? 

— Közönséges motor, csak átalakítottam, és most tőzeggel üzemel. 

— Úgy fest, mintha bármelyik pillanatban felrobbanhatna. 

— Dehogyis — méltatlankodott Harald. — Teljesen biztonságos. Értek a 
motorokhoz. Ami azt illeti, néhány hete a maga egyik traktorát is 
megjavítottam. 

Nielsen összeráncolta a homlokát. — Mit nem mond? 

— Itt töltöttem a hétvégét Kirstenslotban. Joseffel erre jártunk, és 
találkoztunk a maga egyik emberével, akinek nem indult a traktorja. 

— Szóval maga volt az. Hát lehet, hogy mégis tudok munkát adni. Egy 
szerelő, az más. Fél tucat gépem áll, mert nem kapni hozzájuk alkatrészt. 
Mit gondol, meg tudná ezeket csinálni? 

— Persze — vágta rá Harald, eldöntve magában, hogy nem ez 
a megfelelő alkalom a szerénykedésre. 


— Jól van. — Nielsen a motorra nézett. — Ha ezt össze tudta rakni, talán 
a vetőgépemmel is boldogul. Tegyünk próbát. 

— Köszönöm, Nielsen úr! 

— Jöjjön hétfön reggel hatra. 

— Itt leszek. — Harald elhajtott, mielőtt még Nielsen meggondolhatta 
volna magát. Amint hallótávolságon kívül ért, megeresztett egy diadalmas 
kurjantást. Van munkája, és ő maga szerezte! Megáll a saját lábán, végtére 
Is fiatal, erős és eszes. Nem lesz itt semmi probléma. 

Ahogy motorozott a falu felé, már leszállt az este. A szürkületben csak 
későn vette észre az egyenruhás rendőrt, aki az útra kilépve integetett neki. 
Az utolsó pillanatban sikerült lefékeznie. A rendőrben Per Hansenre, a helyi 
nácira ismert. 

— Ez meg micsoda? — bökött amaz a motorjára. 

— Egy gőzüzeműre átszerelt Nimbus. 

— Elég veszélyesnek látszik. 

— — Megnyugtathatom, — hogy teljesen biztonságos. Hivatalból 
kérdezősködik vagy csak kíváncsi? 

— Ne pimaszkodjon velem, fiatalember. Találkoztunk mi már? 

Haraldnak esze ágában sem volt újfent összeütközésbe kerülni a 
törvénnyel. — Harald Olufsen vagyok — mutatkozott be. 

— Azokkal a kastélybeli zsidókkal barátkozik? 

Harald kijött a béketűrésből. — Mi köze van magának hozzá, hogy 
kikkel barátkozom? 

Hansen elégedett képet vágott, mintha pontosan ezt akarta volna 
hallani. — Na, csak vigyázzon, mert magán tartom a szemem. Most mehet. 

Harald nem győzte szidni magát, amiért ilyen könnyen kijött a sodrából. 
Ellenségévé tette a helyi rendőrt, mert megjegyzést tett a zsidókra. 

K rrstenslottól négyszáz méternyire letért az útról a kolostorhoz vezető 
erdei ösvényre. A templom előtt megállt, leszállt a nyeregből, átment a 
kerengőn, és az oldalbejáraton át lépett a templomba. A magas ablakokon 
beszűrődő esti derengésben éppen csak ki tudta venni a leponyvázott Rolls- 
Royce-ot és a Hornet Moth biplánt. Kinyitotta a kaput, behajtott rajta a 
motorral, aztán becsukta a kaput. 

Eszébe jutott, hogy Karen vacsora után rendszerint elszívott egy 
cigarettát a teraszon. Elhatározta, hogy odamegy a kastélyhoz, hátha a lány 
most is kint lesz. A munkapad és szerszámos polc mellett volt egy falikút. 
Úgy-ahogy megtisztálkodott, és magára öltötte a bőröndjéből elővett 
tartalék ingét. 


A hosszú fasor helyett kerülő úton, az erdőn át közelítette meg a 
kastélyt. Egy cédrusfa mögül kikémlelve látta, hogy az ebédlőablakok 
gyertyafénytől világosak. Ha a család vacsorázik, akár közelebb is 
merészkedhet, gondolta. Keresztülment a pázsitón, és odalopózott az 
ebédlőablakhoz. Belesve látta, hogy már vacsora után vannak, a cselédlány 
szedi le a terítéket. 

— Hé, ki van ott? — szólalt meg egy hang Harald mögött. 

Sarkon perdült. Karen közeledett a teraszon, bőre csillogott az esti 
derengésben. Kék-zöld selyemruhát viselt. 

— Pszt! — intette csöndre a fiú. — Én vagyok az, Harald 
OluSen. Emlékszel, két hete jártam itt nálatok. 

— Ó... a boogie-woogie-srác! Miért bujkálsz a teraszunkon? —Karen 
leült az alacsony korlátra, és rágyújtott. 

Harald is leült vele szemben. — Összevesztem az apámmal, és eljöttem 
hazulról. 

— Mtért éppen ide? 

— Nielsen gazdánál kaptam munkát, én javítom a gépett. 

— Te aztán vállalkozó szellemű vagy. Hol laksz? 

— A... régi kolostorban. 

— Ráadásul bátor is. Gondolom, hoztál magaddal pokrócot. 

— Az igazat megvallva nem. 

— Éjszaka elég hideg lesz. 

— Kibírom. 

A lány egy darabig szótlanul üldögélt, végül egy virágágyásba hajította a 
csikket, és felállt. — Sok szerencsét. — Bement a házba. 

Hogy faképnél hagyott, gondolta Harald. Egy pillanat alatt 
szertefoszlottak a reményei. Ő akár reggelig beszélgetett volna Karen-nel, a 
lány azonban öt perc alatt ráunt. Emlékezett, hogy Karen a hétvégi 
látogatásakor is úgy viselkedett vele, mintha egyszerre örülne neki meg 
bánná az ottlétét. 

Harald visszagyalogolt a kolostorba. Máris alaposan lehűlt a levegő. A 
templom kőpadlója biztosan hideg lesz. Bárcsak hozott volna magával 
pokrócot. Az ablakon beragyogó holdfényben körülnézett, hová 
kucorodhatna le aludni. A templom keleti oldalán épen maradt egy faldarab 
az egykori oltárfülkéből Mivel a széles párkányzat hasonlított leginkább 
ágyhoz, Harald ezt választotta fekhelyül. 

Karenre gondolt. Elképzelte, hogy a lány kedvesen simogatja a haját, 
ajka érinti az övét, közben átölelt. 


Dideregve felkelt. Talán bebújhatna aludni a Rolls- Royce-ba. 

Miközben a ponyvával matatott, léptek zaját hallotta. A következő 
pillanatban elemlámpa fénycsóvája haladt el az ablak előtt. Egy hang 
szólította: — Harald? 

Nagyot dobbant a szíve. — Karen! 

A lány ráirányította a zseblámpát. Belépett a templomba, és Harald 
látta, hogy batyut cipel. — Hoztam neked néhány plédet. 

Harald elmosolyodott. — Éppen azon gondolkodtam, hogy alhatnék a 
kocsiban. 

— Nem tudnál benne végignyújtózni. 

Ahogy Harald széthajtotta a plédgöngyöleget, talált benne még valamit. 

— Eszembe jutott, hogy talán éhes vagy — magyarázta Karén. 
A zseblámpa fényénél Harald fél vekni kenyeret, kis kosár epret és egy szál 
kolbászt látott. Volt mellette egy kulacs kávé is. 

Rávetette magát az ételre, de próbált kulturáltan enni, nem úgy, mint 
egy kiéhezett sakál. Nyávogás hallatszott, macska lépett be a fény körébe. 
Az a fekete-fehér kandúr volt, amelyet első alkalommal már látott. 
Odadobott elé egy falat kolbászt. A macska megszaglászta. — Mi a neve? — 
kérdezte Harald Karentől. 

— Nem hiszem, hogy van neve. Kóbor macska. 

Az állat feje búbján kis pamacsban állt a szőre. — Pine Topnak fogom 
hívni — mondta Harald. — A kedvenc zongoristám után. 

— Fenyőcsúcs? Jó név. 

Harald az utolsó morzsáig eltüntette az ételt. — Ez jólesett. Köszönöm. 

— Látom, többet kellett volna hoznom. Mikor ettél utoljára? 

— Tegnap. 

— Mivel jöttél ide? 

— Motorral. — Odabökött a sarokban leállított járgányra. — Csak lassú, 
mert tőzeggel működik, úgyhogy két napig tartott az út. 

— Te aztán elszánt fickó vagy, Harald Olufsen. Az igazság az, hogy még 
sohasem találkoztam hozzád hasonlóval. 

— Bevallom, én ugyanezt érzem veled kapcsolatban. 

— Ugyan már. A világ tele van gazdag, elkényeztetett lányokkal, akik 
balett-táncosok akarnak lenn, de hányan utazták keresztül Dániát 
tőzeghajtású motoron? 

Harald elnevette magát. Egy percig hallgattak. Aztán Harald törte meg 
a csendet. — Sajnálom, ami Poullal történt. Borzasztóan megviselhetett 
téged. 


— Teljesen kétségbe ejtett. Egész nap sírtam. 

— Nagyon jóban voltatok? 

— Csak háromszor randevúztunk, és nem voltam szerelmes belé, de így 
15 megrázó, hogy nincs többé. 

Mi tagadás, Harald minden sajnálkozása mellett örült az értesülésnek, 
hogy Karen nem volt szerelmes Poulba. — Tudod, hogy pontosan mi történt? 

— Nem... A hadseregtől képtelenség bármit megtudni. Csak annyit 
árultak el, hogy Poul lezuhant a gépével, de a többi katonai titok. 

— Talán leplezni próbálnak valamit. 

— Például mit? — kérdezte Karen élesen. 

Harald rádöbbent, hogy nem mondhatja el, mire gondol, mert azzal 
elárulná, hogy neki is kapcsolata van az Ellenállással. — Talán azt, hogy az ő 
hibájuk volt. Esetleg nem készítették elő rendesen a gépet. 

— Kétlem, hogy ilyen esetben katonai titokra hivatkozva próbálnának 
kibújni a felelősség alól. A mi tisztjeink nem lehetnek ennyire becstelenek. 

- Alighanem igazad van —- jegyezte meg Harald. Nem 
gondolta őszintén, de kerülni akarta a vitát Karennel. 

— Vissza kell mennem, mielőtt bezárják a kastélyt éjszakára. —A lány 
hangja hűvös volt. 

— Köszönöm az ennivalbót és a takarókat. Földre szállt angyal vagy. 

— Nem ez a szokásos szerepem — felelte Karen kissé enyhülve. — Jó 
éjszakát. 


HERMIA egy vendégfogadó keskeny ágyán ébredt nyugtalan álmából. 
Alighogy kinyitotta a szemét, elfogta az idegesség: megszállt területen volt, 
hamis papírokkal. 

Stockholmban Digby és Hermia hasonmások segítségével másodszor is 
megtévesztette az őket követő ügynököt, és vonatra szállt a déli partvidék 
felé. Egy kis halászfaluban, K alvsbyban találtak egy hajóst, aki hajlandó volt 
átvinni Hermiát a harminc kilométerre lévő Bornholmra. A nő elbúcsúzott 
Digbytől, és felszállt a bárkára. Digbdbynek egy napra Londonba kellett 
mennie, hogy jelentést tegyen Churchillnek, de abban maradtak, utána 
Ismételten Kalvsbyba utazik, és a mólón válj a Hermiát. 

A halász tegnap hajnalban tette ki biciklistül egy elhagyatott 
partszakaszon, megígérve, hogy négy nap múlva újra erre hajózik. Hermia 
elkerekezett Hammershushoz, a várromhoz, és egész nap ott várta Arnét. 

A férfi azonban nem jött el. 


Hermia felkészült erre is. Arne valószínűleg nem érte el az esti 
koppenhágai kompot, úgyhogy csak a szombat reggelivel tudott jönni, ami 
viszont túlságosan későn futott be ahhoz, hogy még sötétedés előtt 
kiérhessen a Hammershushoz. Nyilván megszáll valahol éjszakára, reggel 
pedig első dolga lesz eljönni a találkára. 

Estefelé feladta a várakozást, és elbiciklizett a legközelebbi faluig, ahol 
könnyen talált szállást. 

Úgy döntött, előbb  megreggelizik, és csak aztán indul a 
Hammershushoz. Felöltözött, lement a lépcsőn, és kissé szorongva belépett 
az ebédlőbe. Több mint egy éve nem szólalt meg dánul. 

A helyiségben már ott ült egy másik vendég, középkorú, barátságosan 
mosolygó férfi, aki ráköszönt: — Jó reggelt! Sven Fromer vagyok. 

Hermia igyekezett leplezni idegességét. — Agnes Ricks — mondta, mivel 
erre a névre voltak kiállítva az iratai — Szép napunk van. — Szedett 
magának egy adag zabkását, hideg tejet öntött rá, és kanalazni kezdte. A 
feszültségtől nyelni is alig bírt. 

Sven rámosolygott, és megjegyezte: — Angol stílus. 

Hermia döbbenten nézett fel. Ilyen hamar lelepleződött? — Mármint 
micsoda? 

— Ahogy a kását eszi. 

Ő a kezében tartott pohárból, két falat között kortyolta a kásához a 
tejet. A dánok így eszik a zabkását, amint azt Hermia is nagyon jól tudta. 
Átkozta magát a figyelmetlenségéért. — Én így jobban szeretem — felelte. — 
A tejtől kicsit lehül, gyorsabban lehet enni. 

— Szóval siet — mondta a férfi. — Honnan jött? 

— Koppenhágából. 

— Énis. 

— Nyaralás? 

— Sajnos, nem. Földmérő vagyok. De már befejeztem a munkát, és a 
mai napot még itt töltöm, aztán majd este felszállók az éjszakai kompra. 
Nincs kedve körülnézni a szigeten? Elviszem autóval. 

— Jegyben járok — mondta Hermia határozottan. 

A férfi sajnálkozva mosolygott. — Azért szívesen elvinném. 

— Inkább egyedül akarok lenni. 

— Értem. De nem bántottam meg, ugye? 

Hermia elbűvölő mosollyal válaszolt: — Ellenkezőleg, megtisztelt az 
ajánlatával. 


Újabb vendég érkezett, egy öltönyös férfi. Német akcentussal beszélt 
dánul. — Jó reggelt! Helmut Müller vagyok. 

Hermia szíve szaporábban kezdett verni. — Jó reggelt! — mondta. — 
Agnes Ricks. 

Müller várakozóan fordult Sven felé, aki felállt, és a jövevényt tüntetőén 
semmibe véve távozott. 

Müller megbántott képpel leült. Hermia igyekezett úgy viselkedni, 
mintha mi sem történt volna. — Hová valósi, Herr Müller? 

— Lübeckben születtem. 

— Jól beszéli a nyelvünket. 

— Gyerekkoromban a családunk ide járt nyaralni. 

Hermia felállt. — Remélem, kellemesen telik a napja. 

— Igen. 

Hermia kiment, azon gondolkodva, hogy nem volt-e kedvesebb a 
kelleténél. A túlságosan barátságos viselkedés ugyanúgy gyanút kelthet, mint 
az ellenségesség. De a férfin nem látszott, hogy bármit furcsállna. 

Ahogy Hermia felült a bicikljére, látta, hogy Sven bepakol a 
Volvójába. A hátsó ülést kivette, hogy elférjenek az eszközök. 

— Bocsánatot kérek az iménti jelenetért — mondta a férfi. — 
Nem akartam udvariatlan lenni.  — Katonacsaládból — származom. 
Nehezen tudom megemésztem, hogy ilyen simán megadtuk magunkat. 
Harcolnunk kellett volna. — Öklével dühösen a levegőbe csapott. 

Hermia megérintette a karját. — Nincs miért bocsánatot kérnie — 
mondta, azzal elhajtott. 


A HAMMERSHUS BORNHOLM. szigetének északi csücskén volt, egy 
dombtetőn. Hermia kerékpárját tolva felkaptatott a köves domboldalon. 
Korán érkezett, senki sem járt arra. Mi lesz, ha Arne ma sem jön el?, 
töprengett. Azt mondta, hogy még mindig szereti — de már több mint egy 
éve nem látta. Vajon milyennek találja majd: ugyanolyannak, vagy esetleg 
észrevesz rajta valami változást? Kezdett ideges lenni. 

Átment a tenger felőli oldalra, egy alacsony kőfalnak támasztotta a 
bicikljjét, és lenézett a parti homoksávra. 

Ismerős hang szólalt meg mögötte: — Szervusz, Hermia. 

Megpördült, és észrevette, hogy Arne igyekszik felé mosolyogva, kitárt 
karral. Egy magas torony mögül lépett elő. Hermia a karjába vetette magát, 
és olyan erővel szorította, hogy mindkettőjüknek fájt. 


Arne megcsókolta az arcát. Hermia az orrával a nyakához dörgölőzött, 
és beszívta az illatát. 

Ahogy gyöngéd csókjaik egyre hevesebbé váltak, Hermiát elöntötte a 
vágy. A fűbe roskadt, magával húzva Arnét. Reszkető kézzel kigombolta a 
férfi nadrágját, miközben Arnne az ő szoknyáját tűrte fel. Hermia tudta, ha 
korai turista vetődik arra, meglátja őket, de nem törődött vele. Magához 
kulcsolta Arnét, érezni akarta hozzásimuló testét. A gyönyör végül 
robbanásszerűen szétáradt benne. 

Egy darabig ernyedten hevertek. Aztán árnyék vetődött rájuk. Csak 
egy felhő úszott be a nap elé, de Hermiának eszébe juttatta, hogy bármelyik 
pillanatban arra jöhet valaki — Még egy csókot. Aztán szedjük össze 
magunkat — mormolta. 

— Jó. — Arne megcsókolta, és felállt. 

Hermia leveregette a szoknyájáról a rátapadt fűszálakat. A falra 
könyökölt, nézte a tengert, érezte Arne karját a derekán, és nehezére esett 
gondolatait visszaterelni a háborúra. 

— Az angol hírszerzésnek dolgozom — szólalt meg hirtelen. 

Arne komoran bólintott. — Tartottam tőle. Sokkal nagyobb veszélyben 
vagy, mintha csak azért jöttél volna ide, hogy velem találkozz. 

— Ez a veszély most már téged is fenyeget, mert itt vagy velem. 

Mindent el kellett mondania Arnénak. Nem kérhette tőle, hogy vigye 
vásárra a bőrét, ha előbb nem magyarázza el, miért van erre szükség. 
Beszélt az Éjjeliőrökről, a sok elvesztett bombázóról, a radarberendezésről 
Sande szigetén, Poul szerepéről. Ahogy Arne hallgatta, szeméből eltűnt a 
vidámság. Hermia egyáltalán nem volt biztos benne, hogy vállalja majd a 
feladatot. 

Ha gyáva volna, önszántából aligha röpködne a légierő rozoga gépein. 
De talán csak azért állt pilótának, mert róluk mindenki azt gondolja, hogy 
belevaló fickók. És gyakran fontosabb volt számára a szórakozás, mint a 
munka. Ez az egyik oka, hogy Hermia beleszeretett. 

— Azért jöttem, hogy megkérjelek, tedd azt, amit Poul tett volna, ha 
nem hal meg: menj el Sandára, juss be a támaszpontra, és vizsgáld meg azt a 
radarberendezést. Fotók kellenek róla, mégpedig jó minőségűek. — K ivett a 


nyeregtáskából egy kis fényképezőgépet. - Ha ismerjük a 
radarrendszerüket, ki tudunk találni valamit ellene. De ha elkapnak, 
kivégeznek kémkedésért. 


, Ame komoly képpel bólogatott, de nem vette át a kamerát. —Poul volt 
az Ejjeliőrök vezetője. 


Hermia biccentett. 

— Gondolom, a barátaink többsége is benne volt. 

— Jobb, ha nem tudod. . . 

— Mindenki benne volt, kivéve engem. 

Hermia ismét biccentett. Szorongva várta, mit mond erre Arne. 

— Azt hiszed, gyáva vagyok. 

— Úgy tűnt, hozzád nem illik az efféle. . . 

— Csak azért, mert szeretek szórakozni és jókat nevetni, azt hitted, 
alkalmatlan vagyok titkos feladatokra. 

Hermia szánakozó arccal bólintott. 

— Akkor bebizonyítom, hogy tévedtél. — Elvette a fényképezőgépet. 

Hermia nem tudta, örüljön vagy bánkódjon. — Köszönöm —mondta. — 
Ugye nagyon óvatos leszel? 

— Igen, de van valami, amiről tudnod kell. Követtek Bornholmra. 

Hermia erre nem számított. — Biztos vagy benne? 

— Igen. Már korábban láttam egy párt őgyelegni a bázis körül. A nő ott 
volt a koppenhágai vonaton, a férfi pedig a kompon. Amikor partra 
szálltam, biciklin követett, és egy autó is jött mögöttünk. Ronne előtt 
leráztam őket. 

— Nyilván arra gyanakszanak, hogy te voltál Poul segítőtársa. Szerinted 
ki küldte őket a nyakadra? 

— A dán rendőrség, természetesen német parancsra. 

— Most, hogy megléptél előlük, már biztosak benne, hogy te vagy az 
emberük. Figyelik a kikötőt és a repülőteret. Valahogy Koppenhágába kell 
csempésznünk. 

— És aztán hogyan tovább? A repülőiskolába nem mehetek vissza, ott 
fognak először keresni. 

— Koppenhágában elmész Jens Toksvighoz, megadom a címét. Az 
Éjjeliőrök közé tartozik, ő majd elbújtat a lakásán. Mennyi idő alatt tudsz 
eljutni Sandéra? 

— Először beszélek Harald öcsémmel Ő még az építkezés idején 
dolgozott a támaszponton, ismeri a terepet. Aztán egy nap eljutni Jutlandig, 
mert mindig késnek a vonatok. Kedd estére ott vagyok, szerdán belopózom 
a támaszpontra, csütörtökön visszaérek Koppenhágába. Hogyan veszem fel 
veled a kapcsolatot? 

— Gyere el újra ide jövő pénteken. A halász, akinek a bárkáján jöttem, 
átvisz minket Svédországba. Az angol követségen kapsz hamis iratokat, 


azokkal Angliába repülsz. Ha minden jól megy, egy hét múlva ismét együtt 
lehetünk, méghozzá szabadon. 

Arne elmosolyodott. — Túl szépen hangzik, de reménykedjünk. 

Miközben beszélgettek, megérkeztek a romhoz az első turisták. — Most 
menjünk innen — javasolta Hermia. — Biciklivel jöttél? 

— Igen, ott van a torony mögött. 

Arne hozta a bicikljét, és gurulni kezdtek lefelé a domboldalon. Hermia 
közben azon törte a fejét, vajon hogyan tudnák megváltoztatni Arne 
külsejét. Nem volt nála paróka vagy álruha, sem más, amivel 
elmaszkírozhatná, kivéve a rúzst meg az arcpirosítót. 

A domb tövében megpillantotta reggeli beszélgetőtársát, Sven Fromert, 
aki éppen kiszállt a Volvójából Remélte, hogy észrevétlenül elhaladhat 
mellette, de a földmérő az út szélén állva integetett neki. Modortalanság lett 
volna nem megállnia. 

— Hát újra találkoztunk — szólt a férfi. — Ő meg biztosan a vőlegénye. 

Sventől nem kell tartani, nyugtatta magát Hermia. Ki nem állhatja a 
németeket. — Bemutatom Oluf Amesent — mondta, megcserélve Ame 
vezeték- és keresztnevét. — Oluf, az úr Sven Fromer. Ugyanabban a 
fogadóban lakik, ahol én. 

A két férfi kezet fogott. — Régóta van itt? — kérdezte Arne. 

— Egy hete. Ma este utazom haza. 

Hermiának támadt egy ötlete. — Sven — kezdte. — Ma reggel azt 
mondta nekem, hogy harcolnunk kellene a németek ellen. Ha adnék 
magának egy lehetőséget, hogy segítsen az angoloknak, vállalná a 
kockázatot? 

A földmérőnek leesett az álla. — Csak nem azt akarja mondani, 
hogy. ..? 

— Hajlandó lenne rá? Bízzon bennem. Igen vagy nem? 

— Igen — mondta a férfi. — Mit kellene csinálnom? 

— Eltud rejteni egy embert a kocsija hátuljában? 

— Persze. Bebújhat a sok holmi alá. 

— Hajlandó felcsempészni őt az esti kompra? 

Sven előbb a kocsijára nézett, aztán Améra. — Magát? 

Arne bólintott. 

S ven elvigyorodott. — Miért ne? 


Hét 


HARALD első munkanapja a Nielsen- farmon a legvérmesebb reményeit is 
felülmúlta. Az öreg Nielsennek volt egy kis műhelye, benne elég sokféle 
szerszám ahhoz, hogy Harald szinte bármit meg tudjon csinálni. 
Összetoldozta a gőzeke vízpumpáját, meghegesztette a hernyótalpat, illetve 
megtalálta a rövidzárlatot, amely minden este kicsapta a biztosítékot a 
tanyaházban. A nap végén fáradtan, de önmagával elégedetten ballagott 
vissza a régi kolostorba. 

Amikor belépett a romos templomba, legnagyobb elképedésére ott 
találta a bátyját, aki a repülőgépet nézegette. — Hornet Moth — mondta 
Arne. 

— Ez csak egy roncs — legyintett Harald. 

— Nem mondanám, bár a futóműve meggörbült. 

Arne borzalmasan nézett ki. Katonai egyenruhája helyett valakinek a 
levetett göncett viselte. A bajuszát leborotválta. Kis fényképezőgépet tartott 
a kezében. Arca feszültségről árulkodott. 

— Mi történt veled? — kérdezte aggódva Harald. 

— Bajban vagyok. Köröznek. Dánia valamennyi rendőrénél ott 
a  személyleírásom. Egy kopó  végigkergetett a  Strogeten, éppen 
csak sikerült egérutat nyernem. 

— Részt veszel az Ellenállásban? 

Arne vállat vont, majd kibökte: — Igen. 

Harald el volt ragadtatva. Leült a fekhelyéül szolgáló párkányzatra, és 
Arne is mellé telepedett. — Szóval Poul Kirkével dolgoztál? 

-— Nem — felelte Ame. — Először kihagytak, de most, hogy 
szükséghelyzet van, mégis rám fanyalodtak. A sandei katonai támaszponton 
levő berendezésről kell fényképeket készítenem. 

Harald bólintott. — Arról, amit lerajzoltam Poulnak. 

— Még téged 15 előbb avattak be — jegyezte meg Arne keserűen. 

— Poul kért, hogy ne áruljam el neked. Emlékezetből le tudnám rajzolni 
újra. 

Arne megrázta a fejét. — Pontos fényképfelvételekre van szükségük. 
Azért kerestelek meg, mert hátha tudod, miként lehet oda bejutni. 

— Van egy hely, ahol a kerítést eltakarják a fák. Ám hogyan jutsz el 
Sandéra, ha köröz a rendőrség? 


— Megváltoztattam a külsőmet. 

— Nem eléggé. Milyen irataid vannak? 

— Csak a sajátom. . . 

- — Vagyis ha a rendőrök igazoltatnak, tíz másodpercen 
belül megállapítják, hogy te vagy a körözött személy. 

— Oda kell mennem. Azzal a berendezéssel a németek kilométerekről 
észreveszik a közeledő bombázókat. A brit légierőnek mindenképpen rá 
kell jönnie, hogyan csinálják. Ez olyan fontos, hogy kockára teszem érte az 
életemet. 

— Ha elkapnak, nem tudod eljuttatni az információt az angolokhoz. — 
Harald mély lélegzetet vett. — Mi volna, ha én mennék? 

— Tudtam, hogy ezt fogod javasolni. 

— Ismerem a helyet. És már jártam a kerítésen túl. . . 

— Lehet, hogy a rendőrség megtalálta a rajzodat Poul holmgja között. 
Talán már nem olyan könnyű átjutni a kerítésen. 

— Akkor is jobb esélyem van rá, mint neked. Add ide a 
fényképezőgépet. 

Mielőtt Arne válaszolhatott volna, Karen lépett be a kapun. Zajtalanul 
jött, csak akkor vették észre, amikor már benyitott, úgyhogy Arnénak 
nemhogy elbújni, de mozdulni sem volt ideje. 

— Ez meg kicsoda? — kérdezte Karén. — Arne? Szervusz. — Harald 
kitalálta, hogy a lány a Poullal való randevúzása kapcsán találkozhatott a 
bátyjával. — Leborotváltad a bajuszodat... Gondolom, a rengeteg rólad 
készült plakát miatt, amit ma K oppenhágában láttam. Miért kell bujkálnod? 

Arne némi habozás után így felelt: —- Nem mondhatom el. 

Karen gyors felfogású lány volt. — Te részt veszel az Ellenállásban! Poul 
is benne volt? Ezért halt meg? 

Arne bólintott. — A rendőrség üldözte, és rálőttek a gépére, azért 
zuhant le. 

— Szegény Poul. Te meg ott folytatod, ahol ő abbahagyta. De most 
nyakadon a rendőrség. Valaki nyilván bújtat... Valószínűleg Jens Toksvig, 
aki az egyik legjobb barátja volt Poulnak. 

Arne vállat vont, és bólintott. 

— Bárhová mégy, fennáll a veszélye, hogy letartóztatnak, vagyis... — 
Haraldra nézett, és halkabban folytatta: — Vagyis az öcsédre kell bíznod a 
dolgot. — Arca aggodalmas volt, mintha féltené Haraldot. 

Haraldnak jólesett, hogy Karen szívén viseli a sorsát. — Rám bízod? — 
szögezte Arnénak a kérdést. 


Arne sóhajtott, és átnyújtotta a fényképezőgépet. 


HARALD másnap késő este érkezett Morlundéba. Motorját a kikötő 
parkolójában hagyta, mert nem akart feltűnést kelteni Sandén. Épp hogy 
elérte az utolsó kompot. 

Amikor a hajó kikötött, alig néhányan szálltak partra. Harald 
meglepetésére egy dán rendőr és egy német katona állt a hajóhíd végénél. 
Tétovázott; nem tudta, felszálljon-e vagy sem. Vajon azért figyelik az 
embereket, mert Arne felbukkanására számítanak? 

Számba vette a lehetőségeit. Más módon is átjuthat Sandéra. Elköthet 
egy kis halászbárkát. De ha Sandén észreveszik, mikor partot ér vele, 
biztosan kérdőre vonják. 

Inkább adja az ártatlant, döntötte el, azzal fellépett a pallóra. 

A rendőr megkérdezte: — Milyen céllal utazik a szigetre? 

— Ott lakom — felelte Harald. — A szüleimmel. 

A rendőr az arcát vizsgálta. — Nem emlékszem, hogy láttam volna már, 
pedig négy napja figyelem az utasokat. 

— Most jövök haza a kollégiumból. Vége a tanévnek. 

A rendőr megnézte Harald igazolványát, majd megmutatta a német 
katonának, aki intett, hogy felszállhat. 

A hajó éjfélkor futott ki. Amikor Harald pénteken eljött a szigetről, nem 
volt biztos benne, valaha viszontlátja-e. És újra itt van, sőt kémfeladat vár 
rá: le kell fényképeznie a nácik titkos fegyverét. Belül remegett a félelemtől. 

Szorongása csak fokozódott, ahogy kilépett a szigeti mólóra, és lement 
a partra. Már majdnem virradt, amikor látótávolságra ért a támaszponttól. 
Rádöbbent, hogy ha ellát a bázisig, az őrök is ellátnak idáig. Térdre 
ereszkedett, és négykézláb mászott tovább. 

A következő percben két járőrt vett észre a kerítés túloldalán, az egyik 
kutyát vezetett pórázon. Harald hasra vágta magát. 

Ahogy közelebb értek, a kutya beleszimatolt a levegőbe, és 
bizonytalanul vakkantott. Alighanem Harald szagát érezte. A pórázt tartó 
katona rászólt a kutyára, hogy hallgasson, majd folytatta mondanivalóját. A 
kutya újabb vakkantására aztán a másik őr felvillantotta zseblámpáját. A 
fénynyaláb végigpásztázta a dűnéket, de átsiklott Harald fölött. 

Az őrök továbbmentek, a kutya is elhallgatott. 

Harald mozdulatlanul feküdt, amíg el nem tűntek a szeme elől, majd a 
kerítéshez kúszott a bokrok között, felmászott rá, és leugrott a túloldalon. 


Szapora léptekkel elhaladt az őrtorony mellett, majd leereszkedett a 
nem túl meredek lejtőn a mélyedésbe, ahová a titkos rádióberendezést 
rejtették. 

Tisztán látta a körkörös falat, belül középen a nagy, lassan forgó 
antennát. Hallotta a villanymotor halk zümmögését. 

A fal mentén elindulva ajtóra bukkant. Nem volt zárva, benyitott rajta. 

Felnézett a forgó rácsra. Érteni vélte a berendezés működését: a rács 
felfogja a repülőgépről visszaverődő rádióhullámokat, az antenna lencseként 
összegyűjti a fogott jeleket, az alul kivezető kábel pedig a távolabbi 
épületekbe továbbítja az adatokat, ahol valószínűleg monitoron jelenik meg 
az eredmény, és az ottani kezelők riasztják szükség esetén a Luftwaffét. 

Az égboltra pillantott. Ebben az évszakban három óra előtt virrad, rá 
egy órára felkel a nap. Elővette hátitáskájából a fényképezőgépet, és 
körbement belül a fal mentén, próbálgatva, milyen szögből készítse el a 
felvételeket, hogy a szerkezet minden része jól látsszon. 

Arnéval abban egyeztek meg, hogy háromnegyed ötkor csinálja meg a 
fotókat. Bármilyen gyorsan végez, nappali világosságnál fog távozni, ami 
sokkal veszélyesebb lesz. 

Végül elérkezett a fényképezés ideje. Felvételt készített minden egyes 
csatlakozásról, a szerkezet forgó alapjáról, a kábelekről és az antenna 
négyzetrácsáról. Még a két kisebb antennát is le kellett fotóznia. Résnyire 
nyitotta az ajtót. Minden mozdulatlan volt. 

Miközben a gépet kattogtatta, azon tűnődött, vajon ez az eszköz 
miképpen növeli a Luftwafle vadászrepülőinek hatékonyságát. A nagy 
antenna talán korai jelzést ad a bombázó közeledéséről, a kisebbik pedig a 
német légtérben követi a bombázó útját. Lehetséges, hogy a harmadik 
antennával a Luftwafe saját repülőgépeinek helyzetét figyel? Ez 
badarságnak tűnt, de ahogy hátralépett, hogy egy képen megörökítse a 
három antennát, rájött, ez nagyon is elképzelhető. Ha a Luftwafle légi 
irányítója ismeri a bombázó és a vadászgép pozícióját, rádión rávezetheti a 
vadászgépet a célra. 

Haraldot ez az utolsó gondolat rádöbbentette, milyen kiszolgáltatott: itt 
áll fényes nappal egy katonai támaszpont kellős közepén, és szigorúan titkos 
berendezéseket fényképez. 

Délnek vette az irányt a dűnéken át. Arra lehetett látni a kerítést, ott 
volt a régi csónakház mögött. Ahogy közeledett az épülethez, kutyaugatást 
hallott. 


Körülnézett, de nem látott sem katonákat, sem kutyát. Ekkor jött rá, 
hogy az ugatás a csónakházból jött. A németek biztosan azt használják 
kutyaháznak. Harald rohant a kerítés felé. 

Amikor odaért, felmászott, és átvetette magát a szögesdróton. Nagy 
nyekkenéssel ért földet, de rögtön talpra kászálódott. Még most sem látott 
katonákat közeledni. Megfordult, és futásnak eredt. A kemény homokon ott 
maradt a lábnyoma. 

K ifulladva ért a paplakhoz. A konyhaajtó nyitva volt: a szülei mindig 
korán keltek. Belépett. Anyja a tűzhelynél állt, és éppen teát főzött. Amikor 
megpillantotta őt, rémülten felkiáltott: — Harald! 

Harald odalépett hozzá, arcon csókolta és megölelte. — Apám? 

— A templomban van. 

Az őrök mostanára már biztosan odamentek megnézni, miért lármáztak 
a kutyák. Ha komolyan veszik a feladatukat, esetleg átkutatják a közeli 
házakat. 

— Anyám — mondta Harald —, ha a katonák idejönnek, mondd nekik, 
hogy egész éjszaka ágyban voltam. Megteszed? 

— Miért, mi történt? — kérdezte riadtan az asszony. 

— Majd később elmesélem. Mondd azt, hogy még alszom, jó? 

— Rendben. 

Harald felment a hálószobájába. Gyorsan levetkőzött, és ágyba bújt. 

Lentről az apja hangját hallotta: — Mit keres itt? 

— A katonák elől rejtőzik — válaszolta az anyja. 

— Már megint mibe keveredett? 

— Nem tudom, de... 

Kopogtak az ajtón. — Jó reggelt! — köszönt németül egy fiatalember. — 
Láttak idegent errefelé az utóbbi néhány órában? 

— Nem, senkit — felelte Harald anyja idegességtől remegő hangon. 

— Magukon kívül tartózkodik itt valaki? 

Ismét Harald anyja válaszolt: — A fiam. Még alszik. 

— Át kell kutatnom a házat. 

— Tessék, jöjjön be — mondta a tiszteletes. 

Csizmák koppantak a földszinten. Aztán már az emeleten jártak, végül 
Harald hálószobája előtt álltak meg. 

Harald becsukta a szemét, és lassan, egyenletesen lélegzett. 

A német hang halkan szólt: — A fia, ugye? 

— Igen — felelte Harald apja. 

— Egész éjszaka itthon volt? 


Haraldnak elakadt a lélegzete. Az apjától még ártatlan füllentést sem 
hallott soha életében. Most azonban az öreg azt felelte: — Igen. Egész 
éjszaka. 

Harald nem hitt a fölének. Az apja hazudott, hogy mentse őt. Harald 
majdnem elsírta magát. 

A csizmás léptek távolodtak a lépcsőn. Harald hallotta, amint a katona 
elköszön és kimegy. Lassan felkelt az ágyból, és kióvakodott a korláthoz. 

— Most már lejöhetsz — szólt neki az apja. 

Harald megállt vele szemben a konyhában, és csak amiyit mondott: — 
Köszönöm, apám. 

— Vétkeztem — mondta a tiszteletes. Harald arra számított, 
hogy dühöngeni kezd, ám az öreg arc ellágyult. — De bízom benne, hogy a 
jó Isten megbocsát. — Azzal magához ölelte a fiát. — Azt hittem, megölnek, 
édes fiam. 


ÁRNE OLUFSEN kicsúszott Peter Flemming kezéből. 

Peter most ezen morfondírozott, miközben lágy tojást főzött reggelire 
Ingének. Miután Arne lerázta őket Bonholmon, Peter úgy számított, hogy 
Arne nem járt túl az eszükön, hiszen aligha lesz képes észrevétlenül elhagyni 
a szigetet — de ebben is tévedett. Fogalma sem volt, hogyan sikerülhetett 
Arnénak visszajutnia Koppenhágába, de egy rendőr a városközpontban 
látta őt. Üldözőbe is vette, csakhogy Arne ismét eltűnt szem elől. 

Nem tért vissza a laktanyába, a szüleinél sem volt Sandén, tehát nyilván 
valamelyik bűntársánál bujkál. Ott van Karen Duchwitz, aki valószínűleg 
Ismeri a kémhálózat legtöbb tagját, végtére is Poul barátnője volt, az öccse 
pedig egy iskolába járt Poul unokatestvérével. Talán ő majd Arne nyomára 
vezeti. 

Nem sok rá az esély, de több, mint a semmi. 

Bevitte a reggelit a hálószobába. Felültette Ingét, és a szájához emelt 
egy kiskanál lágy tojást. Inge fintorgott, és az állán lecsurgó tojássárgája a 
hálóingére csöppent. 

Peter kétségbeesetten nézte. Az utóbbi két hétben az asszony többször 
is összerondította magát. K orábban ez sohasem fordult elő. Peter letette a 
tányért, és odament a telefonhoz. Felhívta a szállodát Sandén, és az apját 
kérte. Amikor meghallotta hangját a vonal végén, Peter így szólt: — Igazad 
volt. Ideje Ingét szanatóriumba küldeni. 


PETER FLEMMTNG szemügyre vette a XIX. századi, kupolás Királyi 
Színházat. Innen, a Hotel d" Angleterre teraszáról, ahol Tildével üldögéltek, 
az egész Kongens Nytorvot — Koppenhága legnagyobb terét — jól belátta. 
A színházban a balettintézet növendékei éppen a Les Syiphides kosztümös 
főpróbáját nézték. 

Peter a kezében tartott fényképre pillantott, amit Poul Kirke 
hálószobájából hozott el. 

— Ott jön — figyelmeztette Tilde. 

Peter a tér túloldala felé tekintett, és azonnal felismerte Karent. A lány 
félrecsapott szalmakalapot és sárga nyári ruhát viselt. Átvágott a téren, és a 
Stroget sarkához érve a főutcára fordult. Peter felállt, és sietve a nyomába 
eredt. Tilde, ahogy megbeszélték, távolabbról követte. 

A Stroget végénél Karen elhaladt a Tivoli park mellett, és a Vesterport 
állomás felé tartott. Peter látta, hogy ez így nem lesz jó. Ha a lány vonatra 
száll, és hazamegy Kirstenslotba, akkor hiábavaló volt az egész akció. 
Kezdeményeznie kell. 

A megálló bejáratánál érte utol. — Elnézést — szólította meg —, 
beszélnem kell magával. 

A lány egy pillantást vetett rá, de nem állt meg. — Miről? 

— Szánna rám egy percet? — Idegességet színlelt. — Borzasztó nagy 
kockázatot vállalok. 

— Mit akar mondani? — A lány megállt, és óvatosan körültekintett. 

— Arne Olufsennel kapcsolatos. Maguk barátok, ugye? 

— Nem, csak ismerősök vagyunk. Miért kérdi? 

— El tudna juttatni hozzá egy üzenetet? 

A lány tétovázott. — Esetleg — felelte. 

— Én a rendőrségen dolgozom. 

A lány rémülten hátrább lépett. 

— Ne féljen, a jó oldalon állok. Semmi közöm az állambiztonságiakhoz, 
de az irodáink szomszédosak, és néha hallunk onnan egyet és mást. 

— Mit hallott? 

— Arne élete veszélyben forog. Az állambiztonságiak tudják, hol bujkál. 
Ma éjjel készülnek letartóztatni. 

— Jaj, ne! 

Peter felfigyelt rá, hogy a lány nem kérdezte, kik azok az 
állambiztonságiak, és az sem érte meglepetésként, hogy Arne bujkál. Tehát 
mindent tud, szögezte le magában Peter diadalmasan. — Próbálja meg 
figyelmeztetni. 


— Aligha tudok ebben. . . 

— Sajnálom, de most mennem kell. Tegyen meg mindent, amit lehet. — 
Azzal sarkon fordult, és sietős léptekkel a kijárat felé indult. 

Elhaladt Tilde mellett, aki úgy tett, mintha a menetrendet 
tanulmányozná. Az utca másik oldalán egy férfi ládákat pakolt le egy 
teherkocsiról. Peter a kocsi mögé lépett, levette kalapját, és helyette 
micisapkát — tett a fejére. — Tapasztalatból — tudta, hogy ez 
jelentősen megváltoztatja a külsejét. A kocsi takarásából figyelte az 
állomás bejáratát. Karen kijött, Tilde néhány lépéssel lemaradva a 
nyomában. Peter követte Tildét. 

A következő utcánál befordulva Karen bement a saroktól két házra 
lévő főpostára. Tilde utána. 

Telefonálni fog, gondolta Peter. A személyzeti bejárathoz rohant, és 
dörömbölni kezdett az ajtón.  Felmutatta  rendőrigazolványát a 
postamesternek. — Egy sárga ruhás nő most jött be magukhoz — közölte 
vele. — Tudnom kell, mit csinál. 

— Jöjjön! — A postamester végigsietett a folyosón, és kinyitott egy ajtót. 
— Azt hiszem, látom. Göndör vörös hajú, szalmakalapos? 

— Ő az. Mit csinál? 

— A telefonkönyvet lapozza. 

— Ha telefonál, én is hallani akarom a beszélgetést. Fontos. 

— De most leteszi a könyvet. Nem a pulthoz megy. . . hanem kifelé! 

Peter tehetetlen dühében szitkozódva a kijárathoz loholt. Látta Karent, 
amint átmegy az úttesten. Megvárta, míg Tilde is felbukkan, és a lány 
nyomába szegődik, majd utánuk indult. 

Karen tudja valakinek a nevét, aki kapcsolatban áll Arnéval. Ezt a 
nevet kereste ki a telefonkönyvből, de nem hívta fel az illetőt. Márpedig ha 
nem a száma kellett, akkor nyilván a lakcíme, okoskodott Peter. És most 
odavezeti őket. 

Annyira lemaradt, hogy csak Tildét lássa. Átvágtak Christiansborg kis 
szigetén, és a part mentén haladtak tovább. A Sankt Pauls Gade nevű 
utcába fordultak be. Peter messziről látta Karent, amint a vörös zsindelyes, 
sárga házakat nézi, alighanem egy számot keresve. 

Aztán a lány bekopogott egy ajtón. 

Mire Peter utolérte Tildét, Karen már bement, és az ajtó becsukódott 
mögötte. Az 53-as számú háznál voltak. 

Peter mindkét irányban végignézett az utcán. A szemközti sarkon 
üzletet vett észre. — Menjünk oda — mondta. Átvágtak az úttesten, és 


megálltak, mintha a kirakatot néznék. Peter rágyújtott. 

Karen kjjött a házból, és elindult az utcán. Egyedül volt. 

— Most mit csináljunk? — kérdezte Tilde. 

Peter agya sebesen járt. Ha Arne itt rejtőzik, előbb erősítést kell 
kérnie, aztán behatolnak és letartóztatják. De az is lehetséges, hogy Arne 
valahol másutt van, és Karen éppen oda tart — ez esetben viszont követni 
kellene. 

Döntött. — Menjen utána — mondta Tildének —, én pedig hívom a 
többieket, és razziát tartunk a házban. 

— Rendben. — Tilde elsietett arra, amerre Karen ment. 

Peter belépett az üzletbe, és megkérte a pult mögött álló ősz hajú 
asszonyt, hadd használja a telefont. Felhívta a Politigaardent, aztán 
visszament az utcára. Alig egy percig tartott az egész, ha valaki ezalatt kijött 
a házból még nem érhetett el a sarokig. Csak egy kutyát sétáltató 
öregembert látott. Átment a túloldalra. 

Az 53-as számú ház ajtaja ismét kinyilt. Arne lépett ki rajta. 
Leborotválta bajuszát, fekete üstökére munkássapkát húzott, de Peter 
nyomban ráismert. 

Arne Peter felé indult. Ahogy közeledett, nem emelte fel a tekintetét, és 
a fal mellett ment. Mikor tízméternyire voltak egymástól, Ame egy pillantást 
vetett Peter arcára. Látszott rajta a tanácstalanság, majd a felismerés 
döbbeneté. 

— Le vagy tartóztatva — szólt Peter. Előhúzta a pisztolyát. — Hasalj a 
földre, hátratett kézzel. 

Arne kihívóan kérdezte: — Kész vagy lelőni? 

— Ha szükséges — mondta Peter. Fenyegetően rászegezte a fegyvett. 

Arne talányosán mosolygott, majd futásnak eredt. 

Peter nyújtott karral célba vette Arne lábát, és meghúzta a ravaszt. 
Arne futott tovább. 

Peter újra lőtt. A negyedik lövés után Ame tántorogni kezdett. Peter 
megint tüzelt, és Arne tompa puffanással elvágódott. 

Peter odaszaladt a mozdulatlan testhez, és letérdelt mellé. Arne 
kinyitotta a szemét. Arca falfehér volt a fájdalomtól. — Te mocskos disznó, 
meg kellett volna ölnöd! — hörögte. 


HARALD Koppenhága Nyboder kerületében motorozott a reggeli 
napsütésben. A filmet akarta átadni Arnénak, aki Jens Toksvig házában 
rejtőzött. 


Harald a szüleinél töltötte a napot, és éjjel a régi ágyában aludt. 
Másnap kora reggel az anyja ébresztette reggelivel, és könyörgött, legalább 
annyit áraljon el, hol lakik. Harald, elgyengülve anyja szeretetétől, elmondta, 
hogy Kirstenslotban. De a romos templomról hallgatott, így az anyja azt 
hitte, hogy a kastélyban vendégeskedik. Aztán motorra ült, és nekivágott a 
Dániát nyugat-keleti irányban átszelő útnak. 

Most könnyen megtalálta a kis sorházakból álló, szűk utcát, megállt az 
53-as szám előtt, és bekopogott. 

Deres bajuszú rendőr nyitott ajtót. 

Harald mukkanni sem tudott a döbbenettől. Hol van Arne?, törte a 
fejét. 

— Mtt akarsz, fiú? — kérdezte a rendőr türelmetlenül. 

Haraldot megszállta az ihlet, és így szólt: — A doktor úrnak azonnal 
jönnie kell, megindult a szülés. 

A rendőr elvigyorodott. — Itt nincs semmiféle doktor. 

— Az nem létezik! 

— Milyen címet keresel? 

— Doktor Thorsen, Fischers Gade 53. 

— Ez a Sankt Pauls Gade. A Fischers Gade egy sarokkal odébb van — 
mutatott délnek. 

— Köszönöm! — Harald felpattant a motorára, és elhajtott. Ezt jól 
csináltam, gondolta, de most hogyan tovább? 


HERMIA egész péntek délelőtt Flammershus romváránál időzött, várta, hogy 
megérkezzen Ame a filmmel. 

Ez a flm most még fontosabb volt, mint öt napja, amikor megbízta 
Arnét a feladattal. Időközben a nácik megtámadták a Szovjetuniót. 
Hírszerző források szerint a hadjáratban hárommillió német katona vesz 
részt. Az elsöprő német légi fölény súlyos veszteségeket okoz a Vörös 
Hadseregnek. 

Digby elmondta Hermiának, hogy Sztálin megkérte Churchillt, hogy az 
angolok nagyobb erővel folytassák a Németország 
elleni bombatámadásokat, remélve, hogy Hitler emiatt kénytelen lesz 
légiereje egy részét visszarendelni a Vaterland védelmére. 

Churchill elrendelte, hogy ötszáz gép, vagyis az angol légierő 
bombázókülönítményének több mint a fele készüljön fel egy német 
célpontok elleni nagy légítámadásra, hogy a Luftwafiénak erőket kelljen 
elvonnia az orosz fÍrontról, és így a szovjet hadsereg ellentámadást 


indíthasson. Ez a tervezett légitámadás tizenegy nap múlva, július 8-án, a 
következő holdtöltekor indul meg. 

Digby az öccsével, Barttal is beszélt, aki biztosan ott lesz gépével a 
bombázókötelékben. 

Az akció öngyilkos vállalkozásnak ígérkezett, hacsak a következő 
néhány nap során ki nem találnak valamit, amivel kijátszhatják a német 
radart. És ez most Arnén áll vagy bukik. 

Hermiát az ismerős svéd halász hozta át ismét a szigetre. Hajnalban 
lábalt ki a sekély vízben, vállán a bicikljével a Hammershus alatti 
partszakaszon, majd fölmászott a meredek domboldalon a romokhoz. 

Arne délelőtt nem bukkant fel. Hermia aggodalmaskodott, de azzal 
nyugtatta magát, hogy biztosan a reggeli hajóval jön, és estére ér ide. 
Legutóbb végig itt várta, most viszont úgy döntött, bemegy Ronnéba. 

Útközben senkivel sem találkozott, de a kisvárosban idegesség fogta el. 
A kikötőben kisebb csoportosulás várta a komppal érkezőket. Hermia 
minden kiszálló utast jól megnézett. Arne nem volt köztük. 

Nyugtalanul latolgatta, mihez kezdjen. Számtalan lehetséges 
magyarázata volt, hogy miért nem jött, a teljesen hétköznapttól a tragikusig, 
csak sajnos Arne nem tudja őt erről értesíteni. Ő azonban kapcsolatba 
léphet vele, mivel Jens Toksvig házában van telefon. 

Bement egy közeli szállodába, és kérte, kapcsolják neki a megadott 
számot. 

A vonal túlsó végén egy férfi szólt bele: — Halló ! 

Nem Arne hangja volt. — Jens Toksviggal szeretnék beszélni —mondta 
Hermia. 

— Ki keresi? 

Esze ágában sem volt elárulni. — Hilde vagyok. 

— Mondja a vezetéknevét 15. 

Ez gyanús, gondolta. — Nem tudom, hogy kicsoda maga, de adja már 
végre Jenset! 

— Tudnom kell a vezetéknevét. 

— Ki maga? 

Rövid csönd után a férfi így szólt: — Egill őrmester a koppenhágai 
rendőrségtől. 

Hermia lecsapta a kagylót. Megdöbbent, mert Arne Jens házában 
rejtőzött, és most ott a rendőrség. Biztosan letartóztatták mindkettőjüket. 
Hermia a könnyeivel küszködve kiment a szállodából. 


Nem teheti meg, hogy cserbenhagyja Digby Hoare-t, Winston 
Churchillt és sok ezer angol pilótát. 

A komp kürtje elbődült, beszálláshoz szólítva az utasokat. Hermia 
kerékpárja nyergébe pattant, és a mólóhoz hajtott. Jegyet váltott, aztán 
fölstetett a fedélzetre. Koppenhágába kell mennie, hogy kiderítse, mi történt 
Arnéval. Meg kell szereznie a filmet, már ha Arne egyáltalán készített 
felvételeket. És amikor ez megvan, majd ki kell találnia, hogyan juttassa el a 
filmet Angliába. 


HARALD egész nap szorult helyzetén töprengett. A rendőrség jelenléte a 
búvóhelyen azt jelentette, hogy Arne biztosan lebukott. Ha valamilyen csoda 
folytán mégis megúszta a letartóztatást, a kirstensloti régi templomban 
rejtőzhet. Harald odament, de üresen találta a helyet. 

Ült a templom kőpadlóján, és azon töprengett, mi legyen a következő 
lépése. Ha véghez akarja vinni a feladatot, amelyet Arne megkezdett, el kell 
juttatnia a filmet Londonba. Arnénak bizonyára volt rá terve, ő azonban ezt 
nem ismerte. 

Hol lehet most Arne?, töprengett. Valószínűleg a koppenhágai 
Politigaarden egyik cellájában vallatják. Arne nem olyan, aki rögtön 
összeomlik. De meddig lesz ereje kitartani? 

Aznap este mindent elmondott Karennek: miként jutott be a 
támaszpontra Sandén, hogyan rejtőzött el a szüleimél. 

— Olyan bátor vagy! — kiáltott fel a lány. Haraldnak jólesett 
az elismerés. 

Amikor odáig ért a történetben, hogy Jens Toksvignál egy rendőr 
nyitott neki ajtót, Karen közbevágott: — Nekem szóltak. Az állomáson 
odajött hozzám egy ismeretlen férfi, és elmondta, hogy a rendőrség tud Arne 
rejtekhelyéről. Ő a közlekedésrendészeten van, de mivel szimpatizál velünk, 
figyelmeztetni akart. 

— Nem értesítetted erről Arnét? 

— De igen! Odamentem Jens házához, és elmondtam Arnénak, mi 
történt. Azt felelte, hogy induljak előre, ő is jön rögtön, de akkor már 
nyilván késő volt. 

— Vagy rászedtek — gondolkodott hangosan Harald. — Lehet, hogy az a 
rendőr hazudott neked. Megjátszotta, hogy segíteni akar, aztán követett 
Jens házáig, és miután elmentél, letartóztatta Arnét. Hogy nézett ki az az 
ember? 

— Magas, jóképű, vörös hajú. Elegáns öltönyben volt. 


— Ő Peter Flemming, és állambiztonsági nyomozó. Ismerem a családját, 
Sandén laknak. 

Harald most már biztosan tudta, hogy Arnét elfogták, és majd" 
megszakadt a szíve a gondolattól, hogy talán soha többé nem látja. — Arne 
tehát nem juttathatja el a filmet Angliába. 

— Hogyan akarta csinálni? 

— Nem tudom, nekem nem mondta el. 

Egy darabig hallgattak. Harald magába roskadt. — Hallottál valami hírt? 
— kérdezte végül. 

— Finnország hadat üzent a Szovjetuniónak. 

— Vérszagra gyűlő keselyűk — jegyezte meg Harald megvetően. 

— Őrjítő, hogy itt ülünk, miközben a nácik leigázzák az egész világot — 
mondta Karén. — Bárcsak tehetnénk valamtt. 

Harald megtapogatta a zsebében lapuló filmdobozt. — Sokat számítana, 
ha ezt valahogy továbbítani tudnám Londonba. 

Karen a Hornet Motthra pillantott. — Kár, hogy nem üzemképes. 

Harald szemügyre vette a sérült futóművet. — Talán meg tudnám 
javítani. De repülésből csak egy órát vettem, nem lennék képes elvezetni. 

Karen elgondolkodott. — Te nem — mondta lassan. — De én igen. 


AÁRNE OLUFSEN meglepően jól bírta. 
Peter Flemming a letartóztatása napján és másnap is kihallgatta, de semmit 
sem tudott meg tőle. 

Jens Toksviggal többre jutott ugyan, de meg volt győződve róla, hogy 
Arne a főkolompos. Meg kellett törnie Arne ellenállását. Tudni akarta, 
hogyan működik a kémhálózat, kik a tagjai, miképpen tartják a kapcsolatot 
az angolokkal. A harmadik kihallgatást nagyon gondosan megtervezte. 

Vasárnap hajnali négykor két egyenruhás rendőr kíséretében berontott 
Arne cellájába. Zseblámpával a szemébe világítottak, fölrángatták a 
priccsről, és a kihallgatószobába vitték. 

Peter leült a helyiségben levő egyetlen székre, és cigarettára gyújtott. 
Ame riadtnak látszott a csikos rabruhájában. A bal lába be volt pólyárvá, de 
tudott állni. 

— A barátod, Poul Kirke kémkedett — kezdte Peter. 

— Erről nem tudtam — mondta Arne. 

— Miért utaztál Bornholmra? 

— Üdülni. 

— Kivel találkoztál Bornholmon? 


— Senkivel. 

— Amikor visszajöttél K oppenhágába, elrejtőztél. 

— Hogyhogy elrejtőztem? Egyik barátomnál laktam. 

— Jens Toksvignál. Aki szintén kém. 

— Nekem ezt nem említette. 

Petert kiábrándította, hogy Arne továbbra is makacsul tartja magát. — 
Szóval sejtelmed sem volt róla, hogy köröznek? 

— Nem. 

Peter gunyoros hangra váltott. — Abból az ezer plakátból városszerte 
egyet sem láttál? Akkor miért borotváltad le a bajszodat? 

— Valaki szóvá tette, hogy olyan, mint Hitleré. 

Tilde jött be egy tálcával. A frissen pirított kenyér illatára Peter szájában 
összefutott a nyál. Arne nyilván ugyanígy volt vele. Tilde teát töltött. Arnét is 
megkérdezte: — Kér? 

Arne bólintott. 

— Nem kap — mondta Peter. 

Tilde vállat vont. Hozott magának egy széket, és leült. Peter ráérősen 
elmajszolt egy szelet vajas pirítóst. Amikor végzett, folytatta a kihallgatást. — 
Poul Kirke irodájában találtam egy rajzot, amely a Sande szigetén lévő 
katonai létesítményt ábrázolja. Ha nem hal meg, ezt a rajzot eljutatta volna 
az angolokhoz. 

— Lehet, hogy erre nagyon egyszerű magyarázatot tudna adni, csak egy 
vaktában lövöldöző idióta megölte. 

— Te készítetted azt a rajzot? 

— Én ugyan nem. 

- — Négy napja a  sandei  támaszponton hajnalban egy 
illetéktelen behatolót észleltek a kutyák, és az őrök látták, amint 
fényképezőgéppel a kezében a dűnéken át apád temploma felé szalad. — 
Peter figyelte Arne arcát. — Te voltál az? 

— Nem. 

-— A szüleid házát átkutatták a rendőrök — folytatta Peter 
ingerült hangon. — Az egyik hálószobában alvó fiatalembert találtak, de a 
tiszteletes azt mondta nekik, hogy az illető a saját fia. Tehát te voltál az? 

— Nem. Én utoljára pünkösdkor jártam otthon. 

— Tegnap reggel egy fiatalember kopogott be Jens Toksvig házába. Egy 
rendőr nyitott neki ajtót. A fiú úgy tett, mintha eltévesztette volna a címet, 
valami orvos után érdeklődött, és az emberünk sajnos elhitte. Az öcséd járt 
ott? 


— Biztos vagyok benne, hogy nem ő volt — felelte Arne, de rémület ült 
ki az arcára. 

— Harald át akart adni neked valamit... Talán fotókat a sandei katonai 
létesítményről. 

— Nem. 

— Estefelé egy Hilde nevű nő hívta telefonon Jens Toksvig házát. Nem 
lehet, hogy a menyasszonyod, Hermia Mount volt az? 

— Ő Angliában van. 

- — Tévedsz. , A svéd hatóságok  szermt tíz napja 
repülőgéppel Stockholmba érkezett, és azóta nem hagyta el az országot. 

— Erről semmit sem tudok — felelte. — Több mint egy éve nem kaptam 
hírt felőle. 

Ha ez igaz lett volna, Arnét biztosan felzaklatta volna, hogy a 
menyasszonya Svédországban van, és talán Dániába is átjött, okoskodott 
Peter. 

Tilde kitöltött egy bögre teát, és anélkül, hogy Petert megkérdezte 
volna, odanyújtotta Arnénak. Peter nem szólt rá; mindez előre megbeszélt 
forgatókönyv szerint zajlott. Arne mohón felhajtotta a forró italt. 

Tilde szelid hangon így szólt: — Nyakig van a pácban, Arne. 
Belekeverte a szüleit, a menyasszonyát és az öccsét is. Harald nagy bajba 
került. A végén még felakasztják kémkedésért, és maga lesz az oka. De 
köthetünk alkut. Mindent elmond, és cserébe maga meg az öccse megússza 
a halálbüntetést. Nem kell beérnie az én ígéretemmel. Braun tábornok 
perceken belül megérkezik, és személyesen ad rá garanciát. De előbb árulja 
el nekünk, hol van Harald. 

— Menxjen a pokolba — szólt Arne csendesen. 

Peter talpra ugrott. — Te jutsz oda! — ordította. — Még mindig nem 
fogod fel, mi történik veled? 

Tilde felállt, és halkan kiment. 

— Ha nem beszélsz, átadunk a Gestapónak — folytatta Peter dühösen. — 
Ők nem fognak teával kínálni és udvariasan kérdezgetni. Kitépik a 
körmödet, égő gyufát tesznek a talpad alá, meztelenre vetköztetnek, és 
kalapáccsal törik össze a csontjaidat. Könyörögsz majd nekik, hogy 
hagyjanak meghalni de nem hagynak, amíg ki nem pakoltál. Márpedig 
kipakolsz. Mert végül mindenkinek megered a nyelve. 

Arne holtsápadtan csak annyit mondott: — Tudom. 

Petert zavarba hozta az a tartás, amely látszólag a félelemnél is erősebb 
volt Arnéban. 


Nyilt az ajtó, és Braun tábornok lépett be. — Ezt az ember kell 
Németországba szállítani? 

Arne a sebesülése ellenére villámgyorsan mozdult. 

Peter nem őt nézte, hanem Braunt, és csak homályosan érzékelte, ami 
történt. Arne odakapott a tálcához, a teáskanna repült a levegőben, és 
halántékon találta Petert. Míg ő az arcára loccsant teát törölte ki a 
szeméből, Arne nekirontott Braunnak, és ledöntötte a lábáról. Kirántotta a 
tábornok fegyverét, és Peterre fogta. 

Flemming megdermedt. Vajon Braun töltve hordja?, latolgatta 
magában. 

Tilde jött be a nyitott ajtón. — Mi a... ? 

— Ne mozduljon! — parancsolt rá Arne. 

Peter azon töprengett, mennyire ismerheti Arne a kézifegyvereket. 
Katonatiszt ugyan, de a légierőnél nem gyakorolják a lövészetet. Arne 
abban a pillanatban kibiztosította a Lugert. 

Az ajtó még mindig nyitva volt, és Peter látta a két egyenruhás rendőrt, 
akik idevezették Arnét a cellájából. 

A négy rendőr közül egyiknél sem volt pisztoly. A szabályzat szigorúan 
tiltotta, hogy fegyveresen lépjenek be a zárkákba. Most mindannyian ki 
voltak szolgáltatva Arnénak. 

Peter így szólt: — Nem tudsz megszökni Kint tucatjával állnak a 
fegyveres rendőrök. 

— Tudom — mondta Arne. 

Peter előtt egyszeriben megvilágosodott, mi fog történni. Arne fél, hogy 
elárulja a barátait — talán az öccsét is —, és egyetlen biztosítéka van, hogy ez 
ne történhessen meg: a halál. Peter azonban ki akarta szedni Arnéból a 
titkait. Nem hagyhatta, hogy a halálba meneküljön. 

Arne ráfogta a pisztolyt, Peter mégis meglódult felé. 

Ame nem bőtte le, hanem a fegyver csövét saját nyakának szegezte. A 
pisztoly eldördült. 

Peter kiütötte a kezéből, de már későn. Arne fejéből ömlött a vér. A 
következő pillanatban teste tompa puffanással a földre zuhant, és többé nem 
mozdult. 


Nyolc 


AMINT HARALD FELÉBREDT, tudta, hogy valami csodálatos történt, de 
először nem jutott eszébe, mi is volt az. A templom oltárfülkéjének 
párkányzatán feküdt a Karentől kapott plédbe takarózva, mellkasán az 
összegömbölyödött Pine Toppal. Hirtelen bevillant az emlék: Karen 
felajánlotta, hogy elrepíti őt a Hornet Mothszal Angliába. 

Fennállt a veszély, hogy ha a dolog kitudódik, mindkettőjüket 
letartóztatják, és halálra ítélik. Harald ennek ellenére boldog volt, hogy 
órákat tölthet majd kettesben Karennel. Tudta, hogy a lány elérhetetlen a 
számára. De még ha soha nem jut is el odáig, hogy megcsókolja, akkor is 
nagyszerű lesz vele. Persze az egész terv azon áll vagy bukik, hogy meg 
tudja-e javítani a Hornetet. Felkelt, megmosdott a falikútnál, felöltözött, és 
nekifogott megvizsgálni a repülőgépet. 

Ekkor betoppant Karen. — Nem tudom, rendbe hozható-e ez a vacak 
— mondta a lány —, de a magam részéről kétlem. 

— Meglátjuk. — Harald mérnöki szemmel tanulmányozni kezdte a gépet. 
— Azt hiszem, a szárnyakat helyre tudom tenni — jegyezte meg a csuklós 
rögzítéseket nézve. 

— Az könnyű. Néhány perc az egész. — Karen megérintette a felé eső 
szárnyat. — A vászon viszont eléggé megviselt. 

— Csak kisebb szakadások vannak rajta — mondta Harald. — Számít ez 
valamit? 

— Igen. Befolyásolja a levegő áramlását a szárnyak fölött. 

— Akkor megfoltozzuk. Engem inkább a futómű aggaszt. 

Harald letérdelt, és közelebbről is szemügyre vette a sérült szerkezetet. 
A tömör acél féltengely villás elágazással illeszkedett egy V alakú 
merevítőrúdhoz. Ennek a rúdnak mindkét szára meggörbült, és beroggyant. 

— Az én hibámból történt — mondta Karen. — Oldalszélben szálltam le, 
és a szárnyvég a talajhoz csapódott. 

— Nem féltél? 

— Nem, csak szégyelltem magam. 

— Miért nem hoztátok rendbe? 


— Mert nincs hozzá felszerelésünk. — A munkapad és a szerszámos pok 
felé intett. — Hegesztőpisztoly kellene. Egy idő után apának egyébként is 
lankadt az érdeklődése, igy aztán maradt, ahogy volt. 

Harald a farokhoz ment, és megszemlélte a szárnyat. — Nem látom, 
hogy törött volna — mondta. — Nézzük, mi van még. — Odaballagott az 
orrhoz, és a motorburkolatot kinyitva megvizsgálta a motort. 

— Négyhengeres, soros elrendezésű — mondta Karén. — A forgattyús 
tengely fölül van, hogy a légcsavar magasabban legyen. 

Haraldot meglepte Karen szakértelme. Még sohasem találkozott olyan 
lánnyal, aki tudta volna, mi az a forgattyús tengely. 

Átment a túloldalra, lecsavarta a tanksapkát, és kihúzta a szintjelző 
pálcát. — Jónak néz ki— mondta. — Lássuk, elindul-e. 

— Ülj be, én majd megforgatom a propellert. 

— Nem merült le a telep ennyi év alatt? 

— Nincs benne telep. Két gyújtómágnessel működik, amelyeket a 
motor mozgat. Megmutatom, mit csinálj. 

Amint Karen kinyitotta a pilótafülke ajtaját, felsikoltott, és belevetette 
magát Harald karjába. — Jól vagy? — kérdezte a fiú. — Mi történt? 

— Egerek. 

Ezúttal Harald nyitotta ki az ajtót, és betette a macskát a fülkébe. 

Pine Top felugrott az ülésre, észrevett egy kisegeret, és azonnal 
lecsapott rá. 

A poggyásztartóban Harald talált két kis kézikönyvet, az egyik 
magához a Hornet Mothhoz tartozott, a másik a Gipsy Major motorhoz, 
amellyel a gépet szerelték. Boldogan mutatta Karennek. 

— De mi lesz az egerekkel? Ez olyan kegyetlen! 

— Csak egerekről van szó, Karen — mondta Harald. 

— Ti ostoba mérnökök mindig csak a dolgok működésével 
foglalkoztok, az emberek érzéseivel soha. 

Haraldnak ez fájt. — Nem igaz. 

— De igaz — mondta Karen, azzal elviharzott. 

Harald leforrázva állt ott. Most, hogy Karen nem volt vele, 
elkedvetlenedett. Miért nem tudja kezelni ezt a lányt? Barátságos vele, a 
legjobb oldalát mutatja, mindent megtesz, hogy a kedvében járjon, de 
egyszerűen nem képes rájönni, mit akarhat Karen. 

Harald odaállt a gép elé, és megfogta a légcsavar egyik lapátját. 
Rántott rajta egyet. Éleset kattant, aztán megállt. Megint megrántotta, megint 


kattant. Harmadszorra teljes erejéből nekiveselkedett, remélve, hogy a 
motor beindul, de hiába. 

Bejött Karen. — Nem indul? — kérdezte. 

Harald meglepetten nézett rá. Arra számított, hogy ma már nem látja 
viszont. — Ezt még korai kjelenteni. Csak most kezdtem. 

Karen bűnbánó arcot vágott. — Ne haragudj, hogy faképnél hagytalak. 

— Semmi baj. 

— Nem lep meg, hogy a motor nem akar beindulni — mondta Karen. — 
Legalább három éve nem volt megpörgetve. 

— Lehet, hogy a tankban lecsapódott a pára. De talán ki 
tudjuk szivattyúzni a vizet az üzemanyag alól. 

Harald a kézikönyvből megtudta, hogy a törzs alsó részén van egy lap, 
amelyet leszerelve hozzá lehet férni az üzemanyag-leeresztő csavarhoz. 
Hanyatt fekve becsúszott a gép alá, hogy levegye a panelt. 

Amikor eltávolította a lapot, Karen odanyújtott egy villáskulcsot. 
Lassan forgatta a csavart, de amikor az meglazult, hideg folyadék spriccelt a 
kezére. Gyorsan kirántotta a kezét, de nemcsak az ujjait horzsolta le, hanem 
nagy bosszúságára a csavart is elejtette. A leeresztőn keresztül dőlt az 
üzemanyag. 

Harald szitkozódott. — Most már üzemanyagunk sincs — mondta 
keserűen. 

— Átszívathatunk valamennyit a Rolls- Royce-ból — javasolta Karen. 

— Az nem repülőgépbenzin. 

— A Hornet Moth közönséges motorbenzinnel működik. 

— Tényleg? Nem is tudtam. — Haraldnak felderült a kedve. Miután 
megtalálta a leeresztőcsavart, kerített egy tölcsért meg egy tiszta vödröt. 
Karen közben harapófogóval levágott egy darabot a locsolócsőből 
Lehúzták a Rolls-Royce-ról a ponyvát. 

— Hagyd, majd én — ajánlkozott Harald. 

— Nem hárította el Karen —, most rajtam a Sor. 

Amikor a benzin a szájába ért, fintorogva és köpködve gyorsan a 
vödör fölé tartotta a cső végét. Harald nézte, milyen groteszk képet vág. 
K idüllesztett szemmel is ugyanolyan szép volt. Karen elkapta a tekintetét, és 
megkérdezte: — Mit bámulsz? 

Harald nevetve válaszolt: — Természetesen téged... Olyan helyes vagy, 
amikor köpködsz. — Nyomban ráébredt, hogy többet árult el az érzéseiből, 
mint amennyit akart, de Karen csak kuncogott. 


K iürítették a kocsi tankját. Harald becslése szerint három liter benzin 
lehetett a vödörben, bőven elég ahhoz, hogy kipróbálják a motort. Odavitte 
a vödröt a Horet Mothhoz. Karen tartotta a tölcsért, míg az utolsó cseppet 
Is bele nem öntötték a tartályba. 

— Nem tudom, hol szerzünk benzint — mondta Karen. 

— Mennyrre lesz szükségünk? 

— A tank százhatvan literes. De van egy másik probléma is. A Hornet 
Moth egy feltöltéssel optimális viszonyok mellett ezer kilométert képes 
megtenni. 

— Nagyjából ennyi a távolság a Brit-szigetekig. 

— Vagyis ha erős ellenszelet kapunk, ami igen valószínű. . . 

- Akkor az Északi-tengerben landolunk — fejezte be a 
mondatot Harald. — De még a motort sem indítottuk be. 

Karen addig nyomkodta a befecskendezőt, míg a benzin a padlóra nem 
csurgott, majd így szólt:— Add rá a gyújtást! 

Harald bekapcsolta a gyújtómágneseket. 

Karen rácsimpaszkodott a propellerre, és megrántotta. Megint 
hallatszott az éles kattanás. — Hallottad? — kérdezte. — Ebből lehet tudni, 
hogy működik. — Másodszor, majd harmadszor is meglendítette a 
légcsavart, végül minden erejét beleadva egy utolsót rántott rajta, és 
hátralépett. 

A motor nagyot morrant, aztán elhallgatott. 

Harald ujjongott. 

— Minek örülsz ennyire? — csodálkozott Karen. 

— Nem lehet nagy baja. Próbáld újra. 

Karen elforgatta a propellert, de megint nem történt semmi. 

Harald mindent lekapcsolt. — Kap üzemanyagot, úgyhogy alighanem a 
gyújtással van baj. Kellene néhány szerszám. 

— Van itt egy készlet. — Karen benyúlt a fülkébe, és kiemelt 
egy vászontáskát. 

Harald kivett belőle egy  gyertyakuksot, és  végigvizsgálta a 
gyújtógyertyákat. Miután ezzel végzett, levette a  megszakítókról 
a bakelitfedelet, és ellenőrizte, nincs-e érintkezési hiba. 

— Ami hozzáférhető, az rendben van — mondta. — Ha most sem indul el, 
nagy bajban vagyunk. 

Karen megint befecskendezte az üzemanyagot, és háromszor elforgatta 
a propellert. Harald kinyitotta a pilótafülke ajtaját, és bekapcsolta a 
gyújtást. Karen nekiveselkedett az utolsó berántásnak. 


A motor dübörögve beindult. 

Harald örömyjjongásban tört ki, de a fülsiketítő motorzajban alig 
hallotta saját hangját. 

Karen odalépett hozzá, Harald túláradó örömében megölelte. — 
Megcsináltuk! — kurjantotta. Karen is átölelte, ám mielőtt Harald 
belefeledkezhetett volna a gyönyörűséges pillanatba, a lány rákiáltott: — 
Állítsd le, mielőtt meghallja valaki! 

Harald tüstént kijózanodott. Ez most nem játék: azért akarják 
megjavítani a gépet, hogy végrehajthassanak egy veszélyes, titkos feladatot. 
Kikapcsolta a gyújtómágneseket. A motor leállt. 

Amikor a zaj elhalt, azt hitték, csönd támad körülöttük, de kintről 
furcsa hangok hallatszottak. 

Harald felállt egy ládára, és kinézett a magas ablakon. Karen ss fellépett 
mellé. 

A fasorban harminc német katona vonult a kastély felé. 

Harald először azt hitte, érte jöttek, de nyomban utána észrevette, hogy 
legtöbbjük nem visel fegyvert. Tábori felszereléssel megrakott súlyos 
társzekeret kísértek, amelyet négy ló vontatott. 

— Mi a fene történik itt? — kérdezte rémülten Harald. 

— Nem tudom - felelte Karén. — Megyek, és kiderítem. 


HERMIA életének több évét töltötte Dániában, mint Angliában, most 
azonban úgy érezte, hogy idegen országban jár. Szinte lapulva sietett végig 
olyan utcákon, ahol annak idején ártatlan gyerekként szaladgált. Elcsigázta 
az éjszakai hajóút, és betegre aggódta magát Arne miatt. 

Jens Toksvig lakcímén, az alacsony sorházakból álló Sankt Pauls Gade 
53-as számú házában senkit sem talált. Bekopogott a szomszédos házba. 
Idős asszony nyitott ajtót, aki Hermia kis bőröndjét meglátva nyomban 
kijelentette: — Házalóktól nem veszek semmtt. 

Hermia elmosolyodott. — Lakást keresek, és azt mondták, az 53-as 
szám esetleg kiadó. 

A szomszéd mindjárt más szemmel nézett rá. — Vagy úgy —mondta 
érdeklődve. — Szóval ideköltözne? 

— Igen. Most házasodunk össze a vőlegényemmel. 

— Nahát, örülök, hogy rendes család fog itt lakni. Tudja, kik voltak az 
előző lakók? Kommunista kémek! 

— Ne mondja. 


— Múlt szerdán tartóztatták le őket. Még lövöldöztek is a járdán. Egy 
civil ruhás nyomozó lepuffantotta az egyik kommunistát. Nem tudom, 
melyiküket, mert én magam nem láttam, de Eriksenné a sarki boltból azt 
mondja, nem Toksvig úr volt az. 

Hermiának elakadt a lélegzete. Annyira félt a választól, hogy alig bírta 
kinyögni: — És meghalt? 

— Eriksenné szerint csak lábon lőtték. Amikor a mentősök hordágyra 
tették, ordított fájdalmában. 

Hermia szédült, nem kapott levegőt. — Most mennem kell —mondta. — 
Micsoda szörnyű eset. — Megfordult, és elindult. 

— Azt hiszem, rövidesen újra kiadó lesz a ház. 

Hermia csak ment, találomra fordulva be a sarkokon. Meg kell 
tudnom, mi történt Arnéval, mormolta maga elé. De először is szállást 
kell találnom éjszakára. 

Egy part közeli olcsó szállóban vett ki szobát. Majdnem egész éjszaka 
ébren feküdt az ágyában, azon rágódva, vajon Arne volt-e az, akit lelőttek a 
Sankt Pauls Gadéban. K itől érdeklődhetne felőle? 

Hajnaltájban jutott eszébe, hogy ki az, aki szinte bizonyosan értesült 
Arne letartóztatásáról: a parancsnoka. 

Alighogy megvirradt, Hermia kiment a pályaudvarra, és felszállt az első, 
Vodalba induló vonatra. A bázison a parancsnoki épülethez ment, és a 
repülőtér parancsnokát kereste. — Csak annyit mondjon neki, hogy Arne 
Olufen egyik barátja vagyok. 

Nagy kockázatot vállalt. Találkozott már Renthe repülő őmaggyal, de 
sejtelme sem volt a politikai nézeteiről. Ugyanakkor Hermia tudta, hogy 
Renthe kedveli Arnét, és remélte, hogy az őrnagy lojálisán fog viselkedni. 

Azonnal bebocsátották, és Renthe megismerte. — Maga Arne 
menyasszonya! — üdvözölte. — Azt hittem, Angliában van. — Gyorsan az 
ajtóhoz lépett, és becsukta. Ez jó jel, gondolta Hermia. 

— Próbálom kideríteni, hol van Arne. Talán bajba került. 

— Rosszabb a helyzet — mondta Renthe. — Kérem, üljön le. 

Hermia leült. — Mi történt? 

— Múlt szerdán letartóztatta a rendőrség. Menekülés közben lábon 
lőtték. 

— És hogy van? 

Renthe habozott. Aztán halkabban azt mondta: — Borzasztóan 
sajnálom, de Arne meghalt. 


Hermia keservesen feljajdult. A szíve mélyén tudta, hogy ez is egy 
lehetőség, de annyira rettegett tőle, hogy gondolni sem mert rá. 

— Halálra kínozták? 

— Meg akarta őrizni a titkát, ezért öngyilkos lett. 

Renthe alakja elmosódott; Hermia rájött, hogy a szeméből patakzó 
könnyektől látja ilyen homályosan. 

— Fel kell hívnom Arne szüleit — mondta Renthe. 

Rájuk gondolva Hermiát elöntötte az együttérzés. Micsoda csapás ez 
nekik. — Irgalmatlanul nehéz ilyen hírt közölni — mondta. 

— Hát igen. Az elsőszülött fiuk. 

Ez Hermia eszébe juttatta Arne testvéröccsét, Haraldot. Arne azt 
mondta, majd Haralddal megbeszél; hogyan lehet bejutni Sandén a 
támaszpontra. Vajon mennyit tud Harald az akcióról?, töprengett. 

— Mit mondott még a rendőrség? — kérdezte Renthétől. — Találtak nála 
valami bizonyítékot, például fényképeket? 

Renthe kimérten válaszolt. — Kérem, ne feledje, Mount kisasszony, 
hogy katonatisztként hűségesküt tettem a királynak. Bármi legyen a 
személyes — véleményem, kötelességem jelentem, ha valamelyik 
beosztottammal szemben felmerül a kémkedés gyanúja. 

Hermia bólintott. Ez egyértelmű figyelmeztetés volt. — Nagyra becsülöm 
az őszinteségét, őrnagy úr. — Felállt. 

Renthe odalépett hozzá, és a vállára tette a kezét. — Fogadja őszinte 
részvétemet. 

— Köszönöm — mondta Hermia, és távozott. 

Amint kilépett az épületből, ismét szemébe tolultak a könnyek. 
Valahogy visszajutott a vasútállomásra. 

A feladatot, amelyért Poul és Arne az életét áldozta, még nem 
teljesítették. Kilenc nap van hátra a következő holdtöltéig, addigra fotókat 
kell szereznie a Sandén lévő radarberendezésről. De most már munkált 
benne a bosszúvágy is. És rájött, ki segíthet neki ebben. A saját 
biztonságával többé nem törődött. 

Harald talán tudja, visszatért-e a bátyja Sande szigetére, mielőtt a 
rendőrség a nyomára bukkant, és voltak-e nála fotók, mikor letartóztatták. 
Márpedig Haraldot nem lesz nehéz megtalálnia: a bátyja temetésére biztosan 
hazautazik. 


Kilenc 


A NÉMET HADSEREGNEK egymillió lova volt. A legtöbb hadosztályhoz 
állatorvosszázad is tartozott, ennek a feladata volt ápolni a beteg és sérült 
állatokat, gondoskodni a takarmányról Ilyen századot szállásoltak el 
K rrstenslotban. 

Harald ennél nagyobb balszerencsét elképzelni sem tudott volna. 

A tisztek a kastélyba kvártélyozták be magukat, körülbelül száz katona 
pedig az egykori kolostor területén ütött tanyát. A kerengőt, közvetlenül a 
templom mellett, ahol Harald meghúzta magát, lókórház céljaira vették 
igénybe. 

Magát a templomot azonban nem sajátította ki a hadsereg. Ez 
Duchwitz úr közbenjárásának volt köszönhető, amire viszont Karen beszélte 
rá az apját. Duchwitz úr meggyőzte a német parancsnokot, Kleiss 
századost, hogy a templomban az ott tárolt limlomok miatt amúgy sincs sok 
szabad hely, mire Kleiss beleegyezett, hogy zárva tartsák. 

A Hornet Moth megjavítása önmagában is elég nehéz volt, ráadásul 
Haraldnak most mindent a katonák orra előtt kellett csinálnia. 

Éppen azon munkálkodott, hogy kicsavarja a meggörbült villás tengelyt 
tartó anyákat. Leszereli a sérült részt, eloson vele a katonák mellett, és 
Nielsen gazda műhelyébe viszi. Munka közben időről időre felpillantott az 
ablakokra. De senki sem járt arra, és néhány perc múlva Haraldnak ott volt 
a kezében a V alakú merevítőrúd. 

Egy ládára állva kikukucskált az ablakon. Senki sem volt a közelben. 
Harald kidugta a merevítőrudat az ablakon, leejtette a földre, majd maga is 
kimászott. 

A gesztenyefákon túl látta a kastély előtti pázsitot. Négy katonai sátor 
állt ott és számtalan jármű. Harald felkapta a rudat, és besietett vele a fák 
közé. Ahogy a templom sarkához ért, megpillantotta K leiss századost. 

A százados, nagydarab, agresszív külsejű ember, éppen egy 
örmesternek magyarázott valamit. Mindketten megfordultak, és Haraldra 
néztek. 

Haraldnak remegni kezdett a gyomra. Legszívesebben visszafordult 
volna, de rájött, hogy ezzel gyanút keltene. Nincs más hátra, blöffölnie kell. 

Kleiss németül szólította meg. — Ki maga? 

Harald nyugalmat erőltetett magára. — Harald Olufsen vagyok. 


— És mi az a kezében? 

— Ez egy... aratógép alkatrésze. 

Kleiss elvette tőle a merevítőrudat. Harald bízott benne, hogy nem jön 
rá, mi is az valójában. Végül a százados azt mondta: — Jól van, vigye. 

Harald bement az erdőbe. Amikor eltünt szem elől, megállt, és nekidőlt 
egy fatörzsnek. Ez bizony meleg helyzet volt, futott át az agyán. 

Összeszedte magát, és továbbindult. A farmhoz közeledve azon 
tanakodott, vajon mennyire lesz mérges az öreg Nielsen, amiért egynapi 
munka után otthagyta. 

A gazdát a tanyaudvaron találta, bőszen meredt egy traktorra, 
amelynek moteljából dőlt a gőz. Barátságtalanul végigmérte Haraldot. — Mit 
akar, maga lógós? 

— Ne haragudjon, amiért eltűntem — mondta Harald. — Váratlanul haza 
kellett mennem a szüleimhez. 

— Nekem arra nem telik, hogy megbízhatatlan munkaerőt fizessek. 

— Nem kérek fizetséget. 

— Akkor meg mit akar? 

— Szeretném használni a műhelyét, meg kellene javítanom egy alkatrészt 
a motorombhoz. 

— Na jó, nem bánom — kerekedett felül a gazdában a fösvénység —, ha 
előbb megjavítja ezt a traktort. 

Harald nem akarta a Hornet Moth javítása helyett Nielsen traktorára 
pazarolni az idejét, de azért ráállt az alkura. 

Nielsen otthagyta, Harald pedig nekiállt megbütykölni a hűtőt. Mikor 
végre elkészült vele, bement a műhelybe. 

Vékony acéllemezt keresett, amivel megerősítheti a merevítőrudat az 
elgörbült részeknél. A falon volt négy fémpok. A legfelsőről Harald mindent 
átrámolt az alsó háromra, majd leemelte a helyéről. Vasfűrésszel levágott 
belőle négy csíkot, ezeket egyesével kikalapálta, hogy körbefogják a rudat, 
végül odahegesztette őket. 

Szemügyre vette az eredményt. — Elég ronda, de megteszi — értékelte 
fennhangon. 

Ahogy az erdőn át a kastély felé tartott, már messziről hallotta a tábor 
lármáját. Kora este a katonák visszatértek szálláshelyükre. 

Hátulról közelítette meg a kolostort, onnan pedig a templom oldalához 
óvakodott. Talált egy rönköt, az ablak alá gurította, ráállt, és benézett. 
Átdugta a merevítőrudat az ablakon, majd bemászott. 

— Helló! — szólt egy hang. 


Haraldnak kihagyott a szívverése, aztán megpillantotta Karent, aki a 
sérült végű szárnynál dolgozott. 

— Azt hittem, ez a hely üres — mondta a hang németül. 

Harald megfordult. Fiatal közkatona kukucskált be az ablakon. 

Harald rémülten meredt rá, átkozva balszerencséjét. — Raktárnak 
használják. 

A katona átmászott az ablakpárkányon, és leugrott a földre. — Leo 
vagyok — mutatkozott be. 

Harald mosolyt erőltetett az arcára. — Én meg Harald. 

Lopva a repülőgép felé sandított. Karen eltűnt. A katona inkább 
kíváncsinak látszott, mintsem gyanakvónak. A repülőgéptörzset azonban 
nem takarta semmi. Vajon észreveszi-e Leo? 

Szerencsére a katonát jobban érdekelte a Rolls- Royce. — Szép kocsi — 
mondta. — A tiéd? 

— Sajnos, nem — felelte Harald. — A motor az enyém. — Felemelte a 
Hornet Moth merevítőrúdját. — Ez az oldalkocsihoz van. Próbálom rendbe 
hozni. 

— Segítenék, de csak a lovakhoz értek. — Éles sípszó hallatszott. 

— Vacsoraidő — kapta fel a fejét Leo. — Remélem, még találkozunk. 

— Felállt a ládára, felhúzódzkodott, és kibújt az ablakon. 

Karen előlépett a Hornet Moth mögül. Még látszott rajta az ijedelem. — 
Ez sem sokon múlt. 

— Csak beszélgetni akart. 

— Az ég óvjon minket a barátságos németektől — jegyezte meg a lány 
mosolyogva. 

Haraldot mindig elbűvölte a mosolya. Karen a repülőgép szárnya felé 
fordult. — Vászonfoltokat ragasztok a sérült részekre magyarázta. — Aztán 
majd rámegyek festékkel. 

— Honnan szereztél anyagot, ragasztót meg festéket? 

— A színházból. Szépen néztem az egyik díszletesre. 

— Jól tetted. — Harald féltékeny lett a díszletesre. — Amúgy mit csinálsz 
a színházban egész nap? — kérdezte. 

— A Les Syiphides főszerepét tanulom be. 

— Lesz olyan előadás, amikor te táncolod? 

— Kettős szereposztás van, úgyhogy csak akkor kellene beugranom, ha 
mindkét táncos megbetegedne. — Az órájára pillantott. — Ott kell lennem a 
vacsoraasztalnál, de amint lehet, visszajövök. — Kezet mosott a falikútnál. 


Harald mindig bánkódott, amikor a lány elment. Legszívesebben vele 
lett volna egész nap. Úgy vélte, ez az érzés ösztökéli az embereket rá, hogy 
megházasodjanak. Elvenné Karent feleségül? Megpróbálta elképzelni 
kettőjüket tízévi házasság után, amint unottan kerülgetik egymást, de sehogy 
sem sikerült. Karent sohasem lehet megunni. 

A lány megtörölte a kezét. — Min gondolkozol ilyen elmélyülten? 

Harald érezte, hogy elpirul, — Azon tűnődöm, vajon mit tartogat 
számunkra a jövő. 

Karen mélyen a szemébe nézett. — Hosszú repülőutat az Északi-tenger 
fölött. Úgyhogy alapos munkát kell végeznünk, ha azt akarjuk, hogy ez a 
vén sárkány végig kitartson. — Azzal az ablakhoz ment, felhúzódzkodott a 
párkányra, majd eltűnt a fiú szeme elől 

Harald nekilátott visszaszerelni a Hornet Mothra a merevítőrudat. 
Letérdelt a kerék mellé, helyére illesztette a rudat, betette a csavarokat, és 
az utolsó anyát húzta meg, amikor visszajött Karen, hamarabb, mint 
gondolta. 

Örömében szélesen elmosolyodott, aztán észrevette, hogy Karen arca 
gondterhelt, és megkérdezte: — Mi történt? 

— Édesanyád telefonált. 

Harald bosszús lett. — És kivel beszélt? 

— Apámmal. Ő azt mondta, hogy nem vagy itt, és anyád, gondolom, 
elhitte. De van egy rossz hírem. Arne. . . 

Haraldnak lelkiismeret- furdalása támadt: az utóbbi néhány napban nem 
sokat gondolt börtönben sínylődő bátyjára. — Mi van vele? 

— Arne... meghalt. 

Harald nem hitt a fülének. — Meghalt? Az hogy lehetséges? 

— A rendőrség szerint önkezével vetett véget az életének. 

— Öngyilkos lett? De miért tette volna? 

— Hogy ne vallathassa ki a Gestapo, legalábbis Arne parancsnoka ezt 
mondta édesanyádnak. 

— A Gestapo... — Harald rögtön felfogta, miről van szó. — Félt, hogy a 
kínvallatás megtöri Azért végzett magával, hogy engem mentsen. — 
Megragadta a lány vállát. — Igazam van, ugye? — kiáltotta. — Értem tette! 

— Azt hiszem, igen — suttogta Karen. 

Harald egész testét rázta a zokogás. — Istenem... — mondta, arcát a 
kezébe temetve. — Ez iszonyatos. 

Karen átölelte, és gyengéden a vállához húzta Harald fejét. 

— Szegény Arne — szólt Harald elfúló hangon. 


— Annyira sajnálom — nyugtatgatta Karen. 


A POLITIGAARDEN közepén tágas, kerek, napfényes udvar nyílt. Árkádsor 
vette körül, amelynek klasszikus kettős oszlopai tökéletes mintát alkottak. 
Peter Flemming és Tilde Jespersen az árkádsor alatt állva cigarettázott. Tilde 
ujjatlan blúza fedetlenül hagyta karjának sima bőrét. — A Gestapo befejezte 
Jens Toksvig kihallgatását — közölte Peter. — Mindent kiszedtek belőle. Az 
Éjjeliőrök nevű hálózat tagjaként értesüléseket juttatott el Poul Kirkéhez, 
és bújtatta Arne Olufsent. Elmondása szerint Arne öccse, Harald 
azt tervezte, hogy belopózik a sandei katonai támaszpontra, és lefényképez 
egy bizonyos berendezést. Arnne Jens házában várta, hogy az öccse átadja 
neki a filmet. Jens azt is elmondta, hogy az akciót Arne menyasszonya 
tervelte ki, aki az angol katonai hírszerzésnek dolgozik. 

Tilde szippantott a cigarettájából. — Arne azért ölte meg magát, hogy 
fedezzen valakit — mondta. — Feltehetőleg azt, akinél a film van. 

— Szerintem az öccsénél, Haraldnál van. EI kell beszélgetnünk vele. 

— Hol lehet most? 

— Gondolom, Sandén, a paplakban. Egy óra múlva indulok 
oda vonattal. Szeretném, ha velem jönne. 

Tilde halványkék szeme felcsillant. — Persze, megyek, ha szüksége van 
a segítségemre. 

— És szeretném, ha megismerkedne a szüleimmel. 

— Hol fogok lakni? 

— Ismerek egy elfogadható hotelt Morlundéban. — Az apja szállodája 
nem jöhetett szóba. Ha Tilde ott lakik, arról egész Sande tudomást szerez. 

Tilde kicsit elbizonytalanodott. — Na és Inge? 

— Gondoskodtam róla. Ápolónő lesz mellette. 

— Értem. — Elnézett az udvar felé, mint aki még mindig gondolkodik 
valamin. 

— Nemakar egy kis időt kettesben tölteni velem? — kérdezte Peter. 

Tilde elmosolyodott. — Dehogynem. Máris megyek, és becsomagolok. 


PETER ÉS TILDE a reggeli első kompra szállt fel Morlundéban. Egy rendőr és 
egy német katona igazoltatta őket. Peter sejtette, hogy ez nemrég bevezetett 
biztonsági intézkedés a németek részéről. Felmutatta rendőrigazolványát, és 
megkérte a párost, hogy írják fel mindazoknak a nevét, akik a következő 
néhány napban a szigetre érkeznek. Érdekes lesz majd átnézni, kik jöttek el 
Ame temetésére. 


A szigeti mólónál beültek a szálloda bricskájába, és a papiakhoz 
hajtattak. Odaérkezve Peter észrevette, hogy a kis templom ajtaja nyitva áll. 
Bentről zeneszó hallatszott. Kiszálltak a homokfutóból, és beléptek a 
templomba. A terem túlsó végében a lelkipásztor lassú zsoltárt játszott. 

— Tiszteletes! — szólt Peter emelt hangon. 

A lelkipásztor befejezte, végül hátrafordult. 

— Peter — mondta egykedvűen. 

— Haraldot keresem. 

— Nem tudom, hol van. Eredj a dolgodra. 

— A nagyobbik fia öngyilkos lett, mert kémkedett — mondta Peter. Tilde 
megdöbbent, hogy kollégája ilyen kegyetlenül bánik az öreggel. — A 
kisebbik fia ugyanebben a bűnben vétkes. 

Á tiszteletes arckifejezése fájdalomról árulkodott. — Mondtam, hogy 
nem tudom, hol van Harald — közölte fásultan. — Van még kérdésed? 

— Mit rejteget? 

A tiszteletes sóhajtott. — A gyülekezetemhez tartozol, és ha lelki 
vigaszért fordulsz hozzám, nem utasítalak vissza. De más okból nem vagyok 
hajlandó szóba állni veled. Takarodj a házamból! 

Peter nem akart engedelmeskedni, de tudta, hogy ezt a játszmát 
elvesztette. Várt egy percet, aztán kivezette Tildét a szabadba. — Mondtam, 
hogy kemény fából faragták az öreget — jegyezte meg. 

Tildén látszott a megrendültség. — Azt hiszem, nagyon szenved. 

— Efelől semmi kétség. De vajon az igazat mondta-e? 

— Harald nyilván bujkál, ami szinte bizonyossá teszi, hogy nála van a 
film. 

— Vagyis meg kell találnunk. Fogjuk vallatóra az anyját. 

A házhoz mentek. Peter megkocogtatta a konyhaajtó üvegét, és 
válaszra sem várva belépett. Olufsenné az asztalnál ült, és lehajtott fejjel 
nézett maga elé. 

— Olufsenné? — szólalt meg Peter. 

Az asszony felnézett, és szenvtelenül így szólt: — Jó napot, Peter. 

A férfi úgy döntött, hogy ezúttal lágyabb hangot üt meg. — Sajnálom, 
ami Arnéval történt. 

Az asszony alig láthatóan biccentett. 

— Ő a barátom, Tilde. Munkatársak vagyunk. 

— Örvendek. 

Leültek az asztalhoz. — Mikor lesz a temetés? — kérdezte Peter. 

— Holnap. 


— Találkoztunk a tiszteletessel a templomban — mondta Peter. 

— Összetört a szíve. De a világnak nem mutatja. 

— Megértem. Biztosan Haraldot is nagyon feldúlta az eset. 

Az asszony rápillantott, aztán ismét lehajtotta a fejét. Peter ebből a kis 
szemvilanásból félelmet olvasott ki. — Haralddal nem beszéltünk — szólt 
halkan Olufsenné. — Nem tudjuk, hol van. 

Ha talán nem minden szava volt is hazugság, Peter határozottan érezte, 
hogy az asszony félre akarja vezetni őket. Ezen feldühödve ráripakodott: — 
Okosabban tenné, ha együttműködne velünk. 

Tilde csitítólag Peter karjára tette a kezét. — Olufsenné asszony — vette 
át a szót —, Arne ügye kapcsán Haralddal szemben is felmerült a 
bűnrészesség gyanúja. Ön azzal szolgálná a legjobban Harald érdekét, ha 
segítene nekünk megtalálni. 

— Nem tudom, hol van — ismételte meg az asszony. 

Peter megérezte a bizonytalanságot. Felállt, és közel hajolt Olufsenné 
arcához. — Láttam Arnét meghalni — mondta. — Láttam a fiát, amint pisztolyt 
szegez a torkának, és meghúzza a ravaszt. 

Az asszony szeme tágra nyílt az iszonyattól. Felzokogott. 

Tilde közbeszólt: — Peter, ezt ne. . . 

Peter ügyet sem vetett rá. — A nagyobbik fia bűnöző volt, kém, és 
erőszakos halált halt. Azt akarja, hogy Harald 15 így járjon? 

— Nem suttogta az asszony. — Nem. 

Kivágódott a konyhaajtó, és a tiszteletes lépett be. — Te mocsok! 

Peter felegyenesedett. — Jogom van kérdéseket feltenni. . . 

— Kifelé a házamból! 

— Menjünk, Peter — unszolta Tilde. 

— De előbb tudni akarom. . . 

— Takarodj! — mennydörögte a tiszteletes. Az asztalt megkerülve 
közeledett Peterhez. 

Peter visszahőkölt. Tudta, hogy nem volna szabad eltűrnie ezt a hangot, 
mégis az ajtó felé hátrált. 

A szálloda bricskája ott várakozott. — Apám házához — szólt Peter, 
mikor beültek. A kocsis a lovak közé csapott. 

Peter igyekezett elfelejteni az iménti megalázó jelenetet. — Haraldnak 
csak laknia kell valahol — mondta. 

— Nyilván. — Tilde kurta válaszából arra következtetett, hogy a nő 
neheztel rá a történtek miatt. 


- — Nincs a kollégiumban, nincs idehaza, — és rokonai 
sincsenek, leszámítva a hamburgi unokatestvérett. 

— Vagyis mi a következő lépés? 

— Azt hiszem, valamelyik barátjánál lehet. Nem így gondolja? 

— De, valószínű. 

Tilde nem nézett rá. Peter felsóhajtott. — Felhívja a Politigaardent. 
Conrad menjen el a Jansborg Skoléba. Szerezze meg Harald összes 
osztálytársának otthoni címét. Azután keressék fel őket, kérdezősködjenek 
utánuk. Szükség esetén kérjenek segítséget a helyi rendőrségtől. 

— Rendben. 

— Ha nem barátoknál vendégeskedik, a kémhálózat egyik tagjánál 
rejtőzhet. Itt maradunk a temetésig, és megnézzük, kik jönnek el. Valaki 
közülük biztosan tudja, hol rejtőzik a fiú. 

A bricska Axel Flemming házához közeledve lassított. — Ha nem bánja 
— szólalt meg Tilde —, inkább visszamennék a szállodába. 

A Flemming házaspár várta őket ebédre, de Peter látta, hogy Tildének 
nincs hozzá kedve. — Jól van. — Megütögette a kocsis vállát. — A 
kompkikötőhöz. 

Amikor a ló megállt a mólónál Tilde így szólt: — Azt hiszem, 
visszautazom Koppenhágába. Nem tetszett nekem, ami Olufsenéknél 
történt. 

— Kötelességünk volt, hogy megpróbáljuk kiszedni belőlük, mit tudnak. 

— Ez nem kötelesség dolga. 

— A kötelesség alól senki sem bújhat ki. 

A komp a mólónál állt. Tilde kiszállt a bricskából. — Ilyen az élet, Peter, 
csak ennyit mondhatok. 

— Maga nem szeretne olyan világban élni, ahol mindenki teljesíti a 
kötelességét? Ha minden bűn elnyerné méltó büntetését, kivétel nélkül, 
akkor a rendőrségnek sokkal kevesebb dolga lenne. 

— Tényleg ez a legfőbb vágya? 

— Igen. Mi rossz van ebben? 

Tilde bólogatott, de nem felelt a kérdésre. — Viszontlátásra, Peter. 

Ahogy elindult, Peter még utánakiáltott: — Mi rossz van ebben? — Tilde 
nem nézett hátra, csak ment a komp felé. 


TÍZ 


HARALD A kastély konyhájának ajtaja előtt állt a hajnali szürkületben. Fél 
négy volt. Egy üres, húszlíiteres marmonkannát tartott a kezében. A Hornet 
Moth üzemanyagtartályába százhatvan liter fért, vagyis nyolckannányi. Mivel 
legálisan nem lehetett benzinhez jutni, Haraldnak lopnia kellett. 

Halkan nyilt az ajtó, és Karen lépett ki rajta, nyomában öreg 
vizslájával, Thorral. Vastag, zöld pulóvert és régi, barna kordnadrágot viselt, 
de így is gyönyörű volt. 

Karen ragyogó mosollyal üdvözölte. — Jó reggelt. 

Nem fogta suttogóra a hangját. Harald figyelmeztetésül a szája elé 
emelte a mutatóujját: jobb, ha csöndben maradnak. Nem volt mit 
megbeszélniük, előző este mindent elterveztek. 

Haralddal az élen bementek az erdőbe. Amikor egy vonalba értek a 
katonák táborával óvatosan kikukucskáltak a bokrok között. A 
hadtápsátor előtt egyetlen ásítozó őr állt. 

Az állatorvosszázad az üzemanyagot egy kis tartálykocsiból vételezte, 
amely a sátraktól százméternyire állt, a kastélyhoz vezető fasor mellett. 
Harald már korábban megfigyelte, hogy kéziszivattyúval működik, nincs 
rajta zárszerkezet. 

Minden a várakozásának megfelelően alakult, Harald mégis habozott. 
Őrültség a katonák orra előtt benzint lopni, gondolta, de túlságosan 
sokat töprengeni is veszélyes. A félelem megbéníthatja az embert. Nem 
tétovázott tovább, Karent és a kutyát otthagyva elindult a tartálykocsi felé. 

Leakasztotta a csövet, és bedugta a marmonkannába. Gyorsan megtelt. 
Harald rácsavarta a kupakot, és visszasietett a fák közé. Karen ott maradt 
örködni, míg ő az erdőn átvágva a kolostorhoz ment. Előzőleg már 
kinyitotta a templom kapuját, hogy ki-be surranhasson rajta. Beletöltötte a 
benzint a repülőgép tankjába, aztán újra kiment. 

Miközben másodszor töltötte a kannát, a hadtápsátor előtt álló katona 
őrjáratra indult. 

Harald nem látta az őrt, de tudta, hogy valami baj van, mert Karen 
füttyentett. Felnézett, és látta, amint a lány előjön az erdőből Thorral. 
Letérdelt, hogy kilessen a tartálykocsi alatt. 

Karen akkor futott össze a járőrrel, amikor az még ötven méterre volt a 
tartálykocsitól. Elővette a cigarettáját. Az őr vett egy szálat az odakínált 


csomagból, és rágyújtott. 

Karen egy farönkre mutatott valamivel messzebb, majd elindult felé — a 
katona a nyomában. Úgy ült le, hogy a katonának, ha mellette akart ülni, 
hátat kellett fordítania a tartálykocsinak. 

Harald folytatta a szivattyúzást. Megtöltötte a kannát, és besietett az 
erdőbe. Mikor visszaért, Karen még ugyanott ült az őrrel. Vajon meddig 
tudja szóval tartani? 

A harmadik teli kannával is eljutott a templomig. A kézikönyv szerint a 
Hornet Moth egy feltöltéssel pontosan ezertizenegy kilométert képes 
megtenni. Az angol partokig körülbelül kilencszázhatvan kilométer a 
távolság. Harald elhatározta, hogy a pilótafülkében magukkal visznek még 
egy kanna benzint. Az jó néhány kilométerrel megnöveli a Hornet Moth 
hatótávolságát, feltéve, hogy kitalál valami módszert, amivel menet közben 
utána lehet tölteni a tankot. 

Mire a negyedik kannát is áttöltötte a repülőgépbe, majd" leszakadt a 
karja. Következett az ötödik, aztán a hatodik. Karen és az őr még mindig 
beszélgettek. 

A hetedik fordulónál meglátták. 

Közeledett a kapuhoz, amikor a kerengőből egy katona jött elő 
alsógatyában. Haraldnak földbe gyökerezett a lába. A katona egy bokorhoz 
lépett, és vizelni kezdett. Harald ráismert: Leó volt, akivel három napja 
barátságosan elbeszélgettek. 

Leó tekintete találkozott az övével. — Bocsánat — dünnyögte. 

A katonáknak nyilván tilos a bokrok közt végezni a szükségtiket, 
gondolta — Harald. - — Semmi baj  -  — mondta németül, 
megnyugtatón mosolyogva Leóra, miközben hangja remegett a félelemtől 

Leó ezt nem vette észre. — Mi van abban a kannában? — kérdezte. 

— Víz, a motoromhoz. 

Leó bólintott, majd visszabotorkált arra, amerről jött. 

Mikor nyolcadszor közelítette meg a tartálykocsit, látta, hogy Karen a 
farönkről felállíva éppen búcsút int az őrnek, de mivel az a hadtápsátor felé 
indult, úgy érezte, megtöltheti a kannát. 

Bevitte az erdőbe, és megszaporázta a lépteit. Beleöntötte a nyolcadik 
kanna benzint is a tartályba, de még kellett a tartalék kanna, amit a fülkében 
visznek magukkal. 

Még egyszer visszatért. Megtöltötte a kannát, és most már Karen is 
vele tartott a kolostorhoz. Éppen kiléptek volna az erdőből, amikor Harald 
megpillantotta Per Hansent, a helyi rendőrt, aki a templom előtt állt. 


Mit keres itt? Harald Karen karjához kapott, de Thort már nem tudta 
megállítani: a kutya ugatva Hansen felé iramodott. A rendőr ösztönösen a 
pisztolya után nyúlt. 

Karen odasúgta: — Majd én beszélek vele. — Kilépett a fák közül, és 
füttyentett a kutyának. — Thor, ide hozzám! 

— Tartsa pórázon azt a kutyát! — mondta Hansen. — Ha rendőrre támad, 
könnyen lelőhetik. 

- Ne legyen már nevetséges — replikázott Karen. — Csak 
betolakodókra ugat. Maga mit szaglászik itt hajnalban? 

— Hivatalos ügyben járok, kisasszony. 

— Hivatalos ügyben? — ismételte Karen gúnyosan. — Miféle ügyben? 

— Egy Harald Olufsen nevű fiatalembert keresek. 

Harald majdnem elkáromkodta magát. Erre nem számított. 

Karen meghökkent, de jól leplezte. — Sosem hallottam ezt a nevet. 

— Iskolatársa a maga bátyjának. 

— Tényleg? Hogy néz ki? 

— Tizennyok éves, száznyolcvanöt centi magas, szőke, kék szemű, 
valószínűleg iskolai zakót visel. 

— Nagyon vonzó lehet, de nem emlékszem, hogy találkoztam volna 
vele. 

— Járt itt — mondta Hansen. — Én magam is láttam. 

— Akkor elkerültük egymást. És milyen bűnt követett el? 

— Azt én nem. . . mondhatom meg. 

Hansennek nyilván fogalma sincs, hogy mivel gyanúsítják, 
gondolta Harald. Valaki megbízhatta, hogy kérdezősködjék, valószínűleg 
Peter Flemming. 

Karen csípősen megjegyezte: — Most éppen nincs itt senki, persze a 
századnyi katonát leszámítva. 

— A múltkor, amikor láttam Olufsent, fura motort vezetett. 

— Ó, arról a fiúról beszél! — kiáltott fel Karen, mintha hirtelen eszébe 
jutott volna. — Őt kicsapták az iskolából. Apa többé a színét se akarja látni. 

— Igazán? Na mindegy, azért beszélek az édesapjával. 

— Nyugodtan. Gyere, Thor! — mondta Karen, azzal elballagott. 

Amikor a templomhoz ért, hátranézve megbizonyosodott róla, hogy 
nem figyelik, majd besurrant. Hansen a fasoron a kastély felé tartott, és 
csakhamar eltűnt szem elől. 

Harald is besietett a templomba, és letette az utolsó kanna benzint a 
padlóra. Nagyon elfáradt, de kimondhatatlanul boldog volt. 


— Csodálatos alakítást nyújtottál — mondta. — Ahogy flörtöltél azzal az 
őrrel, Hansenből meg hülyét csináltál. 

— Az nem volt nehéz. 

Harald felvette a kannát, és betette a repülőgép pilótafülkéjébe. 
Becsukta az ajtót, aztán látta, hogy Karennek fülig szalad a szája. 

— Megcsináltuk — mondta a lány. 

— Meg. 

Karen várakozóan nézett Haraldra, mintha egy csókot akarna. Harald 
behunyta a szemét, és előrehajolt. 

— Mire gondolsz? — kérdezte a lány. 

— Az igazság az, hogy szeretlek. 

— Tudom — mondta Karen, és megcsókolta. 


MORLUNDE KÖZPONTJÁBAN sétálva ezen a verőfényes nyári reggelen, 
Hermia Mount úgy érezte, hogy kilóg a helyiek közül. A kisváros lakóiból 
néhányan emlékezhettek rá két évvel ezelőttről, amikor itt járt Arnéval, 
látogatóban a fiú szüleimél Sande szigetén. 

Ma reggel Hermia ismét hozzájuk készült. Kezében kis bőröndjével a 
kikötőbe ment, és felszállt a kompra. A palló végénél német katona és dán 
rendőr állt. Hermia odanyújtotta az Agnes Ricks névre kiállított 
igazolványát. A rendőr áttanulmányozta. — Úgy látom, koppenhágai lakos. 
Hosszú útra kelt, Ricks kisasszony. Hermia előadta a meséjét. — Egyik 
rokonom temetésére jöttem. 

— A temetés időpontját nem tudta, de úgy vélte, nincs abban semmi 
feltűnő, ha valamelyik hozzátartozó egy-két nappal korábban érkezik. 

— Temetésre? Akkor az az Olufsené lesz. 

— Igen. Másod-unokatestvére vagyok. 

— Részvétem — mondta a rendőr. — Amúgy bőven van ideje. 

— Azt mondja? Nekem sajnos nem sikerült megtudnom az időpontot, 
hiába próbáltam telefonálni. 

— Úgy tudom, ma délután háromkor tartják. 

— Köszönöm. 

Hermia felment a fedélzetre, és a korlátra könyökölt. Szeretett volna 
részt venni a szertartáson, de tudta, hogy lehetetlen. Túlságosan sokan 
látnák, és valaki biztosan felismerné. 

Miután kilépett a mólóra Sandén, lement a szálloda strandjára. 
Néhányan fürödtek, mások a parton piknikeztek. Talált egy mélyedést a 
dűnék között, oda húzódott be. 


Fél ötig várt. A paplakig tizenöt kilométer az út, vagyis hétre ér oda. 
Akkorra már Olufsenék biztosan egyedül lesznek. 

Hermia elindult a part mentén. Nagy sokára megpillantotta a távolban 
az alacsony templom és a papiak körvonalát. Ahogy közelebb ért, látta a 
temetőben a fÍriss sírhalmot. Odament, megállt vőlegénye sírjánál, zokogva 
térdre roskadt. 

Amikor felállt, megpillantotta Arne apját néhány lépésnyire tőle. — 
Hermia — szólt a tiszteletes. — Áldja meg az Isten. 

— Köszönöm, tiszteletes úr. — Legszívesebben megölelte volna, de 
inkább csak a kezét szorította meg. 

— Lekéste a temetést. 

— Szándékosan. Nem szabad, hogy meglássanak. 

— Akkor jobb, ha bemegyünk a házba. 

Hermia követte a konyhaajtóhoz. Olufsenné az asztalnál ült talpig 
feketében. Amikor meglátta Hermiát, eleredtek a könnyet. 

Hermia megölelte, de a részvét mellé odatolakodott egy másik gondolat 
is: az, akit keresett, nem volt a helyiségben. Amint az illem engedte, rá 
terelte a szót. — Reméltem, hogy itt találom Haraldot. 

— Nincs itt — mondta Olufsenné. 

— Nem jött el a temetésre? Hol van? 

- Nem tudjuk -— mondta a tiszteletes. — A múltkoriban 
összeszólalkoztunk, és haraggal távozott. Öt nap múlva visszajött, és 
kibékültünk. Az anyjának elmondta, hogy egyik barátjánál vendégeskedik, 
de amikor odatelefonáltunk, azt mondták, nincs ott. 

— Gondolja, hogy még mindig neheztel magára? 

— Nem. Vagyis talán igen, de nem ezért tűnt el. Van egy haragosom, 
Axel Flemming, akinek a fia a koppenhágai rendőrségen dolgozik. 

— Emlékszem rá — mondta Hermia. — Peter Flemming. 

— Volt képe idejönni a temetésre. . . — vetette közbe Olufsenné. 

— Peter azt állítja — folytatta a tiszteletes —, hogy Arne az angoloknak 
kémkedett, és Harald folytatja, amit a bátyja elkezdett. 

— Értem. 

— Úgy látom, nincs meglepve. 

— Nem fogok maguknak hazudni — mondta Hermia. — Én kértem meg 
Arnét, hogy készítsen fényképeket a szigeten levő támaszpontról. Talán 
igénybe vette Harald segítségét. Arnét azonban letartóztatták, mielőtt 
átadhatta volna nekem a filmet. 


Olufsenné hangja felcsattant: — Hogy tehette? Arne emiatt halt meg! 
Odalett a fiunk, maga elvesztette a vőlegényét! Hogyan tehette? 

— Sajnálom — suttogta Hermia. 

- — Háború van, Lisbeth -— mondta a tiszteletes. — Sok 
fiatalember vesztette életét a nácik elleni harcban. Nem Hermaa tehet róla. 

Olufsenné bólintott. — Tudom. Csak annyira félek. — Elmesélte 
Hermiának Harald múlt heti látogatását, és azt, hogy jött egy katona a 
támaszpontról, aki őutána kutatott. 

Hermiában feltámadt a remény. Lehet, hogy Haraldnak sikerült bejutnia 
a bázisra, és elkészítenie a fotókat. — Ki kell derítenem, hogy Haraldnál van- 
e a flm— mondta. — Meg kell találnom. Mit mondott, hová megy? 

Olufsenné válaszolt: — Kirstenslotba. Az egy kastély Koppenhága 
mellett, a Duchwitz családé. A fiuk, Josef osztálytársa Haraldnak. Felhívtuk 
őket, hogy értesítsük Haraldot, mi történt Arnéval, de Josef apja azt 
mondta, nincs náluk. 

— Talán ott van valahol a környéken. Azt hiszem, Kirstenslotba kell 
utaznom. Hátha az ottaniak közül meg tudja valaki mondani, hová ment. 

— Az utolsó vonatot már lekéste — mondta a tiszteletes. — Maradjon itt 
éjszakára, aztán reggel kiviszem a komphoz. 

Hermia hangja suttogássá halkult. — Hogyan lehet ilyen jóságos? Arne 
miattam halt meg. 

— Az Úr adta, az Úr vette el— mondta a tiszteletes. — Áldott legyen az 
Úr neve! 


A HORNET MOTH repülésre készen állt. Harald rájött, hogyan tudják menet 
közben utánatöltent: kiütötte a pilótafülke egyik ablakát, és azon keresztül 
csövet vezetett az üzemanyag-beöntő csonkba. Utolsó feladatként kihajtotta 
a szárnyakat, és acélcsapokkal rögzítette. A repülőgép így már a templom 
teljes szélességét elfoglalta. Ma éjjel indulnak. 

Valahányszor erre gondolt, összeszorult a gyomra. Az ilyen 
repülőgépnek mindig partközetben kell maradnia, ők azonban a nyílt tenger 
fölött fognak repülni. 

Éppen ezen rágódott, amikor Karen bemászott az ablakon. Egy kosár 
volt nála. — Ejha! — jegyezte meg a Hornet Moth láttán. 

Harald örült az elismerésnek. — Jól néz ki, nem? 

Karen komoly arccal csak annyit mondott: — Mikor induljunk? 

— Ma éjjel Minél tovább várunk, annál nagyobb az esélye, 
hogy kitudódik a dolog. 


— Tudom, csak nem gondoltam, hogy ilyen hamar eljön az ideje. — 
Csomagot vett ki a kosárból, és átnyújtotta Haraldnak. — Hideg sült. 

— Köszönöm. Vinnünk kéne elemózsiát meg vizet. 

— Majd szerzek a konyháról. Térképünk van? 

— Nincs. Gondoltam, addig megyünk nyugat felé, amíg partot nem 
érünk, márpedig az Anglia partja lesz. 

Karen megrázta a fejét. — A levegőben nem ilyen egyszerű tájékozódni. 
Én még itt a környéken repülve is folyton eltévedtem. Mi van, ha a szél 
eltéríti a gépet, és véletlenül Franciaországban szállunk le? 

— Erre nem gondoltam. 

— Csak úgy tudjuk meghatározni a helyzetünket, ha a földi tájékozódási 
pontokat beazonosítjuk egy térképen. — Azzal fogta az üres kosarat, és 
kimászott az ablakon. 

Félóra múlva visszajött. Letette kosarát a földre, és így szólt: —Ma éjjel 
nem indulhatunk. 

Harald becsapva érezte magát. — Miért nem? 

— Holnap táncolok. 

— Táncolsz? Hogy lehet ez fontosabb a küldetésnél? 

— A fél társulat ágynak esett valami bélfertőzéssel. Kettős szereposztás 
van, de mindkét főszereplő megbetegedett, úgyhogy be kell ugranom. 
Fellépek a Dán Királyi Színházban! És maga a király is ott lesz! 

— Nem tudom elhinni, hogy ezt komolyan gondolod. 

— Félreraktak neked egy jegyet a pénztárban. 

— Eszem ágában sincs elmenni. 

— Ne legyél már ilyen morcos. Majd holnap éjjel repülünk, a fellépésem 
után. 

— Nem érdekel az az átkozott balett! Emiatt kockáztassunk még 
huszonnégy óráig? 

— Jaj, olyan gyerekes vagy. Lehet, hogy ezen a gépen a 
halálba repülök. De miközben az  Északi-tengerben  füldoklom, 
szeretnék arra gondolni, hogy elértem életem nagy célját, és a király 
előtt csodálatosan táncoltam. Hát nem érted? 

— Nem, nem értem. 

— Akkor megj a pokolba! — Karen az ablakon át távozott. 

Harald döbbenten bámult utána. Egy percig mozdulni sem bírt. 

Aztán belenézett a kosárba. Két üveg víz volt benne, egy csomag sós 
keksz, egy elemlámpa meg egy régi iskolai térkép. Kinyitotta az atlaszt. Az 
első lapon kézírással ez állt: Karen Duchwitz, 3. oszt. tan. 


PETER FLEMMING A morlundei mólón állt. Csalódott volt, amiért Harald 
tegnap nem jött el a bátyja temetésére. Alaposan szemügyre vette a 
gyászolókat. Legtöbbjük a szigeten lakott, Peter gyerekkora óta ismerte 
őket. Kihúzta a nevüket a listán, amelyet a kompnál szolgálatot teljesítő 
rendőrtől kapott. Egyetlen név maradt: Agnes Ricks. 

A kikötőhöz ment, és megkérdezte a rendőrt, hogy elhagyta-e Agnes 
Ricks a szigetet. — Még nem — hangzott a válasz. 

Peter gondolkodóba esett. Ki ez a Ricks kisasszony, és mi járatban 
van? Az ösztöne azt súgta, hogy kapcsolatban lehet Arne Olufsennel. 

Túlságosan szembetűnő volt, ahogy a sandei mólón ténfergett, ezért 
elvegyült a nagy kikötő forgatagában. Ricks kisasszony nem bukkant fel. 
Miután az utolsó komp is befutott, Peter egy közeli kis hotelba ment, és 
nyugovóra tért. 

Reggel, az első komp érkezésekor már ismét a kikötőben várakozott. 
Néhány utas érkezett a szigetről. Peter észrevett köztük egy magas nőt. 
Napszemüveget és fejkendőt viselt, és ahogy közelebb ért, Peter rájött, 
hogy ismerős neki még 1939-ből. Nem a fekete hajtincse árulta el, hanem a 
horgas orra. 

Hermia Mount volt, Arne Olufsen menyasszonya. 

— Megvagy, te ribanc — dünnyögte elégedetten. 

Tartott tőle, hogy a nő felismeri, ezért vastag keretes szemüveget tett 
fel, kalapját szemébe húzva eltakarta vörös haját. A pályaudvarig követte a 
nőt, ahol az jegyet váltott Koppenhágáig. 

Lassú,  gőzmozdonyos vonatra szálltak, amely keleti irányban 
kanyargód keresztül Dánián. Peter első osztályú kocsiban foglalt helyet, és 
türelmetlenül fészkelődött. Hermia a szomszédos kocsiban utazott, 
harmadosztályon. 

Késő délután érkeztek meg a Fyn szigetén lévő Nyborgba. Onnan 
komppal kellett átmenniük Zealandra, hogy átszálljanak egy Koppenhágába 
tartó vonatra. 

Míg a kompra vártak, Peter felhívta Tildét a Politigaardenben. 

— Ott volt Harald a temetésen? — kérdezte mindjárt Tilde. 

— Nem. Az egész gyászmenetet ellenőriztem, de semmi. Maga mire 
jutott? 

— Tegnap vidéki rendőrőrsökkel beszéltem telefonon. Harald minden 
osztálytársának utánanéz valaki A srácot nem találtam meg, de van egy 
nyom. Két hete K irstenslotban vendégeskedett, a Duchwitz családnál. 


— Zsidók? 

— Igen. A helyi rendőr találkozott Haralddal. Azt mondja, a 
fiú gőzhajtású motorral furikázott. De esküszik, hogy most nincs ott. 

— Győződjünk meg róla. Menjen oda. 

— Már tervbe vettem — felelte Tilde. 

— Én is nyomon vagyok. Éppen Agnes Rickset követem, aki nem más, 
mint Hermia Mount, Arne Olufsen menyasszonya. 

— Az angol lány? 

— Igen — mondta Peter. — Koppenhágába tart. 

— Nem lehet, hogy felismeri? Kimegyek a vonat elé, hátha megpróbálja 
lerázni magát. 

— Inkább Kirstenslotba menjen. 

— A kettő nem zárja ki egymást — mondta Tilde. Hol van most? 

— Nyborgban. 

— Az még legalább kétórás út. Kocsival kimegyek Kirstenslotba, egy 
óra alatt körülnézek, és még odaérek a vonathoz. 

— Jó. — Peter témát váltott. — Egyébként kötelességszegést követett el. 

— Miféle kötelességről beszél? Azért vitt magával, mert ágyba akart 
bújni velem. 

Peter a fogát csikorgatta. — Nem tetszett, ahogy Olufsenéket 
kihallgattam? 

— Ha csak azért durvult volna, hogy eredményt érjen el, egy szót sem 
szólnék. De élvezte, amit csinált. Ilyen emberrel én nem tudok lefeküdni. 

Peter lecsapta a telefonkagylót. 


Tizenegy 


AMIKOR HARALD lehiggadt, belátta, hogy Karen döntése az indulás 
elnapolásáról nem is akkora őrültség. Beleélte magát a lány helyzetébe: 
elképzelte, ha ilyen választás elé kerülne, ő is elhalasztaná a repülést. Ennek 
ellenére egész nap feszült volt. Kétszer is ellenőrzött mindent a Hőmet 
Mothon. A panelt nem lehetett megvilágítani, úgyhogy zseblámpával kell 
majd leolvasniuk a műszereket. Gyakorolta a szárny csukását-nyitását. 
Tiszta ruhát húzott. 


Éppen a párkányzaton heverészett a macskát simogatva, amikor valaki 
megzörgette a templom kapuját. Harald felült, és lélegzetvisszafojtva 
hallgatózott. 

Per Hansen hangját hallotta: — Mondtam, hogy zárva van. 

Egy nő válaszolt: — Annál indokoltabb körülnéznünk odabent. 

A nő nyilvánvalóan a rendőrségtől jött. Alaposabb lesz, mint Hansen. 
Hamar rájön, hogyan lehet bejutni. 

Harald rendszerint az oldalfalnak a kapuhoz legközelebb eső ablakán 
közlekedett, de a karzat alatt végig ablakok voltak, és most ezek egyikén át 
ugrott ki, majd a falhoz lapulva fülelt. Han-sent hallotta: — Nézze, Jespersen 
nyomozó, ha felállunk arra a rönkre, elérjük az ablakot. 

— Ezért tették ide a rönköt — mondta a nő. 

Hansen talpa tompán pufílant a templom kőpadlóján. Néhány 
másodperc múlva újabb, ezúttal kisebb puffanás hallatszott. Harald 
óvatosan megkerülte az épületet, felállt a rönkre, és bekukucskált az 
ablakon. 

Jespersen nyomozó blúzban és szoknyában volt, hullámos, szőke haján 
kék svájcisapkával. Tekintete a motorra esett. — Itt az a járgány, amelyet 
említett nekem. 

— Biztos itt hagyta — mondta Hansen. 

— Lehetséges. — A nő az autóhoz lépett. — Nagyon szép. 

— A zsidóé. 

A nő felvette a földről Harald ingét. Aztán a párkányzathoz lépett, és 
felemelte az összehajtogatott plédet. — Valaki lakik itt —mondta. 

— Talán egy csavargó. 

— Vagy talán Harald Olufsen. — Pillantása a Hornet Mothra siklott. — 
Hát ez meg mi? 

— Ez is Duchwitzé, de már évek óta nem repült vele. 

— Egész jó állapotban van. — A nő kinyitotta a pilótafülke ajtaját. 
Benyúlt, megmozgatta a botkormányt, aztán az üzemanyag-kijelzőre 
pillantott. — Tele van a tank. — A fülkébe behajolva hozzátette: — És itt látok 
két üveg vizet meg egy atlaszt. . . — Felegyenesedett. — Harald repülni készül. 

— A mindenségit! — ámuldozott Hansen. 

Jespersen nyomozónak egyszeriben sürgős lett a dolga. — Be kell 
mennem Koppenhágába. Most jön vonattal Flemming felügyelő, aki a 
nyomozást vezeti. Visszajövünk, és ha Harald itt lesz, letartóztatjuk, ha 
pedig nem lesz itt, csapdát állítunk neki. 

— És nekem mi a dolgom? 


— Maradjon itt. Keressen egy alkalmas helyet az erdőben, ahonnan 
szemmel tarthatja a templomot. Amennyiben Harald felbukkan, telefonáljon 
a Politigaardenbe. 

— Nem küld ide segítséget? 

— Nem. Harald a mi embereink láttán gyanút fogna. De ha megpróbálna 
felszállni ezzel a géppel, akadályozza meg. Lője le, ha kell, de semmiképpen 
se engedje felszállni. 

Haraldot megrémisztette a nő szenvtelen hangja. Eddig nem számolt a 
lehetőséggel, hogy a rendőrök megölhetik. 

— Nyissa ki a kaput, akkor nem kell még egyszer átmásznom 
az ablakon — mondta Jespersen nyomozó. — Miután elmentem, zárja be, 
hogy Harald ne vegyen észre semmtt. 

Harald egy fa mögül leselkedve látta, amint Jespersen nyomozó egy 
fekete Buickhoz megy. Kezet fogott Hansennel, beült és elhajtott. Hansen 
visszaindult a templomba. 

Harald a fának dőlt, és átgondolta a helyzetet. Karen megígérte, hogy a 
balettelőadás után átjön hozzá. Valamiképpen figyelmeztetnie kell. Úgy 
döntött, hogy legegyszerűbb elmennie a színházba. 

A templom sarka mögül váratlanul előlépett Hansen. Meglátta 
Haraldot, és megtorpant. Döbbenten néztek egymásra. Harald azt hitte, a 
rendőr visszament a templomba. 

Hansen a pisztolytáskájához kapott. Harald gondolkodás nélkül 
rárontott. A rendőr háttal a templomfalnak csapódott, de nem ejtette ki 
kezéből a pisztolyt. 

Lövésre emelte, mire Harald úgy állcsúcson vágta, hogy Hansen feje 
nagyot koppanva a téglának ütődött. A rendőr összecsuklott, és elterült a 
földön. 

Harald szörnyen megjjedt, hogy esetleg megölte Hansent. Letérdelt az 
eszméletlen férfi mellé, és látta, hogy lélegzik. Rettenetes lett volna, ha kiolt 
egy emberéletet. 

Harald a park túloldalán levő katonai tábor felé pillantott. Onnan senki 
sem nézett erre. Zsebre dugta Hansen pisztolyát, majd felemelte az ernyedt 
testet, és eltántorgott vele a templom kapujáig. 

Bent letette Hansent, aztán bezárta a kaput. A munkapadon talált 
zsineget, azzal összekötözte Hansen bokáját, és hátrakötötte a kezét. A 
levetett ingével betömte Hansen száját, aztán befektette a Rolls-Royce 
csomagtartójába. A zsebébe dugott pisztolyt, mivel nem tudta, hogy mihez 
kezdjen vele, a Hornet pilótafülkéjének padlójára tette. 


Megnézte az óráját. Még volt annyi ideje, hogy bemenjen a városba és 
figyelmeztesse Karent. Begyújtott a motorja tűzszekrényébe. Észrevehetik, 
amint elhajt a templomtól, de most nem óvatoskodhat, szorít az idő. Amikor 
a kazán elegendő gőzt fejlesztett, kinyitotta a kaput, és kihajtott rajta. 

A városba érve a Királyi Színház mellett parkolt le. A bejárathoz vezető 
út vörös szönyeggel volt leterítve, és eszébe jutott, hogy a király is 
megtekinti az előadást. A lépcsőkön rengeteg elegáns ember állt pohárral a 
kezében, amiből Harald arra következtetett, hogy most van a szünet. 

A művészbejáróhoz ment. — Beszélnem kell Karen Duchwitzcal — szólt 
az ajtónállónak. 

— Nem lehet — hangzott a válasz. — Mindjárt színpadra lép. Várja meg 
az előadás végét. 

Haraldnak eszébe jutott, hogy félreraktak neki egy jegyet. Úgy döntött, 
megnézi, hogyan táncol a lány. 

Belépett a márvány előcsarnokba, átvette a jegyét, és elindult a 
nézőtérre. Megtalálta a helyét a negyedik sorban, és leült. 

Felvette a mellette levő széken heverő programfüzetet, és keresni 
kezdte benne Karen nevét. Nem volt a szereposztásban, de a füzetből egy 
cédula esett ki, amely tudatta, hogy a priímabakrimna betegsége miatt a 
főszerepben Karen Duchwitz lép fel. Az is kiderült, hogy a balett egyetlen 
férfiszerepét ugyancsak egy beugró, Jan Anders táncolja. 

Harald riadtan vette észre, hogy két sorral előrébb ott ül a Duchwitz 
házaspár. Persze gondolhatta volna, hogy nem maradnak le a fontos 
eseményről. Tartott tőle, hogy meglátják, de aztán rájött, most már mindegy. 
A rendőrség felfedezte rejtekhelyét, úgyhogy fölösleges tovább titkolóznia. 

Megtapogatta a zsebében lapuló filmtekercset, és azon tűnődött, van-e 
még rá esély, hogy Karen és ő megszökjenek a Hornettel Nagyon sok 
függött Peter Flemming vonatától Ha nem késik, akkor Flemming és 
Jespersen nyomozó előbb ér Kirstenslotba, mint Harald és Karen. Ha 
viszont Flemming vonata csak a reggeli órákban érkezik meg, még 
felszállhatnak. 

Amikor mindenki elfoglalta a helyét, a király is belépett a díszpáholyba, 
és a közönség felállt. X. Keresztély király legörbülő bajsza komor kifejezést 
kölcsönzött az arcának, ami illett egy megszállt ország uralkodójához. 

Amikor a király leült, kihunytak a nézőtéri fények. A zenekar lassú 
dallamot játszott, és a táncosok megkezdték az előadást. A lányok fehér 
szoknyában voltak, a kör szétrebbent, csak négyen maradtak mozdulatlanul 
a színpad hátterében. Egy nő feküdt a földön, mintha aludna. 


Megmozdult, és Harald a vörös hajáról ráismert Karenre. Az elbűvölt 
közönség feszülten figyelt. Harald szíve megtelt büszkeséggel. 

Amikor Karen és a férfitáncos kettőse következett, Harald idegeskedni 
kezdett. Bizonytalannak látta Karen partnerét, és eszébe jutott, hogy ő is 
beugró a szerepben. 

Aztán az utolsó tánc közben a férfi ismét kiemelte Karent, és egy kézzel 
tartotta a levegőben. A lány spiccelve kinyújtotta a lábát, karját a feje fölött 
hátraívelte, ám ekkor partnere megcsúszott, és hanyatt esett. Karen mellé 
zuhant a színpadra. 

A közönség szörnyülködve felmorajlott. A többi táncos odaszaladt a 
két földön fekvő alakhoz, és legördült a függöny. 

Harald önkéntelenül talpra ugrott. 

Látta, hogy Duchwitzék felállnak. Nyilván be akarnak menni a 
kulisszák mögé, gondolta Harald, és elhatározta, hogy velük 
tart. Ugyanakkor ért ki az ülőhelyek közti átjáróra, mint ők. — Jövök én is — 
szólt oda Duchwitzéknak. 

— Maga kicsoda? — kérdezte Karen apja. 

A felesége adta meg a választ. — Ő Josef barátja, Harald. Találkoztál 
már vele, Karen szerelmes belé. Jöjjön csak. 

Haraldnak fogalma sem volt, honnan veszi Duchwitzné, hogy Karen 
szerelmes belé, mindenesetre megkönnyebbült, hogy a család nem utasítja 
el. 

Az ügyelő Karen öltözőjéhez vezette őket. 

A lánynak fel volt kötve a karja. Fehér ruhájában lélegzetelállítóan szép 
volt. A társulat orvosa előtte térdelt, és a jobb bokáját kötözte. 

Duchwitzné odaszaladt Karenhez. — Szegény kicsikém! 

— Semmi bajom — mondta Karen, bár elég sápadtnak látszott. 

Duchwitz úr az orvost kérdezte: — Hogy van a lányom? 

— Csuklórándulás és bokaficam, néhány napig fájni fog, de rendbe jön. 

Harald megkönnyebbülten hallotta, hogy nem súlyos a sérülés, de a 
következő gondolata az volt: vajon tud-e a lány repülni? 

AZ orvos felállt. — Megyek, megnézem Jan Anderst. Ne féljen, Karen, 
utána ugyanolyan csodálatosan fog táncolni. — Azzal távozott. 

Duchwitz úr Haraldra nézett. — És te mit keresel itt? 

Megint a felesége válaszolt. — Harald egy ideje K irstenslotban lakik. 

Karen megrökönyödött. — Anya, honnan tudod? 

— Azt hiszed, nem vettem észre, hogy a konyhából mindennap eltűnik a 
maradék? 


— Te jó ég— mondta Duchwitz úr. — És hol alszik? 

— A romos templomban — felelte az asszony. — Karen nyilván ezért 
ragaszkodott hozzá, hogy tartsuk zárva. 

Duchwitz úrban forrt a méreg, de mielőtt kitörhetett volna, a király 
lépett be az öltözőbe. 

Karen megpróbált felállni de az uralkodó visszatartotta. —Hogy érzi 
magát, kedvesem? Úgy hallom, nem súlyos a sérülése. 

— Kicsit fáj, felség, de az orvos szerint hamar rendbejön. 

— Maga csodálatosan táncolt. 

— Köszönöm, felség. 

A király Karen szüleihez fordult. — Üdvözlöm, Duchwitz. Örülök, hogy 
újra látom. A lánya rendkívül tehetséges. 

— Köszönöm, felség. Emlékszik a feleségemre, Hannára. . . 

— Hogyne. — A király kezet fogott az asszonnyal. — Egy anya ilyenkor 
persze csupa aggodalom, de higgye el, Karen meggyógyul. 

— Tudom, felség. Fiatalon az ember mindent kihever. 

— Úgy van! Nos, akkor látogassuk meg azt a szegény fiút is, 
aki elejtette. — A király ezzel kiment. 

— Nahát! — lelkendezett Duchwitzné. — Milyen kedves! 

— Az lesz a legjobb, ha most hazavisszük Karent — mondta Duchwitz 
Úr. 

— Ha nem bánjátok, váltanék néhány szót Haralddal négyszemközt — 
szólalt meg Karen. 

Az apja bosszúsnak látszott, az anyja azonban rábólintott: — Jól van. 
Csak siessetek. — Kimentek, és Duchwitzné becsukta maga mögött az ajtót. 

— Tényleg jól vagy? — kérdezte Harald. 

— Addig nem, amíg meg nem csókolsz. 

Harald letérdelt a széke mellé, és ajkát Karenéra tapasztotta. Aztán, 
képtelen lévén ellenállni a csábításnak, csókolgatni kezdte a lány csupasz 
vállát és nyakát. 

— Jaj, ezt ne. . . — húzódott el Karen. — Beszélnünk kell. 

— Tudom. Egyáltalán vagy olyan állapotban, hogy elvezesd a Hornet 
Motht? 

— Nem, annál jobban fáj. Ezzel a kézzel egy ajtót sem tudok kinyitni, és 
a bokám sem terhelhető, úgyhogy képtelen volnék lábbal működtetni az 
oldalkormányt. 

Harald a tenyerébe temette az arcát. — Akkor mindennek vége. 

— Vámunk kell néhány napot, míg jobban nem leszek. 


- Hansen ma este megint ott járt. Ezúttal egy  Jespersen 
nevű nyomozónővel jött, aki bejutott a templomba, és mindenre 
rájött. K italálta, hogy ott lakom, és a repülőgéppel készülök megszökni. 

— És aztán mit csinált? 

— Elment a főnökéért, aki történetesen Peter Flemming. Otthagyta 
Hansent őrködni, és parancsba adta neki, hogy ha megpróbálnék felszállni a 
géppel, lőjön le. 

— Most mihez kezdesz? 

— Hansent leütöttem és megkötöztem — felelte Harald. 

— Hol van most? 

— Apád kocsijában, a csomagtartóban. 

Karen ezt mulatságosnak találta. — Te szörnyeteg! 

— Úgy számoltam, ha Petert és Jespersent megelőzve visszaérünk 
K rrstenslotba, még éjjel felszállhatunk. De most, hogy nem tudsz. . . 

— Akkor is megcsináljuk! — vágott közbe Karen. — Te leszel a pilóta. 

— Az nem megy. . . Összesen egy órát vettem repülésből. 

— Majd mindig mondom, mit csinálj. És bal kézzel néha át tudom venni 
a botkormányt. 

Harald bólintott. — Jól van, akkor ez lesz. Csak imádkozzunk, hogy 
Peternek késsen a vonata. 


HERMIA felismerte Peter Flemminget a kompon. 

A férfi, aki a korlátra könyökölve nézte a tengert, arra a vörhenyes 
bajuszú, elegáns tweedöltönyös férfira emlékeztette, akit Morlundéban látott 
a peronon. 

Peter Flemming. Még Arne menyasszonyaként találkozott vele. 
Emlékezett, hogy Arne és Peter gyerekkorukban barátok voltak, aztán a 
két család között valami perpatvar támadt. Peter most rendőr. Hermia 
rádöbbent, hogy bizonyára őt követi. De miért nem tartóztatta le Peter mint 
angol kémet? Lehet, hogy ő is Haraldnak próbál a nyomára bukkanni? 

Miután a komp kikötött, Peter követte a koppenhágai vonathoz. Amint 
a szerelvény kigördült az állomásról, Hermia végigment a folyosón, és 
döbbenten látta, hogy Peter ott ül az egyik első osztályú kocsiban. 

Nyugtalanul tért vissza a fülkéjébe. Ez az új fejlemény nagyon 
megnehezítette a helyzetét. Pétért valahogy le kellett ráznia. Bőven volt ideje 
kitalálni, milyen módszerhez folyamodjon. A vonat több alkalommal is 
hosszan vesztegelt, és csak este tízre ért Koppenhágába. 


Leszállás közben hátrapillantott a peronon, és látta, hogy Peter lelép a 
kocsi lépcsőjén. 

Az utcára érve a pályaudvar szomszédságában levő Tivoli park felé 
vette az irányt. A főkapunál belépőt váltott. Az ösvények virágágyások 
között kanyarogtak, de a fák ágaira aggatott lámpák nem voltak 
bekapcsolva, így sikerült leráznia Pétért. Az egyik oldalkijáraton távozott, 
megbizonyosodva róla, hogy senki sincs a nyomában. 

Az állomáson jegyet váltott Kirstenslotig. Hirtelen jókedve támadt, 
amiért ilyen ügyesen becsapta a rendőrséget. A peron néptelen volt, és látta, 
hogy rajta kívül csak egy kék svájcisapkás nő várt, a vonatra. 


HARALD óvatosan közeledett a templomhoz. 
Könnyű szél kergette a felhőket, a hold világított az égen. 

A kolostor körül nem látszottak fények. Éjfél elmúlt, a katonák az őrt 
leszámítva aludtak. Harald ráállt a rönkre, és belesett az ablak-párkány 
fölött. Csak az autó és a repülőgép homályos körvonalait tudta kivenni. 
Lehet, hogy odabent megbújva várja valaki. 

Fojtott nyögést hallott, majd tompa puffanást. Biztosan Hansen próbál 
szabadulni a  kötelékeitől Harald bebújt az ablakon, odament a 
repülőgéphez, kivette a zseblámpát, és körbevilágított. Nem volt ott senki. 

Kinyitotta a kocsi csomagtartóját. Hansen megkötözve feküdt. Harald 
ellenőrizte, nem lazultak-e meg a csomók, majd visszacsukta a csomagtartó 
tetejét. 

Hangos suttogást hallott: — Harald! Te vagy az? — Az ablakra világított, 
és látta, hogy Karen néz be rajta. 

Mentőautóval hozták haza, a szülei is vele utaztak. A színházban, mikor 
elbúcsúztak, megígérte Haraldnak, hogy amint teheti, kisurran a házból. 

Harald kinyitotta neki a  templomkaput. Karen  bebicegett. 
Szörmegalléros kabátban volt, és hozott még egy pokrócot. — Hogy vagy? 
— kérdezte Harald. 

— Átkozottul fáj. 

A fiú a kabátjára pillantott. — Fázol? 

— Most még nem, de ezerötszáz méter magasan leszünk az Északi- 
tenger fölött. A pokróc a tiéd. 

Harald elvette tőle. — Kész vagy megtenni? 

— Igen. 

Gyöngéden megcsókolta a lányt. — Szeretlek. 

— Énis téged. 


— Még sosem mondtad. 

— Tudom. De most mondom, mert lehet, hogy nem élem túl ezt az utat. 
Te vagy a legjobb ember, akivel valaha találkoztam. Vág az eszed, mint a 
borotva, mégsem vagy nagyképű. Gyöngéd vagy és kedves, de egy 
hadseregre való bátorság szorult beléd. 

— Szívesen elmondanám, miért szeretlek, de bármikor itt lehet 
a rendőrség. 

— Tudom, miért szeretsz. Mert csodálatos vagyok. 

Harald kinyitotta a kabinajtót, felemelte Karent, és segített neki 
elhelyezkedni. 

— MI ez itt? — kérdezte Karen a padlón kotorászva. 

— Hansen pisztolya. Nem tudtam, mit kezdjek vele. — Becsukta az 
ajtót. — Minden rendben? 

Karen hátrahúzta az ablakot. — Legcélszerűbb a fasorból felszállnunk. 
A szél a kastély felé fúj, úgyhogy el kell húznod egészen a bejáratig, és ott 
majd széllel szembe fordítod a gépet. 

- Rendben. - Harald kitárta a kaput. Megfogta a gép 
törzséhez erősített kötelet, és nekiveselkedett. A Hornet Moth nehezebb 
volt, mint amire számított. Minden erejét összeszedve kivonszolta 
a templomból, és eljutott vele a fasorig. 

Ekkor egy felhő mögül előbukkant a hold. A parkban szinte nappali 
világosság támadt. A repülőgépet jól láthatta bárki. Harald gyorsan kioldotta 
a bal oldali szárnyat a törzshöz rögzítő szerkezetet, és repülési helyzetbe 
állította a szárnyat. Ez három-négy percébe került. A tábor felé pillantott. Az 
őr meglátta, és felé indult. 

Elvégezte ugyanezt a műveletet a jobb szárnnyal is. Mire végzett, az őr 
már ott bámészkodott mellette. A barátságos Leó volt az. — Mit csinálsz? — 
kérdezte érdeklődve Haraldtól. 

Harald készen állt a válasszal. — Lefényképezzük. Duchwitz úr el akarja 
adni. 

— Lefényképezitek? Éjszaka? 

— Igen, így holdfénynél, a kastéllyal a háttérben. 

— A parancsnokom tud erről? 

— Duchwitz úr szólt Kleiss századosnak. 

— Akkor jó — mondta Leó, majd összevonta a szemöldökét. —Bár 
furcsállom, hogy a százados ezt nem említette. 

— Valószínűleg nem tartotta fontosnak. — Harald nekifeszült a vízszintes 
vezérsíknak, és erőlködve tolni kezdte. Látván, hogy milyen nehezen megy, 


Leó segített neki Együttesen sikerült elforgatniuk a gépet, úgyhogy már 
orral a fasor felé nézett. 

— Azért jobb lesz ezt tisztáznom a századossal — mondta Leó. 

Harald tudta, hogy a tisztek a kastélyban alszanak. — Ha úgyis arra 
mész, segíthetsz odagurítani a gépet. 


Az UTOLSÓ VONAT ÉJFÉL után állt meg K irstenslotban. 

Hermián kívül leszállt a kék svájcisapkás nő is. Hermia rosszat sejtett. 
Lehet, hogy Peter Flemming társa? Próbára kell tennie. Az állomás előtt 
megállt, és úgy tett, mintha keresne valamit a bőröndjében. 

A nő kilépett az állomásról, és sietős léptekkel a közelben várakozó 
fekete Buickhoz ment. Valaki ült a volánnál, de a sötétben Hermia csak a 
parázsló cigarettáját látta. A nő beszállt a kocsiba. A vezető indított, és 
elhajtottak. 

Vaklárma, gondolta Hermia megkönnyebbülten, azzal útnak indult. 


HARALD ÉS LEÓ tolta a Hornet Motht a fasorban, egészen a kastély 
bejáratáig, ott aztán széllel szembe fordították. Leó beszaladt, hogy 
felébressze Kleiss századost. 

Haraldnak csak két perce maradt. 

Elővette "zsebéből a lámpát,  felkattintottaa, majd kinyitotta a 
motorburkolatot. — Benzinadagoló bekapcsolva? 

— Benzinadagoló bekapcsolva — szólt vissza Karén. 

Harald lecsukta a  motorburkolatot. —  Gázszabályozó nyitva, 
gyújtómágnesek bekapcsolva? 

— Gyújtómágnesek bekapcsolva. 

Odaállt a gép elé, és lendített egyet a légcsavaron. Ahogy Karentől 
látta, megrántotta másodszor, harmadszor is, majd az utolsóba mindent 
beleadva hátraugrott. 

Nem történt semmi. Harald szitkozódott. 

Megismételte az egészet. Valami nem stimmelt. Bevillant neki, mi 
hiányzik: az a bizonyos éles kattanás. Karen ablakához szaladt. — Az 
impulzusindító nem működik! 

— Mágneshiba — mondta Karen nyugodtan. — Nyisd fel a jobb oldali 
motorburkolatot. Az impulzusindítót a gyújtómágnes és a motor között 
találod. Csapj rá egy kővel vagy valamivel. Ez általában beválik. 

Harald felnyitotta a motorburkolatot. Az impulzusindító egy lapos 
fémhenger volt. Lábával kotorászott a földön, de egyetlen követ sem talált. 


— Adj valamit a szerszámkészletből! — szólt oda Karennek. 

A lány villáskulcsot nyújtott neki Harald  rákoppintott az 
impulzusindítóra. 

Mögötte egy hang szólalt meg: — Azonnal hagyja abba. 

Megfordult, és látta, hogy Kleiss százados közeledik Leóval. Kleiss 
ugyan fegyvertelen volt, Leó vállán azonban ott lógott a puskája. 

Harald zsebre vágta a villáskulcsot, lecsukta a motorburkolatot, és a 
gép orrához lépett. 

— Jöjjön el a géptől! — kiáltott rá K leiss. 

Hirtelen Karen hangja harsant: — Ne mozduljon, különben agyonlövöm! 

Harald látta, amint a lány az ablakon kidugva Hansen pisztolyát 
Kleissre szegezi. 

— Dobja el a puskát, Leó — mondta Karen. 

Leó a földre ejtette a fegyverét. 

Harald megfogta a propellert, és rántott rajta egyet. A fordulatot 
megnyugtató kattanás kísérte. 


PETER FLEMMING a kastély felé autózva így szólt a mellette ülő Tildéhez: — 
Ami a Sandén történteket illett. . . 

— Ezt a témát zárjuk le, jó? 

— Úgy érti, egyszer és mindenkorra? — kérdezte Peter, igyekezve 
elfojtani a dühét. 

-— Egyszer és mindenkorra —-— mondta Tilde. -— Sajnálom, 
Peter. Tévedtem. Maradjunk meg barátoknak és kollégáknak. 

— A francba — morogta Peter, befordulva a kastély parkjába. 

A fasortól jobbra látszott a régi kolostor. — Ez különös — jegyezte meg 
Tilde. — A templom kapvuja tárva-nyitva. 

Flemming fékezett a Buickkal, és leállította a motort. — Nézzünk körül! 
— Zseblámpát vett elő a kesztyűtartóból. 

Bementek a templomba. Peter fojtott morgást hallott. A hang mintha a 
helyiség közepén álló Rolls-Royce-ból jött volna. Kinyitotta a csomagtartót, 
és zseblámpájával rávilágított a megkötözött rendőrre. — Ő Hansen? 

— A repülőgép nincs itt! — kiáltott fel Tilde. 

Ebben a pillanatban motorzúgás törte meg a csendet. 


A HORNET MoOTH úgy rázkódott, mintha alig várná, hogy 
elrugaszkodhasson a földtől. 


Harald odament, ahol Kleiss és Leó állt, felvette a puskát, kinyitotta a 
bal oldali kabinajtót, és bedobta a fegyvert az ülések mögé. 

Miközben bemászott, a szeme sarkából mozgást észlelt, és Karen 
mellett a túlsó ablakon kinézve látta, hogy Kleiss előrevetődik a gép felé. 
Fülsiketítő dörrenés hallatszott, ahogy Karen elsütötte Hansen pisztolyát, de 
a golyó nem találta el Kleisst. A százados a túloldalon előbukkanva felugrott 
a szárnyra. 

Harald megpróbálta becsapni az ajtót, Kleiss azonban már markolta az 
ingét, és rángatta kifelé az ülésből. Karen a bal kezében fogta a pisztolyt, és 
a szűk fülkében nem tudott úgy fordulni, hogy K leissre célozhasson. Harald 
előhúzta zsebéből a villáskulcsot, és teljes erőből lesújtott vele. Az ütés a 
szeme alatt érte a századost, aki felordított, és elzuhant. 

Harald becsapta az ajtót, Karen pedig ütközésig előrenyomta a 
gázkart. A Hornet Moth meglódult a füvön. 

Harald a középen levő botkormány után nyúlt, de Karen rászólt: — 
Hagyd, majd én... Ezt bal kézzel is tudom. 

A gép gyorsult, ugyanakkor jobbra tért. — Használd az oldalkormányt! 
— kiáltotta Karén. — Tartsd egyenesben! 

Harald lenyomta a bal pedált. Semmi sem történt, úgyhogy teljes erőből 
rátaposott. A gép hirtelen balra rándult, és letért az útról a mezőre. 

— Késéssel reagál, mindig ki kell vámod. 

Harald a jobb pedállal visszatérítette a gépet, sikerült újra egyenesben 
maradniuk. 

A fasor túlsó végén felvillant egy autó reflektora. 


PETER FLEMMING beletaposott a gázpedálba. Tilde éppen nyitotta az ajtót, 
hogy beüljön, amikor a kocsi kilőtt. Sikoltva elengedte az ajtót, és felbukott. 
Peter remélte, hogy kitöri a nyakát. 

Száguldott a fasorban, ügyet sem vetve a nyitott kocsiajtóra. A 
reflektor fényénél repülőgépet látott, amely egyenesen felé közeledett az 
úton. Biztosra vette, hogy Harald Olufsen ül benne. De ő megállítja 
Haraldot, még ha mindketten ott maradnak is. 


— LÁTOD azt a kocsit? — kiáltotta Harald. 
— Látom. Mit csinál, belénk akar rohanni? 
— Igen. — Arra összpontosított, hogy a kormánypedálokkal egyenesben 
tartsa a gépet. — Idejében fel tudunk szállni, hogy elhúzzunk fölötte? 
— Nem biztos. Készülj, mindjárt fordulunk. Majd ha szólok. . . 


Az autó vészesen közeledett. Harald látta, hogy nem lesz idejük 
felszállni. — Fordulj! — rikoltotta K arén. 

Harald benyomta a bal pedált. A repülőgép éles fordulattal letért az 
útról. A fiú gyorsan korrigált. A szeme sarkából látta, hogy az autó is letér, 
ugyanarra, mint ők, és még mindig ütközni akar a repülőgéppel. Amint a 
Buick a nedves fűre ért, ide-oda farolt. Harald látta, ahogy a volánnál ülő 
Peter Flemming kétségbeesetten próbál úrrá lenni a járművön. 

A repülőgép némi imbolygás után egyenesbe jött. Harald látta, hogy így 
mindjárt nekimennek a tartálykocsinak. Megnyomta a bal pedált, és a jobb 
szárnyvég centiméterekkel elkerülte a teherautót. 

Peter nem volt ilyen szerencsés. Hátratekintve Harald látta, amint az 
irányíthatatlanná vált Buick teljes sebességgel belerohan a tartálykocsiba. 
Hatalmas robbanás rázta meg a levegőt, az autó lángba borult. 

— Kormányozz! — kiáltotta Karén. — Mindjárt felszállunk ! 

A hadtápsátor felé robogtak. A jobb pedált lenyomva ezt az akadályt is 
kikerülték. Mikor Harald ismét egyenesbe hozta a gépet, kék svájcisapkát 
viselő nőt vett észre, aki letérdelt, és pisztollyal célba vette őket. 

Jespersen nyomozó volt az. Harald semmit sem tehetett. Egy vonalban 
voltak, ha bármerre fordul, csak még nagyobb célpontot kínál. 

Egy másik nőt pillantott meg, aki bőrönddel a kezében futott át a 
mezőn. — Hermia! — kiáltotta meglepetten, ahogy felismerte. Hermia a 
bőrönddel fejbe vágta Jespersen nyomozót, aki oldalra dőlt, és elejtette a 
pisztolyt. Hermia még egyszer lesújtott. 

Aztán a gép elhúzott fölöttük, és Harald rádöbbent, hogy már a 
levegőben vannak. Felnézett, és látta, hogy pillanatokon belül telibe találják 
a templomtornyot. 


Tizenkettő 


KAREN gyors mozdulattal balra tolta a botkormányt. A Hornet Moth 
emelkedés közben bedőlt, de Harald látta, hogy a forduló nem elég éles. — 
Bal oldalkormány! — visította Karen. 

Harald beletaposott a pedálba. A gép pokoli lassan reagált. Harald 
felkészült a katasztrófára. 


A szárnyvég centiméterekre suhant el a toronytól. — Ó, istenem! — 
sóhajtotta. 

A gép eleinte ugrált a széllökésektől, de ahogy magasabbra értek, 
egyre kevésbé rázkódott. 

Harald lenézett. A tartálykocsi még mindig lángolt, és a tűz fényénél 
látta, amint katonák rohannak ki a kolostorból. Kleiss százados hadonászva 
osztogatta parancsait. Jespersen nyomozó mozdulatlanul hevert, Hermia 
Mountnak nyoma veszett. 

Karen egy műszerre mutatott a panelen. — Néha vess rá egy pillantást — 
mondta. — Úgy kormányozz, hogy a mutató tizenkét óránál álljon. 

Tovább emelkedtek, a kastély egyre zsugorodott mögöttük. 

— Csatold be a derékhevederedet — mondta Karén. 

Harald becsatolta, aztán átadta magát a diadalnak. — Már azt hittem, 
végem van — jegyezte meg. 

— Énis... nemis egyszer! 

Harald megérintette Karen arcát. — Hogy érzed magad? 

— Mintha volna egy kis lázam. De amúgy rendben vagyok. Szeretnék a 
felhők fölött repülni. Mennyi a magasságunk? 

Harald  rávillantotta zseblámpáját — a magasságmérőre. — — 
Ezernégyszázharminc méter. 

— A felhősáv ezerötszázon lehet. 

Néhány másodperc múlva a repülőgépet mintha sűrű füst vette volna 
körül, és Harald rájött, hogy belementek a felhőkbe. 

Percek múlva Karen lassan előretolta a botkormányt. — Most vedd át 
tőlem — mondta. — Próbáld egyenesben és szintben tartani. 

Harald jobb kézzel megmarkolta a kormányt. — Átvettem —mondta, de 
nagyon oda kellett figyelnie, hogy a szárnyak szintben maradjanak, és tartsa 
az irányt. 

Alattuk a felhő nem volt összefüggő, látták a holdfényben fürdő tájat 
odalent. Nemsokára kiértek a tenger fölé. — Magasságmérő — figyelmeztette 
Karen. 

Harald a műszerre pillantott, és látta, hogy 2130 méteren vannak. — Ez 
meg hogyan történt? — csodálkozott. 

— Túl magasan tartod az orrát. Tudat alatt félsz, hogy lezuhanunk. Vidd 
kicsitt lejjebb. 

Harald előretolta a botkormányt, és egy másik repülőgépet pillantott 
meg horogkeresztekkel a szárnyán. Szörnyű félelem szorította össze a 
gyomrát. 


Karen vele egy időben vette észre. — A fenébe! — mondta. — A 
Luftwaffe. 

— Látom — mondta Harald. Négyszáz méternyire volt alattuk; éppen 
feléjük tartott. 

— — Visszaveszem — mondta Karen, azzal ütközésig előretolta 
a kormányt. 

A Hornet Moth zuhanórepülésbe kezdett. 

Harald megismerte a másik gépet: Messerschmitt volt, kétmotoros 
éjszakai vadászgép fedélzeti géppuskákkal. — Most mit csinálunk? 

— Megpróbálunk visszabújni abba a felhőbe, mielőtt lőtávolba ér. Nem 
lett volna szabad hagynom, hogy ilyen magasra emelkedj. 

A Hornet Moth meredeken zuhant. Haraldot olyan érzés kerítette 
hatalmába, mintha hullámvasúton száguldana lefelé. 

A másik gép egyre közeledett. Sokkal gyorsabb volt a Hornet 
Mothnál. Torkolattűz villant, és Harald legnagyobb rémületére a bal 
szárnyon hasadás keletkezett. Karen rántott egyet a kormányon, és hirtelen 
felhő burkolta be őket. A géppuskatűz megszűnt. 

Karen visszahúzta a kormányt, kihozta a gépet a zuhanórepülésből. 
Harald a magasságmérőre világított, és látta, hogy a mutató beáll 1500 
méterre. 

Karen irányt változtatott, hogy a vadászgép ugyanazon az úton 
továbbhaladva ne érhesse be őket. - Vedd vissza a 
fordulatszámot ezerhatszázra — mondta Haraldnak. 

Harald megtalálta a kart a sötétben, és hátrahúzta. 

— Vajon véletlen, hogy ez a vadászpilóta észrevett bennünket? — 
kérdezte Karen. — Vagy talán a németek be tudnak mérni? 

— Kétlem — mondta Harald. — A rádióhullámok a fémet érzékelik, de a 
fát vagy a vásznat nem. A mi motorunk valószínűleg túlságosan kicsi ahhoz, 
hogy a műszereik jelezzék. 

— Remélem, igazad van — mondta Karen. — Mert ha nem, 
akkor végünk. 

Kibukkantak a felhő alatt. — Minden irányba figyelj — kérte Karen. — 
Ha újra meglátod, nagyon gyorsan feljebb kell mennünk. 

Harald meresztette a szemét, de nem sok látnivaló akadt. Másfél 
kilométerre előttük a felhők közti résen kibukkant a hold, és Harald 
kivehette a lenti réteket és erdőket. A középső nagy sziget, Fyn fölött 
járhatunk, gondolta. 

Egyszer csak feltűnt előttük a Messerschmitt. 


A felhőből ereszkedett le négyszáz méternyire tőlük, és távolodott. — 
Teljes gázt! — kiáltotta Karen, de Harald már magától is megtette. Karen 
megrántotta a botkormányt, hogy megemelje a gép orrát. 

— Lehet, hogy észre sem vesz bennünket — mondta Harald, de reménye 
nyomban szertefoszlott, mert a vadászgép éles fordulóba kezdett. 

A Hornet Moth emelkedett a felhő felé. A vadászgép nagy kört leírva 
utánuk kapaszkodott. 

A Hornet Moth a felhőkben folytatta az emelkedést. Amikor a holdfény 
megvilágította a körülöttük kavargó párát, Harald rájött, hogy közelednek a 
felhőréteg felső széléhez. — Maradjunk a felhőben, amíg csak lehet — szólt 
Karen. 

A Messerschmitt ekkor ismét felbukkant, csupán méterekre tőlük. 

Alacsonyabban repült, mint ők, tőlük jobbra. Harald egy pillanatra látta 
a német pilóta rémült arcát. Mindannyian centiméterekre voltak a haláltól. A 
vadászgép szárnya elsuhant a Hornet Moth alatt. 

Harald rálépett a bal kormánypedálra, Karen pedig megrántotta a 
botkormányt, de a vadászgép már eltűnt a szemük elől 

— Ezt is megúsztuk — suttogta Karen. 

Harald a gomolygó felhőt nézte, arra számítva, hogy a Messerschmitt 
megint feltűnik. — Szerintem ugyanúgy megijedt, mint mi — jegyezte meg 
Karen. 

— Mit gondolsz, mit fog csinálni? 

— Egy darabig a felhő fölött repül, hátha egyszer csak előbukkanunk. 
Ha szerencsénk van, a menetirányunk eltér, és előbb-utóbb elveszít 
bennünket. 

Harald megnézte az iránytűt. — Északnak tartunk. 

— Eltértem az iránytól ebben a forgolódásban — mondta a lány, azzal 
balra döntötte a gépet. 

Kiértek a felhőből. Mindketten figyelték az égboltot, de nem láttak 
másik repülőgépet. 

Tovább repültek. A motor megnyugtatóan, egyenletesen zúgott. 

— Nagyon fáradt vagyok — mondta Karen. 

— Nem csoda. Hadd vegyem át a kormányzást. Pihenj kicsitt. 

— Tartsd a szemed a műszereken — figyelmeztette Karen Haraldot. 

— Jó. — Harald egy-két percenként erőt vett magán, és a műszertáblára 
pillantott, majd látta, hogy áthaladtak Morlunde partvonala fölött. 

— Elhagytuk a szárazföldet — mondta Harald, és visszapillantott a 
holdfényben a mögöttük maradó partra. — Nem tudom, viszontlátjuk-e még 


valaha Dániát. 


FELHŐTLEN VOLT az égbolt, Harald látta a csillagokat. Ezerötszáz méteren 
repültek, nyolcvancsomós sebességgel. 

Harald levette a kezét a botkormányról, és megérintette Karen arcát. A 
lány bőre forró volt. Stabilizálta a gépet, hogy egyenesen és szintben 
repüljön, majd a műszertábla alatti szekrényből elővett egy ásványvizes 
palackot. Megnedvesítette a tenyerét, és Karen homlokára tette. A lány 
egyenletesen lélegzett, bár úgy aludt, ahogy a lázas betegek szoktak. 

Amikor Harald ismét visszafordult, látta, hogy pirkad. Az órájára 
nézett: hajnali három múlt néhány perccel. Félúton járhatnak Dánia és Anglia 
között. 

A derengésben felhőhöz közelítettek, aztán egyenesen belerepültek. 
Esőcseppek kezdték verni az ablakot. A Hornet Mothon nem volt 
ablaktörlő, mint az autókon. A hőmérséklet egyre csökkent, s a hideg 
levegő besüvített az ablakon, amelyből kiverte az üveget. Háromezer 
méteren éppen szintbe akarta hozni a gépet, amikor a motor kihagyott. 

Innen bármelyik irányba háromszáz kilométer a legközelebbi szárazföld. 
Ha a motor bedöglik, a tengerre kell leszállnia. — Karen! — kiáltotta. A lány 
aludt tovább. Elengedte a botkormányt, és megrázta Karen vállát. — Karen! 

A lány kinyitotta a szemét. Az alvás jót tett neki, nyugodtabbnak 
látszott, de amint meghallotta a motor hangját, félelem ült ki az arcára. — Mi 
történt? 

— Nem tudom. 

— Teljes gázzal megyünk? 

— Igen, mostanáig emelkedtünk. 

— Akkor ez a baj. Vedd le felére a gázt. 

Harald visszahúzta a gázszabályozó kart. 

— Amikor teljes gázzal megyünk — magyarázta Karen —, a motor nem a 
motortér levegőjét szívja be, hanem a kinti levegőt, ami ebben a 
magasságban olyan hideg, hogy jég képződik a karburátorban. 

— És mit tehetünk? 

— Lejjebb ereszkedünk. — Karen előretolta a botkormányt. Ahogy 
süllyedünk, a levegő hőmérséklete egyre növekszik, és a jég elolvad... 
előbb-utóbb. 

— De ha mégsem. . . 

— Nézd, hogy látsz-e hajót. Ha valahol a közelében érünk vizet, talán 
kimentenek. 


A motor kihagyásai miatt gyorsan süllyedtek. Harald figyelte a 
magasságmérőt. Lementek háromszáz méterre, aztán százötvenre. A tenger 
feketének látszott. Harald hiába fürkészte a horizontot, nem járt arra hajó. 

— Próbáld kicsit növelni a fordulatszámot, hogy simábban érjünk a vízre 
— mondta Karen. 

Harald gázt adott. A motor erőteljesebben búgott. Aztán kihagyott, 
tovább búgott, megint kihagyott. — Nem hiszem. . . 

A motor mintha elkapta volna a ritmust. Néhány másodpercig 
egyenletesen járt, majd ismét kihagyott. Végül a gép emelkedni kezdett. A 
fordulatszám fölment ezerkilencszázra. 

— Elolvadt a jég! — kiáltott fel K arén. 

Harald megcsókolta. 

— Ez jólesett — mondta a lány. 

— Ha ezt átvészeljük, mindennap megcsókollak, amíg csak élek — ígérte 
Harald boldogan. 

— Komolyan? De khet, hogy hosszú életű leszel. 

— Remélem 5. 

A lány elégedett mosollyal nyugtázta Harald vallomását. Aztán 
megkérdezte: — Mennyi üzemanyagunk van? 

Harald aggódva a kijelzőre pillantott. — Az üzemanyagtank majdnem 
üres. 

Karen megnézte az óráját. — Öt és fél órája vagyunk a levegőben, 
úgyhogy valószínűleg még fél óra, mire elérjük a szárazföldet. 

— Semmi baj, utána tudom tölteni a tartalék benzint. — Kicsatolta a 
hevederét, és feltérdelt az ülésre. A kanna az ülések mögött volt. Mellette a 
tölcsér meg a kerti locsolócső levágott darabja. Annak idején átvezette a 
csövet a kitört ablakon, és a másik végét a repülőgéptörzs oldalán levő 
beöntőcsonkhoz erősítette. Most azonban látta, hogy a cső külső vége ott 
verdes a szélben. Cifrát káromkodott. 

— Mi a baj? — kérdezte K arén. 

— A cső elszabadult repülés közben. Nem kötöttem meg elég szorosan. 
Be kell valahogy dugnom, de bentről nem lehet. Mit történik a géppel, ha 
kinyitom az ajtót? 

— Lelassítja és balra fordítja. De ha az orrát lejjebb viszem, tarthatjuk a 
légsebességet. És azt hiszem, a bal lábammal tudom nyomni a jobb pedált. 

— Próbáljuk meg. 

Karen óvatosan meredek siklásba kormányozta a gépet, aztán bal lábát 
a kormánypedálra tette. — Megvan. 


Harald kinyitotta az ajtót. Az ülésen térdelve kidugta a fejét. Látta a 
töltönyúlvány fedele körül csapkodó csővéget. Kinyújtotta a jobb karját, és 
elkapta a csövet. Most bele kellett dugnia a tankba. Látta a nyitott fedelet, 
de ahogy a gép ide-oda mozgott, sehogy sem tudta beleügyeskedni a 
nyílásba. 

Karen megütögette a vállát. 

Harald gyors mozdulattal visszahúzta a karját, és becsukta a fülke 
ajtaját. 

-— Nagyon alacsonyan vagyunk -— mondta Karen. — Feljebb 
kell emelkednünk. 

— Így nem tudom megcsinálni — mondta Harald. — Nem találok bele a 
csővel a tartályba. A túlsó végét kell megfognom. 

— Hogyan? 

Harald gondolkodott. — Talán ha fél lábbal kilépnék. . . 

— Te jó ég... 

— Szól, ha elég magasan vagyunk. 

Két perc múlva Karen szólt: — Jó a magasság. — Harald kinyitotta az 
ajtót, és kicsatolta a hevederét. 

— Légy óvatos — intette K aren. 

Bal lábával feltérdelt az ülésre, a jobbal pedig kilépett a szárnyra. Bal 
kézzel a derékhevederbe kapaszkodva kihajolt, és elkapta a csövet, aztán a 
végét bedugta a töltőnyúlványba. 

A Hornet Moth légzsákba került, Harald elvesztette az egyensúlyát, azt 
hitte, mindjárt leesik a szárnyról. Egyszerre kapaszkodott a hevederbe és a 
csőbe, mire a kabinban rögzített vége leszakadt. Harald ösztönösen 
elengedte, és a cső elszállt. 

Harald félelemtől reszketve visszabújt a kabinba, és becsukta az ajtót. 

— Mi történt? — kérdezte Karén. — Nem láttam. 

— Elejtettem a csövet. 

— Jaj, ne! 

Harald megnézte az üzemanyagszintet. — Üres tankkal megyünk. 
Muszáj lesz kiállnom a szárnyra, és a kannából utánatöltenem. Két kéz kell 
hozzá... húszlíiteres kannát nem bírok fél kézzel tartani. 

— De hogyan kapaszkodsz? 

— Majd te bal kézzel fogod a derékszíjamat. 

— Akkor nem tudok kormányozni. 

- — Reméljük, hogy nem lesz szükség kormányzásra.  — 
Harald körülnézett. Sehol sem látszott szárazföld. Ekkor ismét kihagyott a 


motor. 

— Elfogyott a benzin — mondta Karén. 

A motor még nem állt le, de Harald tudta, hogy ez már csak 
másodpercek kérdése. — Csináljuk meg! — szólt elszántan. 

Karen stabilizálta a gépet. Harald lecsavarta a húszliíteres kanna tetejét, 
és a kabinban szétáradt a benzinszag. 

Karen megmarkolta Harald derékszíját. — Foglak erősen, ne félj. 

Harald kinyitotta az ajtót, és jobb lábbal kilépett. A kannát az ülésre 
állította. Ballal is kilépett, úgyhogy a szárnyon állt, behajolva a kabinba. 

Felemelte a kannát, és kiegyenesedett vele. Elkövette azt a hibát, hogy 
lenézett a szárny mellett a tengerre. Gyomra összerándult a tériszonytól 
Behunyta a szemét, hogy összeszedje magát, aztán odahajolt a 
töltőnyúlványhoz. A derékszíja bevágott, ahogy Karen tartotta a súlyát. 
Megdöntötte a kannát, és tölteni kezdte a benzint. A repülőgép rázkódása 
miatt azonban nehéz volt egyenes sugárban öntenie. 

Végül kiürült a kanna. Harald elengedte a levegőbe, és bal kézzel 
megkapaszkodott az ajtókeretben. Visszabújt a kabinba, és becsukta az 
ajtót. 

— Nézd! — mondta Karen előremutatva. 

Messze a horizonton sötét folt látszott. A szárazföld. 

— Végre! — kiáltotta Harald. 

— Imádkozzunk, hogy az ott Anglia legyen — mondta Karén. 

A sötét folt kizöldült, látták a tájat kikötővel és mezőkkel. 

Harald a kjelzőre pillantott. — Nemsokára le kell szállnunk. 

— Csak tudnunk kéne, hogy nem ellenséges területre érkezünk-e. 

Harald felnézett, és észrevett két repülőgépet. — Mindjárt megtudjuk — 
mondta. — Nézz csak fölfelé. 

Mindketten a két kis gépet nézték, amelyek gyorsan közeledtek dél 
felől. Harald a szárnyukat figyelte, lát-e rajtuk felségjelet. Vajon németek, és 
az egész hiábavaló volt? Nem, most már látta: Spitfire-ek, a brit RAF 
jelzésével. 

Örömkiáltásban tört ki: — Sikerült! 

Karen nem volt ilyen lelkes. — Remélem, nem hiszik, hogy ellenséges 
kémek vagyunk, mert akkor simán lelőnek. 

Amilyen rémisztő gondolat volt, olyan kézenfekvő. — Fehér zászló — 
mondta Harald. Levetette az ingét, és kidugta az ablakon. 

Úgy látszott, ezzel elérte a kívánt hatást. Az egyik Spitfire a Hornet 
Motth elé repült, és megbillentette a szárnyát. 


— Ez azt jelenti, hogy kövessük — magyarázta Karen. — De nincs elég 
benzinünk. — Lenézett az alattuk elterülő vidékre. — Azon a mezőn fogok 
leszállni. — Elfordította a gépet. A Spitfire-ek is kanyart vettek, de tartották 
a magasságot. 

Karen leereszkedett háromszáz méterre, és hátszéllel elhaladt a 
landolásra kinézett mező mellett. Aztán széllel szembe fordult a leszálláshoz. 

Amikor öt méterre jártak a talajtól, Karen így szólt: — Vedd le teljesen a 
gázt. — Harald visszahúzta a gázkart. A kerekek nagy huppanással földet 
értek. 

Ahogy a repülőgép megállt, kerékpáros fiatalember haladt el a néhány 
méternyire lévő ösvényen. Szájtátva bámulta őket. 

— Megmondaná, hol vagyunk? — szólt neki Harald angolul. 

A fickó úgy nézett rá, mint egy marslakóra. — Hát — mondta végül —, az 
biztos, hogy nem a repülőtéren. 


Epilógus 


MIUTÁN Harald és Karen földet ért Angliában, huszonnégy órán belül az 
előhívott és nagyított felvételek, amelyeket Harald készített a Sande szigetén 
lévő radarállomásról ott díszelegtek egy nagy terem falára kitűzve a 
Westminster egyik épületében. Három RAF-egyenruhás férfi állt a képek 
előtt, közben halkan, de élénken tárgyalták a látottakat. 

Digby Hoare betessékelte Haraldot és Karent a, terembe. Az egyik 
férfi feléjük fordult, és így szólt: — Helló, Digby. 

— Jó reggelt, Andrew — mondta Digby. — Az úr Sir Andrew Hogg 
repülő altábornagy. Sir Andrew, engedje meg, hogy bemutassam Duchwitz 
kisasszonyt és Olufsen urat. 

Hogg megrázta Karen bal kezét, mivel a másik még mindig fel volt 
kötve. — Ön kivételes bátorságról tett tanúbizonyságot —mondta. — A 
legtapasztaltabb pilóta is kétszer meggondolná, hogy átrepülje-e az Északi- 
tengert egy Hornet Motbszal. 

— Induláskor fogalmam sem volt róla, milyen veszélyes — felelte Karen. 

Hogg Haraldhoz fordult. — Digby és én régi barátok vagyunk. Ő 
részletesen beszámolt mindarról, amit ön elmondott, és ez az információ 
öszintén szólva felbecsülhetetlen értékű. Mégis szeretném, ha újra ismertetné 
az elméletét arról, hogyan működik együtt a berendezés három része. 

Harald arra a képre mutatott, amelyen mind a három szerkezet látszott. 
— A nagy antenna egyenletesen forog, és folyamatosan figyeli az égboltot. A 
kisebbek azonban föl-le és oldalirányban is dönthetők, és ebből arra 
következtettem, hogy bizonyára a repülőgépeket követik. Vagyis szerintem 
a nagy szerkezet előre jelzi a még messze levő bombázókat. Az egyik 
kisebb egy bizonyos bombázógép útvonalát figyeli, a másik pedig az ellene 
felküldött vadászgépét. Így az irányító pontosan rá tudja vezetni a 
vadászgépet a célpontra. 

Hogg a kollégáihoz fordult. — Engem meggyőz ez a magyarázat. Önök 
mit szólnak hozzá? 

Egyikük azt mondta: — Még mindig nem tudom, mit jelent az a 
himmelbett. 

Harald válaszolt: — Németül így nevezik az olyan ágyat, amely. . . 


-— Mi mennyezetes ágynak mondjuk — segített Hogg. — 
Annyit . megtudtunk, hogy a radarberendezés egy  himmelbettben 
működik, de nem értjük, miként kell ezt értelmezni. 

— Aha — mondta Harald. — Sokat gondolkodtam rajta, vajon hogyan áll 
fel a rendszerük. így már világos. 

A helyiségben csend támadt. — Tehát? — mondta várakozóan Hogg. 

— A német légvédelem szempontjából célszerű a határt légtérblokkokra 
osztani, és minden egyes blokkra, azaz himmelbettre, ráállítani egy ilyen 
háromrészes szerkezetet. 

— Lehet, hogy igaza van — mondta Hogg elgondolkodva. — Ez szinte 
áthatolhatatlan védelmet biztosít számukra. 

— De csak akkor, ha a bombázók egymás mellett repülnek —mondta 
Harald. — Ha viszont a RAF-pilóták sorban repülnek, és ugyanazon az egy 
himmelbettsn mennek át, a Luftwaffe csak egy bombázót tud követni, és a 
többi jobb eséllyel jut át. 

Hogg egy pillanatig meredten nézte. — Ó, igen — mondta végül. — 
Tökéletesen érthető, amit mond. 


MÁSNAP REGGEL Digby autóval elvitte Haraldot és Karent Londonból egy 
vidéki udvarházba, amely most a légierő tisztiszállásául szolgált. Kaptak 
egy-egy kis szobát, és Digby bemutatta őket az öccsének, Bartlettnek. 

Délután négyesben elmentek a közeli RAF-bázisra, ahol Bart 
repülőszázada állomásozott. Részt vettek az eligazításon, amelyen a 
parancsnok elmagyarázta a pilótáknak, milyen új formációban fognak 
repülni az éjszakai, Hamburg elleni légitámadás során. 

Bár a célpontok különbözőek voltak, a jelenet — a sugáralakzat 
ismertetése — megismétlődött az Anglia keleti partján lévő légibázisokon. 
Harald Digbytől megtudta, hogy több mint 600 bombázó vesz részt a ma 
éjjeli támadásban. 

A hold néhány perccel hat óra után kelt, és nyolckor feldübörögtek a 
kétmotoros Wellingtonok. A hadműveleti szobák nagy fekete tábláin minden 
betűvel jelzett gép mellé fel volt írva a felszállás időpontja. Bart a G mint 
George jelű géppel repült. 

Amint leszállt az éj, a bombázók rádiósai sorra bejelentkeztek. Az 
irányítók nagy térképen megjelölték a helyzetüket. 

A vezérgép, a C mint Charlie, jelentette, hogy vadászgép támadt rá, 
aztán megszakadt az adás. Az A mint Able közeledett a városhoz, erős 


légvédelmi tüzet jelentett, és ledobta gyújtóbombáit, hogy megvilágítsa a 
célpontot a mögötte jövő bombázóknak. 

Amikor megkezdődött a bombázás, egy tiszt odajött Digbyhez, és 
jelentette, hogy elveszítették a kapcsolatot Bart gépével. Digby a kezébe 
temette az arcát. 

A bombázók egymás után jelentették, hogy visszafordultak —mindegyik, 
kivéve a C mint Charlie-t és a G mint George-ot. 

Digby telefonon beszélt Londonnal, majd így szólt Haraldhoz: 

— A sugáralakzat bevált. A becsült veszteségünk évek óta nem volt ilyen 
alacsony. 

A hajnali órákban kezdtek leszállni a visszatért bombázók. Digby 
kiment Karennel és Haralddal, és nézték, amint a hatalmas gépek földet 
érnek, majd kiszáll belőlük a személyzet. Mind megjöttek, csak Charlie és 
George nem. Bart Hoare sohasem tért haza. 


HARALD levetkőzött, és a Digbytől kölcsönkapott pizsamába bújt. Most 
igazán boldog lehetett volna. Túlélt egy hihetetlenül veszélyes repülőutat, 
kulcsfontosságú értesülést juttatott el az angolokhoz, és látta, amint ez az 
információ pilóták százainak életét menti meg. De Bart elvesztése és Digby 
megtört arckifejezése eszébe juttatta Arnét, aki az életét áldozta, meg Poul 
Kirkét és a többi dánt, akiket letartóztattak és szinte bizonyosan 
kivégeznek, amiért részt vállaltak ebben az ügyben, így hát nem érzett mást, 
csak szomorúságot. 

Egy idő után bejött hozzá Karen. Komoly volt az arca. Bebújt Harald 
ágyába, és meleg testével hozzásimult. Harald magához ölelte, és a lány sírni 
kezdett. Harald biztos volt benne, hogy Karennek ugyanaz jár a fejében, 
mint neki. A lány álomba sírta magát a kajában. 

Ő maga is elbóbiskolt. Amikor ismét kinyitotta a szemét, a vékony 
függönyön át besütött a nap. Csodálkozva nézett a karjában tartott lányra. 

Végül Karen is felébredt. Haraldra mosolygott, és azt mondta: 

— Jó reggelt, drágám. — Aztán megcsókolta. 


HÁROM NAP MÚLVA felbukkant Hermia Mount. 
Amikor Harald és Karen belépett a parlament közelében lévő kocsmába, 
ahol Digbyvel volt találkozójuk, az egyik asztalnál ott ült Hermia, előtte egy 
pohár gin-tonic. 

— Hát te hogy kerültél haza? — kérdezte Harald. — Mikor legutóbb 
láttunk, éppen Jespersen nyomozót vágtad fejbe a bőröndöddel. 


— Akkora zűrzavar volt K irstenslotban, hogy kereket oldottam, mielőtt 
bárki észrevett volna — mondta Hermia. — Az éj leple alatt begyalogoltam 
Koppenhágába. Onnan meg ugyanúgy jöttem vissza, ahogy odamentem: 
Bornholmig komppal, onnan halászbárkán át Svédországba, Stockholmból 
pedig repülőn. 

— Azért nem lehetett ilyen egyszerű, mint ahogy most elmondod — 
jegyezte meg Karén. 

Hermia vállat vont. -— Semmiség ahhoz képest, amin ti 
keresztülmentetek. 

— Mindannyiukra nagyon büszke vagyok — jegyezte meg Digby, bár 
Harald azt olvasta le az arcáról, hogy leginkább Hermiára büszke. 

Digby az órájára pillantott. — És most találkozónk van Winston 
Churchill- lel. 

A miniszterelnök a háborús kabinet földalatti tanácstermében várta 
őket. 

— Szóval maga az a lány, aki átrepülte az Északi-tengert egy Tiger 
Mothszal — mondta mosolyogva Churchill, megfogva Karen bal kezét. 

— Hornet Mothszal — helyesbített Karen. A Tiger Mothnak nyitott 
pilótaülése volt. — Egy Tiger Mothban talán meg is fagytunk volna. 

— Ó, igen, persze. — A miniszterelnök ezután Haraldhoz fordult. 

— És maga az a fiatalember, aki kitalálta a bombázó sugáralakzatot. 

— Csak egy ötlet volt, ami a beszélgetés során felvetődött — felelte 
Harald enyhe zavarban. 

- Én ugyan nem így hallottam, de mindenesetre dicséretes 
a szerénysége. — Churchill most ismét Hermiához intézte a szavat. 

— És maga szervezte az egészet. Asszonyom, esküszöm, ön felér két 
férfival. 

— Köszönöm, miniszterelnök úr. 

— Az önök segítségével rákényszerítettük Hitlert, hogy több száz 
vadászgépet rendeljen vissza az orosz frontról a Vaterland védelmére. És 
talán érdekli önöket, hogy részben ennek a sikernek köszönhetően ma 
megállapodást írtam alá a Szovjetunióval, mint szövetséges hadviselő féllel. 
Britannia többé nincs egyedül Immár fegyvertársunk a világ egyik 
legerősebb hatalma. Oroszország súlyos veszteségeket szenvedett, de a 
nácik korántsem gondolhatják, hogy legyőzték. 

— Hála istennek — jegyezte meg Hermia. 

— És maguknak, fiatal barátaim, mik a tervei? — érdeklődött Churchill. 


— Szeretnék belépni a RAF-ba — vágta rá Harald. — Hogy megtanuljak 
rendesen repülni. És aztán segítsek felszabadítani a hazámat. 

Churchill Karenre nézett. — Hát magának? 

— Valami hasonló. Biztos, hogy engem nem vennének fel pilótának, 
pedig sokkal jobban tudok repülni, mint Harald. De szívesen csatlakoznék a 
női légierőhöz, ha van ilyen. 

— Nos — mondta Churchill —, ajánlunk maguknak egy másik 
lehetőséget. 

— Azt szeretnénk, hogy mindketten menjetek vissza Dániába — mondta 
Hermia. 

Harald erre nem számított. 

— Először — folytatta Hermia — részt vesztek egy hat hónapos 
kiképzésen. Megtanuljátok a rádiózást, a rejtjelezést, a kézifegyverek 
használatát. Aztán hamis iratokat kaptok, és ejtőernyővel ledobunk 
benneteket Dániában. Az lesz a feladatotok, hogy szervezzetek új ellenállási 
mozgalmat. 

Haraldnak szaporábban vert a szíve. Ez rendkívül fontos feladat. — Én 
már annyira beleéltem magam, hogy repülni fogok — szabadkozott. Igaz, ez 
az új lehetőség még izgalmasabbnak tűnt — ámbár veszélyesnek is. 

Churchill közbeszólt. — Sok ezer fiatalember jelentkezik pilótának. De 
eddig még senkit sem találtunk, aki meg tudná tenni azt, amit maguktól 
kérünk. Dánok, ismerik az országot, beszélik a nyelvet. És bebizonyították, 
hogy elképesztően bátrak és leleményesek. Gondoljanak arra, ha maguk 
nem teszik meg, akkor senki sem. 

Nehéz volt szembeszegülni Churchill erős akaratával — és Haraldnak 
tulajdonképpen nem ss állt szándékában. Esélyt kapott rá, hogy azt tegye, 
amire vágyott. Karenre sandított. 

— Te mit szólsz hozzá? 

— Együtt leszünk — mondta Karen, mintha neki ez volna a legfontosabb 
szempont. 

— Szóval vállaljátok? — kérdezte Hermia. 

— Igen — felelte Harald. 

— Igen — mondta Karen. 

— Helyes — szólt a miniszterelnök elégedetten. — Akkor ezt 
megbeszéltük. 


A DÁN ELLENÁLLÁS Európa egyik legeredményesebb földalatti 
mozgalma lett. Folyamatosan adatokat szolgáltatott a szövetségesek 


katonai hírszerzésének, több ezer szabotázsakciót hajtott végre 
a megszállók ellen, titkos útvonalakat biztosított, amelyeken a dániai 
zsidók szinte kivétel nélkül elnenekültek a nácik elől. 


